France league cup ge champion kan PSG inn Nuvavana faharah hoadhaifi - One Online\nޕީއެސްޖީން ނުވަ ވަނަ ފަހަރަށް ފްރެންޗް ލީގު ކަޕްގެ ޗެމްޕިއަންކަން ހޯދުން--- ފޮޓޯ: ޕީއެސްޖީ ޓްވިޓާ\nފްރެންޗް ލީގު ކަޕްގެ ޗެމްޕިއަންކަން ޕީއެސްޖީ އިން ނުވަ ވަނަ ފަހަރަށް ހޯދައިފި\nޕީއެސްޖީން ނުވަ ވަނަ ފަހަރަށް ފްރެންޗް ލީގު ކަޕްގެ ޗެމްޕިއަންކަން ހޯދައިފި އެވެ.\nރޭގެ މެޗްގެ ފުރިހަމަ ވަގުތު ހަމަވެ އިތުރުވަގުތު ކުޅުމުންވެސް ދެޓީމުން ކުރެޓީމަކަށްވެސް ލަނޑެއް ކާމިޔާބު ނުވުމުން ނަތީޖާ ނެރެން ޖެހުނީ ޕެނަލްޓީ ޖަހައިގެންނެވެ. ޕީއެސްޖީން ރޭ ލިޔޯންގެ މައްޗަށް ކުރި ހޯދީ 6-5 ލަނޑުންނެވެ.\nރޭގެ މެޗުގައި ފުރަތަމަ ދެ ޓީމުން ފޮނުވާލި ފަސް ޕެނަލްޓީ ވެސް ވަނީ ކާމިޔާބުކޮށްފަ އެވެ. ލިޔޯން ގެ ހަވަނަ ޕެނަލްޓީ ވަނީ ނާކާމިޔާބު ވެފައެވެ. އެ ޕެނަލަޓީ ޖެހީ ބާޓްރަންޑް ޓްރައޯރޭ އެވެ. ޕީއެސްޖީން މެޗް ކާމިޔާބު ކުރީ ހަ ވަނަ ޕެނަލްޓީ ކާމިޔާބުކޮށްގެންނެވެ. އެ ޕެނަލްޓީ އެޓީަމަށް ކާމިޔާބު ކޮށްދިނީ ޕަބްލޯ ސަރާބިއާ އެވެ.\nރޭގެ މެޗް ކުޅުނީ އެޓީމުގެ އެންމެ މުހިންމު އެއް ކުޅުންތެރިޔާ ކަމަށްވާ ކީލިއަން އެމްބާޕޭ ނުލައި އެވެ. ފްރެންޗް ކަޕްގެ ފައިނަލުގައި އަނިޔާވެ ފޯވާޑް ކިލިއަން އެމްބާޕޭ ވަނީ ތިން ހަފްތާއަށް ކުޅުމާ ދުރަށް ދާން ޖެހިފައެވެ. ފްރެންޗް ކަޕް ފައިނަލުގައި ޕީއެސްޖީ މޮޅުވީ ސެއިން އެޓިއެން އަތުން 1-0 އިންނެވެ. ރޭގެ މެޗަށް ފަސް ހާސް ސަޕޯޓަރުން ވަނީ ވައްދައިފައެވެ.\nކޮވިޑް 19 އާ ގުޅިގެން ލީގުގެ 10 ބުރުގެ މެޗުތައް ނުކުޅެ ލީގު އަވަހަށް ނިންމައިލަން ޖެހުމުން 12 ޕޮއިންޓުގެ ލީޑެއްގައި އޮތް ޕީއެސްޖީ އަށް ތަށި ދޭން ނިންމި އެވެ. ނަމަވެސް ފަހުން އެނިންމުން ބަދަލުކޮށް ފުރުސަތު ލިބުނުހާ އަވަހަކަށް ފްރެންޗް ކަޕާއި ފްރެންޗް ލީގު ކަޕް ފައިނަލް ބާއްވަން ނިންމި އެވެ.\nއަންނަ ސީޒަނުން ފަށައިގެން މި މުބާރާތް ނުބާއްވަން ފްރާންސް ފުޓްބޯލް ފެޑެރޭޝަނުން ނިންމީ ޔުއެފާއާ އެކު ބޭއްވި މަޝްވަރާތަކަށް ފަހު އެވެ. މިހާރު އޮތްގޮތުން ފްރާންސްގެ ފުޓްބޯޅަ ސީޒަނުގައި އޮންނާނީ ފްރެންޗް ލީގާއި ފްރެންޗް ކަޕްގެ އިތުރުން ސީޒަން ހުޅުވާއިރު ކުޅޭ ސުޕަ ކަޕް މެޗެވެ. އެހެންކަމުން މިއީ 1994 ވަނަ އަހަރުން ފެށިގެން ކޮންމެ ސީޒަނަކު ބާއްވަމުން އަންނަ ފްރެންޗް ލީގު ކަޕް ބާއްވާ ފަހު އަހަރެވެ.\nގުޅޭ ޓެގު ޕީއެސްޖީ ފްރާންސް ފުޓްބޯޅަ


ފަލަވުމަކީ ދަރިން ލިބުމަށް ހުރަސް އަޅާ ކަމެއްތަ؟ – Dhen.mv\nފަލަވުމަކީ ދަރިން ލިބުމަށް ހުރަސް އަޅާ ކަމެއްތަ؟\n. October 21, 2020 - 1:55 pm\nނޫނެކެވެ. ފަލަވުން އޭގެ ޒާތުގައި އެއީ ބަލިވެއިނުމަށް ހުރަސް އަޅާ ކަމެއް ނޫނެވެ. ގަވައިދުން އިންތިޒާމުކޮށް ކޮންމެ 28-35 ދުވަހަކުން މައްސަރު ކަންތައް ދިމާވަމުން ދާނަމަ ފަލަވުމަކީ ބަލިވެއިނުމަށް ހުރަސް އަޅާނެ ކަމެއް ނޫނެވެ. ގަވައިދުން މައްސަރު ކަންތައް ދިމާވަމުންދާނަމަ ބިސް ބޭރުވަމުންދާނެއެވެ. އަދި ބަލިވެ އިނުމުގެ ފުރުޞަތު ކޮންމެ މަހަކުވެސް އޮންނާނެއެވެ.\nނަމަވެސް ވަރަށް ގިނަފަހަރު ފަލަވުމަކީ ހަށިގަނޑުގެ ހޯމޯންތަކުގެ ޠަބީއަތަށް ބަދަލު އަންނަކަމެކެވެ. ހޯމޯންތަކުގެ ހަމަހަމަ ކަމަށް ހުރަސް އަޅާކަމެކެވެ. މިގޮތަށް ހަށިގަނޑުގެ ހޯމޯންތަކަށް ބަދަލު އައުމަކީ ބިސް ގަވައިދުން ބޭރުވުމަށް ހުރަސް އަޅާ ކަމެކެވެ. ވުމާއެކު މިފަދަ ހާލަތުގައި ފަލަވުމަކީ ބަލިވެއިނުމަށް ހުރަސްއަޅާ ކަމެކެވެ. ނުވަތަ ބަލިވެއިނުން އުދަގޫވާނެ ސަބަބެކެވެ.\nހަށިގަނޑު ފަލަވުމާއި ބިސްރަވައިގާ ފެންބިހި (Polycystic Ovarian Syndrome) އުފެދުމާއި ވަރަށް ބޮޑު ގުޅުމެއް ވެއެވެ. ބިސްރަވައިގާ ފެންބިހި ނެގުމަކީ ބިސްފުރިހަމަވެ ބޭރުވުމަށް ބޭނުންވާ ހޯމޯން އުފެއްދުން މަދުކުރާކަމެކެވެ. ނުވަތަ ހުރަސްއަޅާ ކަމެކެވެ. ވުމާއެކު މިފަދަ ހާލަތުގައިވެސް ބަލިވެއިނުމަށް ހުރަސް އަޅާނެއެވެ.\nބިސްރަވައިގާ ފެންބިހި އުފެދުމަކީ ވަރަށް ގިނަފަހަރު އިންސިއުލިން ހޯމޯން އުފެއްދުން އިތުރު ކުރާ ސަބަބެކެވެ. މިހޯމޯން ގިނައިން އުފެއްދުމަކީ ހަށިގަނޑުގައި ހަކުރު ޖަމާކޮށް ރައްކާކުރާ ކަމެކެވެ. އަދި މިހޯމޯން ގިނައިން އުފެއްދުމަކީ އަންހެނުންގެ ހަށިގަނޑުގައި މަދުމަދުން ހުންނަ ފިރިހެން ހޯމޯން އެންޑްރޯޖިން ހޯމޯން އިތުރަށް އުފައްދާ ކަމެކެވެ. މިހޯމޯން އަންހެނުންގެ ހަށިގަނޑުގައި ގިނަވުމަކީ ބިސްބޭރުވުން ހުއްޓުވާ ކަމެކެވެ. އަދި ބަލިވެއުނުމަށް ހުރަސް އަޅާކަމެކެވެ.\nއަދި މިއީ ޒަމާނީ ވަސީލަތްތައް ބޭނުންކޮށްގެން ރަހިމުގައި ދަރި އިންދި ކަމުގައިވިޔަސް ނުވަތަ ދަރި މުޑުވަށް ކުރިޔަސް ދަރިފުޅު ބޮޑުވުމަށް ހުރަސް އަޅާކަމެކެވެ.\nފަލަވުން ސިއްޙަތު ޖިންސީ ގުޅުން\nަޮހޯމޯން ހުރިކަން ފާހަގަ ކުރާނީ ކިހިނެއް\nމައިގްރެއިންގެ ސަބަބަކީ މިއީ ކަމުގައި ވެދާނެ\nތިވަރަށް ނުނިދާ! ތިއީ ސިއްޙަތަށް ފައިދާހުރި ކަމެއް ނޫން!\nކުޑަކަމުދާން ޖެހިފައި ހުރިއްޔާ، ނުގޮސް ގިނައިރު ހިފެހެއްޓުމަކީ ސިއްޙަތަށް ގެއްލުންހުރި ކަމެއް!\nނިޔަފަތި ކެއުން، ސިއްހަތަށް ނުރައްކާތެރި: އަވަަހަށް ހުއްޓާލާ!\nރާއްޖެ އަށް ލިބޭ އާމްދަނީ އިތުރު ކުރަން އެބަ ޖެހޭ : ޖާާބިރު\nއިމްރާންގެ އިތުބާރު ނެތް ކަމުގެ މައްސަލަ ބަޖެޓު ބަހުސަށް ފަހު ކުރިއަށްގެންދަނީ\nމަލީހު ވިދާޅުވީ އެމްޑީޕީގެ މެންބަރުންނަށް ގާނޫނު ނޭނގޭ ކަމަށް\nއަންނަ އަހަރަށް ލަފާ ކުރާ ބަޖެޓްގެ ބަހުސް މި ހަފްތާގެ ބުދަ ދުވަހާ ހަމަޔަށް ކުރިޔަށް ދާނެ - ނަޝީދު\nހޯރަފުށި އެއާޕޯޓުގައި ޓެސްޓު ފްލައިޓު ޖައްސައިފި


Salman Khan ge Radhe Fitr-Eidgai naannaane? | Mihaaru\nމުނިފޫހިފިލުވުން / ސަލްމާން ޚާން\nސަލްމާން ޚާންގެ "ރާދޭ" ފިތުރު އީދުގައި ނާންނާނެ؟\n08 އެޕްރީލް 2020 - 08:24\nކޮރޯނާވައިރަހާ ހެދި މަސައްކަތް ހުއްޓިފައިވާތީ ސަލްމާން ޚާންގެ އާ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" ކުރިއަށް އޮތް ފިތުރު އީދުގައި ސިނަމާތަކަށް އައުމުގެ ފުރުސަތު ކުޑަ ކަމަށް މީޑިއާތަކުން ބުނެފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އެ ފިލްމުގެ ޝޫޓިން ހުއްޓުމަކަށް އައި އިރު، ބާކީ އަދި 8-10 ދުވަހުގެ ޝޫޓިން ނުނެގި އެބައޮތެވެ. ކޮވިޑް-19އާ ހެދި "ރާދޭ" ގެ ތައިލެންޑާއި އާޒަރުބައިޖާނުގެ ޝޫޓިން ޝެޑިއުލްތަކެއް ވެސް ފެބްރުއަރީ މަހުގެ ތެރޭގައި ކެންސަލްކޮށްފައިވެ އެވެ.\nއަނެއްކޮޅުން ކޮރޯނާވައިރަހާ ދެކޮޅަށް އިންޑިއާ ކުރަމުން އަންނަ މަސައްކަތުގެ ދަށުން 21 ދުވަހުގެ ލޮކްޑައުންއެއް އިއުލާންކޮށްފައި އޮތުމުން ދަތުރުފަތުރާއި އެ ނޫން ވެސް ގިނަ ކަންކަމަށް ވަނީ ބުރޫ އަރައިފަ އެވެ. އަދި ވައިރަހުގެ ހާލަތު ރަނގަޅުވާނެ އިރެއް ވެސް ނޭނގޭތީ "ރާދޭ" ގެ ބާކީ ހުރި މަންޒަރުތައް ޝޫޓްކުރަން ފެށޭނެ އިރެއް ވެސް ނޭނގެ އެވެ. މި ސަބަބާ ހުރެ ފިތުރު އީދު ނުވަތަ އަންނަ މަހުގެ 22 އާ ހަމައަށް ފިލްމުގެ ހުރިހާ މަސައްކަތެއް ނިންމައިނުލެވޭ ކަމަށް ފިލްމުގެ ޓީމްގެ މެންބަރަކާ ހަވާލާދީ ބޮލީވުޑް ހަންގާމާ އިން ބުންޏެވެ. އަދި އިންޑިއާގެ ހުރިހާ ސިނަމާތަކެއް ވެސް ބަންދުކޮށްފައިވާތީ، ސިނަމާތައް ވެސް އަލުންް ހުޅުވޭނެ އިރެއް ނޭނގެ އެވެ.\nއިންޑިއާގެ ހުރިހާ ސިނަމާތަކެއް ހުރީ ބަންދުކޮށްފައި.\nމީގެ ދެ ހަފުތާއެއްހާ ދުވަސް ކުރިން ބައެއް ނޫސްތަކުން ބުނެފައިވާ ގޮތުގައި ފިލްމުގެ ޝޫޓިން ހުއްޓުމަކަށް އައިސްފައި އޮތަސް ސަލްމާން އަންނަނީ ގޭގައި "ރާދޭ" ޕޯސްޓް-ޕްރޮޑަކްޝަންގެ ބައެއް މަސައްކަތްތައް ފިލްމުގެ ޓީމާ އެކު ކުރަމުންނެވެ. އެގޮތުން އެޑިޓިން ސީދާ އޭނާގެ ބެލުމުގެ ދަށުން ކުރިއަށްދާ ކަމަށްވެ އެވެ.\nފިތުރު އީދުގައި ފިލްމު ސިނަމާތަކަށް އަންނާނެކަމުގެ އުންމީދެއް ނެތް އަނެއް ސަބަބަކީ މިދިޔަ މަހާއި މި މަހު ރިލީޒްކުރަން ހުރި ހުރިހާ ފިލްމުތަކެއް ވެސް ފަސްކޮށްފައިވާތީ، އަލުން ސިނަމާތައް ހުޅުވާ އިރު އިސްކަން ދޭނީ އެ ފިލްމުތަކަަށް ކަމަށްވާތީ އެވެ. އޭގެ ތެރޭގައި މިދިޔަ މަހުގެ 24 ގައި ގެނެސްދޭން އުޅުނު އަކްޝޭ ކުމާރުގެ "ސޫރިޔާވަންޝީ" އާއި މި މަހުގެ 10 އަށް ކުރިން ތާވަލުކުރި ރަންވީރު ސިންގްގެ "83" ހިމެނެ އެވެ.\nކޮރޯނާވައިރަހާ އެކު ސަލްމާންގެ "ރާދޭ" ސިނަމާތަކަށް ނުގެނެވޭނެ ނަމަ މި އަހަރުގެ ފިތުރު އީދުވެގެންދާނީ ވައިރަސް އޭނާގެ އީދު ހަރާބުކޮށްލި ފަހަރަކަށެވެ. ސަލްމާނަކީ އާންމުކޮށް ފިތުރު އީދު ހަދިޔާއެއްގެ ގޮތުގައި އޭނާގެ ފިލްމުތައް ގެނެސްދޭން މަޝްހޫރު އެކްޓަރެކެވެ. ނަމަވެސް "ރާދޭ" އަށް ވާން އުޅޭ ގޮތަކާ ބެހޭ ގޮތުން ސަލްމާން އަދި އެއްވެސް ވާހަކައެއް ނުދައްކަ އެެވެ.\nމި ފިލްމަކީ ޕްރަބޫދާވޭ ޑައިރެކްޓްކޮށް، އަކީ ޑިޝާ ޕަޓާނީ ބަތަލާގެ ރޯލް ކުޅޭ ފިލްމެކެވެ.\nCovid-19 aa hedhi Salman ge "Radhe" ge scheduleh cancelkoffi\nބޮލީވުޑް ސަލްމާން ޚާން ފިތުރު އީދު ބޮލީވުޑް ފިލްމު\nއަސްލު ވަރަށް ދެރަ ގޮތެއް، މިހާރު މިހުނަންނީ ސަލްމާންގެ އައު ފިލްމަކަށް އިންތިޒާރު ކޮށްކޮށް! އެންމެ ފަހުން ދަބަންގ3ވެސް ނުބެލޭނޭ ހިތާ ހުއްޓާ ޔޫޓިއުބަށް އަނެއް ދުވަހު ލީ، މިހާރު އޭތިވެސް ބެލުނީ ނަސީބަކުން، ދެން ރާދޭ އަންނަންދެން މިހުރީ\nފުރަތަމަ ކަމަކަށް ފިތުރު އީދު އަންނާނެތަ؟


Raees Solih Ves Muliaagey Gai Siyaasee Harakaiythah Hingavan Fahtavaifi - Vaguthu\nރައީސް ސޯލިހް ވެސް މުލީއާގޭގައި ސިޔާސީ ހަރަކާތްތައް ހިންގަވަން ފައްޓަވައިފި\nރައީސް ސޯލިހް މުލިއާގޭގައި މިރޭ ބޭއްވި އެމްޑީޕީގެ ބައްދަލުވުން\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެސް މުލީއާގޭގައި ސިޔާސީ ހަރަކާތްތައް ހިންގަވަން ފައްޓަވައިފިއެވެ.\nމީސް މީޑިއާގައި މިރޭ ދައުރުވަމުންދާ ފޮޓޯތަކަކުން ފެންނަ ގޮތުގައި މުލީއާގޭގައި ރައީސް ސޯލިހް ގެންދަވަނީ އެމްޑީޕީގެ ގައުމީ މަޖިލީހުގެ މެންބަރުންނާއި ބައްދަލު ކުރައްވަމުންނެވެ.\nބައްދަލުވުމުގައި ބައިވެރިވެ ވަޑައިގެންނެވި ގައުމީ މަޖިލީހުގެ މެންބަރަކު "ވަގުތު" އަށް ވިދާޅުވީ މިރޭ މުލީއާގޭގައި ބާއްވާފައި ވަނީ އެމްޑީޕީ ގައުމީ މަޖިލީހުގެ ނުރަަސްމީ ބައްދަލުވުމެކެވެ. އެބައްދަލުވުމުގެ ދައުވަތު ގައުމީ މަޖިލީހުގެ ހުރިހާ މެންބަރުންނަށް ދެއްވި ނަމަވެސް ރައީސް ނަޝީދަށް ތާއިދު ކުރައްވާ ބޭފުޅުން ބައްދަލުވުމަށް ވަޑައިނުގަންނަވާ ކަމަށް މައުލޫމާތު ދެއްވި ބޭފުޅާ ވިދާޅުވިއެވެ.\n"ނުރަސްމީ ބައްދަލުވުމެއް ކުރިއަށް ދިޔައީ. ނަޝީދަށް ތާއިދު ކުރައްވާ ބޭފުޅުން ބައްދަލުވުމަށް ވަޑައެއް ނުގަންނަވާ. ރައީސް ސޯލިހަށް ތާއިދު ކުރައްވާ ބޭފުޅުން ބައްދަލުވުމުގައި ބައިވެރިވެ ވަޑައިގެންނެވީ." އޭނާ ވިދާޅުވިއެވެ.\nބައްދަލުވުމުގައި އެމްޑީޕީގެ ޗެއާޕާސަން ހަސަން ލަތީފާއި ޗެއާޕާސަން ނައިބު އަލީ ނިޔާޒާއި ޑިފެންސް މިނިސްޓަރ މާރިޔާ އަހްމަދު ދީދީ އާއި ރައްޔިތުން މަޖިލީހުގެ ހިތަދޫ މެދު ދާއިރާގެ މެމްބަރު ބްރިގޭޑިއާ ޖެނެރަލް ރިޓަޔާޑް އިބްރާހީމް މުހައްމަދު ދީދީ ވެސް ބައިވެރިވެ ވަޑައިގެންނެވިއެވެ.\nމުލީއާގޭގައި އެމްޑީޕީގެ ބައްދަލުވުމެއް ކުރިއަށް ގެންދާތީ އެކަމުގެ މައުލޫމާތު ސާފުކުރުމަށް ރައީސް އޮފީހުގެ ތަރުޖަމާން އިބްރާހިމް ހޫދަށް ގުޅުމުން އޭނާ ފޯނަށް ޖަވާބު ނުދެއްވާތީ ސަރުކާރުގެ ބަހެއް ނުލިބުނެވެ.\nރައީސް ސޯލިހް މުލީއާގޭގައި ސިޔާސީ ހަރަކާތްތައް ހިންގަވަން ފެއްޓެވިއިރު އެމަނިކުފާނު ވެރިކަމަށް ވަޑައިގެންނެވީ ޕީޕީއެމް އިން މުލީއާގޭގައި ސިޔާސީ ހަރަކާތްތައް ހިންގަމުން ގެންދިއުމަށް އެކަމަށް ވަރަށް ބޮޑަށް ތަކުރާރުކޮށް ފާޑުވިދާޅުވުމަށް ފަހުއެވެ.\nމުލީއާގޭގައި މިރޭ ބޭއްވި ބައްދަލުވުމާއި ގުޅޭ އެއްވެސް މައުލޫމާތެއް އެމްޑީޕީ އިން ހާމަ ކޮށްފައެއް ނުވެއެވެ.\nޑިސެމްބަރު 11, 2018 00:15\nޙޯރައިއްބެ އިންވާހަކަލިޔެލިނަމަ ސަޅިވީސް\nޑިސެމްބަރު 11, 2018 00:16\nދެން ވަގުތު ނޫސް އިމާރާތުގެ ހިންގަންވީ\nޑިސެމްބަރު 11, 2018 00:19\nމުލިއާގެ އެކަނިތަ ރައިސް އޮފީހުގަ އިބޫ އާއި އަންނިއާއި ދެމީހުން މިހާރު ގޮޑިޔާ ހިފަނީވިއްޔަ ކުރިން ދެވުނުމީހަކަށް ގޮޑި މީދެން ކަޑަކަމެއްދޯ\nޑިސެމްބަރު 11, 2018 00:29\nއެއީ ސިޔާސީބައްދަލުވުމެއްނޫން އެއީޕާޓީ ކުދިންގެހާލުބަލާލަން ބޭއްވިބައްދަލުވުމެއް\nޑިސެމްބަރު 11, 2018 00:54\nމޫނު އެކަނި ބަދަލުވީ ވިއްޔާވާނީ ކުރިއަށްވުރެ ނުބައި. އެއީ ކެނޑިޑޭޓް އިބޫ ދޯ އެކަމަށް ޖޯކުޖެހީ ރައީސް ޞާލިޙްއެއް ނޫން ދޮގެއްތޯ.\nޑިސެމްބަރު 11, 2018 01:56\nބަލަ މުލީއާގޭގައި ޔާމީނު ދިރިނޫޅޭނެ ކަމަށް ބުނެ އެހެން ތަނެއްގަ އުޅެމުން، މުލީއާގޭގަ ސިޔާސީ ހަރަކާތް ހިންގީމަ ފާޑު ކީ. އެހެން ވީމަ ދެ ޚަރަދު އެ ދަނީ. އިބޫ އެތަނުގަ އުޅެމުން، އެތަނުގަ ސިޔާސީ ހަރަކާތް ހިންގުމަކީ މައްސަލައެއް ނޫން. ޓްވިސްޓް ކުރަން ނޫޅޭ..\nޑިސެމްބަރު 11, 2018 02:47\nއިބޫ ހިންގީމަ އޯކޭ.ޔާމީނު ހިންގީމަ ގޭގަ އުޅެމުން ހިންގިކަމަށް ވީ..ތިކިޔާ ފާޑު ކިޔުމެއް ކީއިރު ޔާމިނު ވެސް އުޅުނި މުލިޔާގޭގަ.. ހަމަ އެއްތާކު ޖެހުނީ.ވެރިކަމާ ހެދި ދައްކާލި ދޮގު ވާހަކައަކަށް ނޫނީ އެކަން ނުވާނެ\nޑިސެމްބަރު 11, 2018 08:18\nރައީސް މުލީއާގޭގައި ދިރިއުޅުއްވިޔަސް އެގޭގައި ޕާޓީގެ އެއްވެސް ޙަރަކާތެއް ނުބޭއްވޭނެ. އެއީ ޕާޓިގެ އޮފީހެއް ނޫން. އެއީ ރައީސް ދިރިއުޅުއްވާ ގެކޮޅު. ޕާޓީ ހަރަކާތްތައް ބާއްވަން ޖެހޭނީ ޕާޓީ އޮފީހުގަ. ކުރީ ސަރުކާރުންވެސް ހެދި ގޯސް އިބޫވެސް އެހައްދަވަނީ.\nދެން މިހެން ބުނާއިރުވެސް އެނގޭ ދިވެހިރާއްޖޭގަ އޮންނަނީ ދުނިޔޭގަ އެއްވެސް ތާކު ނޯންނަ ވައްތަރެއްގެ ޑިމޮކްރަސީއެއްކަން.\nޑިސެމްބަރު 11, 2018 08:37\nދެންކިޔަ ތިޔަހެން. ޔާމީނު މެންދުރު ގަދަ އަވީގައި ސިޔާސީ ހަރަކާތް މުލިއާގޭގައި ހިންގީމައޭ މައްސަލަޔަކީ.ރޭގަނޑު ކުރިނަމަ އޯކޭޔޭ. އިބޫ ސިޔާސީ ހަރަކާތް ހިންގަނީ ހުރިހާ ރައްޔިތުން ރޭގަނޑު ނިދީމަ އެރައްޔިތުންނައް އުނދަގޫ ނުވާގޮތަށޭ. ކަށިނެތް ދުލެތްވިއްޔަ. ތިޔަހެންވެސް ކިހާދުވަހަކު ހިފެހެއްޓޭތޯ ބަލާނަން.\nޑިސެމްބަރު 11, 2018 02:12\nއޫން ބަލަ މޑޕ ކުރީމަ އޯކޭ!!! މި އަދު މާރިޔާއާ އީވާ ދެފައި ގާތްވޭތަ؟؟؟\nޑިސެމްބަރު 11, 2018 02:49\nއިސްލާހުވާލެއް ބޮޑު ކަމުން2ފައި ތަތްވެ އޮޅިފަ އިނީ. ދެން އެ ފޭނުވާނެ މީން ދުވަހަކުވެސް\nޑިސެމްބަރު 11, 2018 07:04\nރައީސް މީހުނާ ބައްދަލު ކުރާނި ރައީސް އޮފީސް ނުވަތަ ދިރިއުޅޭ ގޭގަ.. އެއީ ދުނިޔޭގެ ހުރިހާތަނެއްގަ އެކަން އޮންނަ ގޮތް. ޓްރަމްޕުވެސް ވައިޓް ހައުސްގަ ކިތަންމެ ބަޔަކާ މީޓުކުރޭ..ރައީސް ނުޖެހޭ ކަލެއާ މީޓު ކުރަން ކަލޭގެ ގެއަށް ދާކަށް.. މީ ޤައުމީ މަޖިލިސް ޖަލްސާއެއް ނޫން\nޑިސެމްބަރު 11, 2018 02:18\nއަނގަ ފުޅާ ކޮއްފަ ހައްގޭ ކިޔަކިޔާފަ ކޮންތާކު މިޖެހެނީ..ދެން ހަމަ ރިޔާސީ ގަނޑުވަރަކީ ޕާޓީމީހުންގެ ޖަގަހައަކައް ހަދާލީދޯ.. އިބޫ އަކީ ދެ މޫނުގެ ވެރިއެއްކަން މިހާރު ސާބިތުވެއްޖެ.\nޑިސެމްބަރު 11, 2018 05:34\nނަވާޒަށް ނޭގެނީތަ އެއީ ރައީސް ޞާލިހު ދިރިއުޅުއްވާ ގެކޮޅުކަން އެތަނުގައި އެބޭފުޅާއަށްވެސް ބައްދަލުވުންތައް ބޭއްވޭނެ\nޑިސެމްބަރު 11, 2018 06:29\nގާނޫނީ ވެރިކަން ނަގާ ދަމަހައްޓަން ﷲގެ އިސްމުފުޅުގެ ބަރަކާތުން ފަށައިގެން ލިއުނު ޤާނޫނު ފައިދަށުލި މާރިޔާ ހުރީމަ އޯކޭދޯ\nޑިސެމްބަރު 11, 2018 06:55\nރައްޔަތު މީހާއައް ވައުދުވީ އިބޫއޭ.. ވެރިކަމުގަ ހުރީ ސޯލިހުއޭ.. ވަގުތު ކުދިން ނައްވެސް އެނގެންޖެހެ. ޢިބޫވީ ވައުދެއް ސޯލިހު ނުފުއްދާނެ.. ރައީސް ނަސީދުއާ ގުޅުން އޮތީ އިބޫއާ... ސޯލިހަކާ ނެތް.. ސޯލިހަކީ މައުމޫނާ ގާމޫނާ. ޖާމޫނާ. ޢިމަރުމޫނުގެ ޕަޕަޓެއް..\nސާފުކޮށްލަން ބޭނުންވަނީ މުއީ ޤައުމީ މަޖިލީހުގެ ޖަލްސާއެއްތޯ ނޫނީ ރައީސް ާޢުމީ މަޖިލީހާ ބައްދަލު ކުރައްވަނީ ތޯ؟ ޤައުމީ މަޖިލީހުގެ ޖަލްސާއެއްނަމަ ގޯސް. ނަމަވެސް އެ މެންބަރުންނާ ރައީސް ބައްދަލު ކުރަނީނަމަ މައްސަލައެއް ނެތް.. ރައީސް މީހުންނާ ބައްދަލު ކުރާނި އެކަމަށް ހާއްސަ ތަންތާނގަ.. މަށާ ބައްދަލުކުރަންވީމަ އަހަރުންގެއަށް އަންނާކަށް ނުޖެހޭނެ. މުލިއާގެ ނޫނީ ރައީސް އޮފީހަށް މަ ޖެހޭނީ ދާން\nޑިސެމްބަރު 11, 2018 07:39\nބާއްވަންވީ ހަމަ... އޭނަ އުޅޭތާކު އެކަން ްްk\nޑިސެމްބަރު 11, 2018 07:57\nއަންނީ ނަޝީދުއާއި ވެރިކަން ހަވާލުކުރެއްވުން އެންމެ ރަގަޅުވާނެ ކަމަށް ފެނޭ! ޢެއިރަކަށް ގައުމީ މަޖްލީހެއް މުލީއާގޭގައި ނުހިގާނެ! ޢެއިރުން އިންނާނީ ރާގުދަނަކާި ބޯލަން ތިބޭނެ ބާރ އެއް! ބޭރުގެ ޢެކިއެކި ފާދިރީންވެސް ތިއްބަވާނީ މުލީއާގެގައި\nޑިސެމްބަރު 11, 2018 08:13\nއަބޫބަކުރުގެ ފާނު ދެއްކެވި ރިވެތި ނަމޫނާ އާއި ޚިލާފު ކަމެއް. ދައުލަތުގެ ޚަރަދު ބޭނުންކޮށްގެން ދައުލަތުގެ ކަންކަމުން ބޭރު ކަންކަން ކުރުން. މިއީ ފަސާދައެއް. އިންސާފު ގެއްލިއްޖެ، ތާކިހާ އޮޅުވާލެވިއްޖެ. ބަލަ އެމް.ޑީ.ޕީގެ ގައުމީ މަޖިލިސްގެ ޖަލްސާ ހިންގަންވާނީ އެމް.ޑީ.ޕީ ގެ ބާރުގެ ދަށުގައިވާ އެމީހުންގެ ޚަރަދުގެ ތެރެއިން.\nޑިސެމްބަރު 11, 2018 08:14\nއިބޫއަކީ ކަންޒު ކަހަނބެއްގެ ދުވެލީގެ މިސާލުން ގައުމު ހިންގަން ހަވާލު ކުރިމީހާ. ތިބޭނީ ހަޑިހާވަން.\nޑިސެމްބަރު 11, 2018 08:15\nއޭނަކުރީމައި ގޯސް! މަކުރީމައި ރަނގަޅު މީދިވެހިންގެ މޮޓޯ\nޑިސެމްބަރު 11, 2018 08:33\nބައްދަލުމުއް ބޭއްވުމާ ސިޔާސީ ޖަގަހަ ހަދައިގެން އުޅުމާ ވަރަށް ތަފާތު.\nޑިސެމްބަރު 11, 2018 08:40\nއެމްޑީޕީ ފަޅިވުމައްތައްޔާރު ވަމުންދާ މަންޒަރު .. ނަލަރީތިގުލްޝަން ގައި ފަރިވާ ރިވެތި މާތަކުގެ ވަސްމީރު ކަމާ ކުލަތަކުގެ ރީތކަން މީހުނައް ފެންނާނީ މީހުން ދިރިއުޅޭ ހިސަބުގައި ހުރީމް.. ޖަންގަލީގައި ކިތަންމެ ރީތި ވަސްމީރު މަލެއް ފޮޅުނަސް އެމަލުގެ ރީތކަމާ އެމަލުން ދުވާ މީރުވަހުގެ އަސރެއް ނުކުރާނ ސަހަރު ތަކުގައި ދިރި އުޅޭމީނުކައް.....ލައްކަވާހަކަ\nޑިސެމްބަރު 11, 2018 08:46\nއެމީހުން ހިންގާ ޖަރީމާ ތަކާ ޣައިރު ޤާނޫނީ ކަންކަން އެމީހުން ކުރަނީ ސިއްރަކުންނޫނެވެ. ތަފާތަކީ އިދިކޮޅު މީހުންނަށް މިކަންކަން ރައްޔިތުންނާ ހަމަޔަށް ނުގެނެސްދެވޭކަމެވެ. އޮޅުން ފިލުވައިދީ ކަމުގެ ނުރައްކައުތެރިކަން ކިޔާނުދެވޭކަމެވެ. ރީނދޫ ސަރުކާރުން ކެނޑިނޭޅި ކުރަމުން އެގެންދާ ޣަދަރު ވެރި ޢަމަލުތަކާމެދު މިނޫހުގައިވެސް ލިޔެފައިވަނީ މަދު އާޓިކަލް ކޮޅެކެވެ.\nޑިސެމްބަރު 11, 2018 09:21\nޢެއީ ރައީސް ސޯލިހުބއުޅުއްވާ ރަސްމީ ގެކޮޅު. ޢެމަނިކުާނު ކޮންމެ ބަޔަކާ ބައްދޅު ކުރިއަސް އޮންނާނީ އެތަނުގަ. ޔާމީން އެތަން ބޭނުން ކުރެއްވީ ހަމައެކަނި ސިޔާސީ ޖަގަހައަކަށް.!\nޑިސެމްބަރު 11, 2018 10:17\nހެހެ ކޮންތާކު މިޖެހުނީ.\nޑިސެމްބަރު 11, 2018 11:47\nއެމްޑީޕީ ވެރިކަމުގައި ތިތާގައި އޮންނަ ބައްދަލުވުންތަކުގައި އަންހެނުންނާއި ފިރިހެނުން ވައްދައޭ ތީއާކަމެއްތޯ ތިތަނަކީ އެކަން ކުރަން އެއްމެ ރަގަޅު ތަން ނޫންތޯ


Health ministry ge PS akah Samiya ayyan koffi | Mihaaru\nހެލްތު މިނިސްޓްރީގެ ޕީއެސްއަކަށް އައްޔަންކުރެއްވި ސާމިޔާ.-- ފޮޓޯ: ހެލްތު މިނިސްޓްރީ\n10 އޯގަސްޓް 2020 - 11:52 36 comments\nއެ މިނިސްޓްރީގެ ސިވިލް ސާވަންޓުންގެ ކަންކަން ބަލަހައްޓާ އެންމެ އިސްވެރިއަކަށް ސާމިޔާ އައްޔަންކުރީ، ކުރިން އެ މަގާމުގައި ހުންނެވި ޚަދީޖާ އަބްދުއްސަމަދު މަގާމުން ވަކިކުރެއްވުމުންނެވެ.\nދައުރު ހަމަވާން ފަސް ދުވަހަށް ވެފައިވަނިކޮށް ޕީއެސްގެ މަގާމުން ޚަދީޖާ ވަކިކުރީ މިދިޔަ ފެބްރުއަރީ 20 ގަ އެވެ.\nހެލްތު މިނިސްޓްރީގެ ޕީއެސްގެ މަގާމަށް ހުޅުވައިލުމުން، ސާމިޔާގެ އިތުރުން، އެ މިނިސްޓްރީގެ ޑެޕިއުޓީ ޑިރެކްޓަ ޖެނެރަލް ތަސްލީމާ އުސްމާން ވެސް ކުރިމަތިލެއްވި އެވެ. އެތަނުން އެންމެ ގިނަ މާކްސް ލިބިފައިވަޑައިގަތީ ތަސްލީމާ އަށެވެ.\nތަސްލީމާ އަށް 84.98 މާކްސް އަދި ސާމިޔާ އަށް 73.9 މާކްސް ލިބިވަޑައިގަތެވެ.\nމިނިސްޓްރީތަކަށް ޕާމަންޓް ސެކްރެޓަރީން އައްޔަން ކުރަނީ ސިވިލް ސާވިސް ކޮމިޝަންގެ ގާނޫނަށް ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު ގެނައި އިސްލާހުގައިވާ ގޮތުން ނަމަ އެ މިނިސްޓްރީއެއްގެ މިނިސްޓަރުގެ ލަފާގެ މަތިންނެވެ. އެގޮތުން އިންޓަވިއުއިން އެންމެ މަތިން މާކްސް ލިބޭ ތިން ބޭފުޅެއްގެ ނަން މިނިސްޓަރަށް ފޮނުއްވުމުން، ޕީއެސްއަކަށް އައްޔަންކުރާނެ ބޭފުޅެއް ކަނޑައަޅާނީ މިނިސްޓަރެވެ.\nހެލްތު މިނިސްޓްރީގެ ޕީއެސްގެ މަގާމަށް ފަސް ބޭފުޅުން ކުރިމަތިލެއްވިއިރު މުޅި ޕްރޮސެސް ނިމުނުއިރު ތިބީ ދެ ބޭފުޅުންނެވެ.\nހެލްތު މިނިސްޓްރީގެ ޕީއެސްއަކަށް އައްޔަން ކުރި، ސާމިޔާ މިހާތަނަށް ހުންނެވީ އެ މިނިސްޓްރީގެ ޕޮލިސީ ޕްލޭނިން އެންޑް އިންޓަނޭޝަނަލް ހެލްތުގެ ކަންކަން ބެލެހެއްޓެވުމުގަ އެވެ. އަދި ކޮވިޑް-19 ގެ ކަންކަން މެނޭޖު ކުރެއްވުމުގައި ވެސް އޭނާ ގެންދަވަނީ އިސްދައުރެއް އަދާކުރައްވަމުނެވެ.\nސާމިޔާ އަކީ ސިއްހީ ދާއިރާގައި އުޅުއްވާތާ 21 އަހަރު ވެފައިވާ ބޭފުޅެކެވެ. އޭނާ އެންމެ ފުރަތަމަ އެ ދާއިރާގައި އަދާކުރެއްވީ އައިޖީއެމްއެޗުގަ އެވެ. އެ ހޮސްޕިޓަލްގެ ޕަބްލިކް ރިލޭޝަންސް އޮފިސަރެއްގެ މަގާމު ފުރުއްވުމަށް ފަހު ދެން އޭނާ ގުޅިވަޑައިގަތީ ހެލްތު މިނިސްޓްރީއާ އެވެ. އެ މިިސްޓްރީގެ އިސް އެކި މަގާމުތައް ސާމިޔާ ފުރުއްވި އެވެ. އަދި 2010 އިން ފެށިގެން އޭނާ ނޭޝަނަލް ހެލްތު ރިސާޗު ކޮމިޓީ އާއި ނޭޝަނަލް ހެލްތު ކައުންސިލްގެ މެމްބަރުކަން ކުރެއްވި އެވެ.\nސާމިޔާ ވަނީ މާސްޓާ އޮފް ހެލްތު ސާވިސަސް އެޑްމިނިސްޓްރޭޝަންގެ އިތުރުން އިންފޮމޭޝަން މެނޭޖުމަންޓުގެ ދާއިރާ އިން ތައުލީމު ހާސިލް ކުރައްވައިފަ އެވެ.\nއިތުރު ލިޔުންތައް ސިވިލް ސާވިސް ކޮމިޝަން ހެލްތު މިނިސްޓްރީ ސިވިލް ސާވިސް ސިވިލް ސާވަންޓުން


Banguraa Fulhithakaaeku Hayyaru Kuri Meehaku Court ِAh Gendhiumun Dhookohlaifi - Vaguthu\nބަނގުރާ ފުޅިތަކަކާއެކު ހައްޔަރުކުރި މީހަކު ކޯޓަށް ގެންދިއުމުން ދޫކޮށްލައިފި\nމިދިޔަ އަހަރު ސެޕްޓެމްބަރު މަހުގެ ދަރަވަންދޫގައި ބަނގުރާ ނައްތާލުމުގެ މަސައްކަތްކުރަނީ -- ފައިލް ފޮޓޯ\nގދ ތިނަދޫއަށް ބަނގުރާ އެތެރެ ކުރަން އުޅެނިކޮށް އިއްޔެ ރޭގެ ވަގުތެއްގައި ހައްޔަރުކުރި މީހަކުގެ ބަންދުގެ މުއްދަތު ޖަހަން ގދ.ތިނަދޫ މެޖިސްޓްރޭޓް ކޯޓަށް ގެންދިއުމުން ބަންދުގައި ބަހައްޓާނެ ތަނެއް ނެތް ކަމަށް ބުނެ އޭނާ ދޫކޮށްލައިފިއެވެ.\nއެ މައްސަލަ ފުލުހަށް ހުށަހެޅި ފަރާތުން "ވަގުތު" އަށް މައުލޫމާތުދެމުން ބުނީ، އިއްޔެ ރޭ 7:00 ހާއިރު ގދ.ތިނަދޫއަށް ބަނގުރާ ފުޅިތައް އެތެރެ ކުރަން އުޅުނު ގދ. ފަރެސް މާތޮޑާ މީހަކު އިއްޔެ ރޭ ހައްޔަރުކޮށްފައ ވަނީ ތިނަދޫ ބަނދަރުގައި އޮތް ދޯންޏަކުންނެވެ.\nއޭނާ ބަނގުރާ ފުޅިތައް އެތެރެ ކުރަން އުޅުނީ ސަފާރީއަކުންނެވެ. އެ ސަފާރީން ކަޅު ކުލައިގެ ދަބަހަކަށް ބަނގުރާ ފުޅިތައް އަޅައިގެން ދޯންޏެއްގައި ތިނަދޫ އަށް އެތެރެ ކުރަން އުޅެނިކޮށް އޭނާ ހައްޔަރުކޮށްފައި ވަނީ، އިއްޔެ ރޭ 7:10 ހާއިރުއެވެ.\nއޭނާ ބަންދުގަައި ބަހައްޓައިގެން މައްސަލަ ކުރިއަށް ގެންދިއުމަށް އިއްޔެ ހެނދުނު ކޯޓަށް ހާޒިރު ކުރުމުން ކޯޓުން އޭނާ ވަނީ ދޫކޮށްލާފައެވެ.\nކޯޓުން އޭނާ ދޫކޮށްލުމާއި ގުޅޭ ގޮތުން ފުލުހުންގެ ބަހެއް ނުލިބެއެވެ.\n732 ބަނގުރާ ދަޅު އަތުލައިގަނެފި\nޓެކްސީއެއް ފާސްކޮށް ބަނގުރަލާއިއެކު ތިން މީހަކު ހައްޔަރުކޮށްފި\nއޮކްޓޯބަރ 31, 2019 10:48\nސަރުކާރު ދޫކޮށްލާފައި ދިޔަ ދުވަހު ގެއިން ނެރެގެން ގެންދިޔަހާ ސާމާނުވެސް ފެނުނު، އެކަމަކު ވީކަމެއް ހަރާމް.\nއޮކްޓޯބަރ 31, 2019 12:19\nއޮކްޓޯބަރ 31, 2019 13:04\nމިއީ ބަނގުރަލާއި ލާދީނިއްޔަތުގެ ސަރުކާރެއް. އެހެންވީމަ އެފަދަ އެއްވެސް މީހަކު ހައްޔަރެއް ނުކުރާނެ. މިއީ ރަސޫލާ ދުޢާ ދެއްވިފަދަ ވެރިއެއްގެ ސަރުކާރެއް ކަމަށް ބައެއް ޖާހިލު ސޭކުން ބުނެފައިވަނީ.\nބަލާބަލަ މިހާރުވެސް އެމްޑީޕީގެ ބޮޑުންގެ ގޭގޭގައި ހުންނާނެ ބަރިޖަހާފައި ތިޔަ ރާފުޅިތައް.\nއޮކްޓޯބަރ 31, 2019 13:17\nރާފުޅިތަކުގަ ހަލާކުނުވެ ކިޔަން އެނގޭނެހެން އަސްލު ލޭބަލް ތައް ހުރިއްޔާ މިހާރު މައްސަލަ އަކަށް ނުވާނެ.


އެންމެފަހުން ވެކްސިން އާއި ދެކޮޅަށް ކެމްޕެއިން ކުރާ ވައިބާ ގްރޫޕުގެ މައްސަލަ ބަލަން ފަށައިފި | | Sangu News\nއެންމެފަހުން ވެކްސިން އާއި ދެކޮޅަށް ކެމްޕެއިން ކުރާ ވައިބާ ގްރޫޕުގެ މައްސަލަ ބަލަން ފަށައިފި\n14 ޖެނުއަރީ 2020 - 09:31\nރާއްޖޭގައި ވެކްސިން އާއި ދެކޮޅަށް މަސައްކަތް ކުރުން\nވެކްސިންނާއި ދެކޮޅަށް ކެމްޕެއިންކޮށް، އެކަމާއި ގުޅޭގޮތުން ނުބައި ތަސައްވުރެއް އުފެއްދުމަށްޓަކާ މަސައްކަތް ކުރަމުން އަންނަ ވައިބާ ގްރޫޕެއްގެ މައްސަލަ ފުލުހުން ތަހުގީގު ކުރަން ފަށައިފިއެވެ.\n11 އަހަރަށްފަހު ކުށްލިގޮތަކަށް ރާއްޖެއިން ހިމަބިހި ފެނި ހެލްތް މިނިސްޓްރީއިން ވަނީ އެކަން ރަސްމީކޮށް އިއުލާނުކޮށްފައެވެ. މިހާތަނަށް ދެ މީހަކު ބައްޔަށް ޕޮޒިޓިވް ވެފައިވާއިރު ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ދަނީ އިތުރު 10 މީހަކު ބައްޔަށް ޓެސްޓު ކުރުމުގެ މަސައްކަތް ކުރަމުންނެވެ. އަދި އެ އިދާރާއިން ވަނީ، ބަލި ޖެހުނު3އަހަރުގެ ކުޑަ ކުއްޖާއާއި 30 އަހަރުގެ ފިރިހެން މީހާ ގޮސްފައިވާ ތަންތަން ދެނެގަނެ އެ މުއްދަތުގެ ތެރޭގައި އެތަންތަނަށް ދިޔަ މީހުންނަށް އެ މައުލޫމާތު ފޯރުކޮށްދީ ވެކްސިނޭޓް ކުރުމުގެ މަސައްކަތް ކުރަމުންނެވެ.\nނައްތާލާފައިވާ ހިމަ ބިހި ރާއްޖެއިން ފެނުމުގެ ކުރިންވެސް، ބަޔަކު އައީ ވެކްސިން އާއި ދެކޮޅަށް މަސައްކަތް ކުރަމުންނެވެ. އެގޮތުން ސޯޝަލް މީޑިއާގައި އެކަމާއި ދެކޮޅަށް އަޑު އުފުލާ މީހުންގެ ހިތްތަކަށް ނުބައި ވިސްނުންތަކެއް ވެއްދުމަށް އެ މީހުން މަސައްކަތް ކުރެއެވެ. ސޯޝަލް މީިޑިއާގެ ޕްލެޓްފޯމެއް ކަމަށްވާ ވައިބާ މެދުވެރިކޮށް ކޮމިއުނިޓީ ގްރޫޕެއް ހަދާ ވެކްސިން އާއި ދެކޮޅަށް މަސައްކަތް ކުރަމުން އަންނަތާ ގިނަ ދުވަސްތަކެއް ވަނީ ވެފައެވެ.\nއެ ވައިބާ ގްރޫޕުގެ މައްސަލަ ބެލުމަށް ގޮވާލާ އެތައް ބަޔަކު ނުުރުހުން ފާޅުކޮށްފައިވީ ނަމަވެސް އެކަށީގެންވާ ސިފައެއްގައި އެ މައްސަލަ ބަލާ ތަހުގީގުކޮށްފައި ވެސް ނުވެއެވެ. ހިމަބިހި ރާއްޖެއިން ފެނިފައިވާކަން އިއުލާނުކޮށް ވެކްސިންގެ ޑޯޒް ހަމަ ނުކުރާ މީހުން އެ ޑޯޒް ހަމަ ކުރުމަށް މިނިސްޓްރީން އެންގުމާއި އެކު އެކަމާއި ދެކޮޅަށް އެ ގްރޫޕުން އަޑު އުފުލާފައިވެއެވެ. އަދި "ތިމާންނާގެ ދަރިއަށް، ވެކްސިން ދެންޏާވެސް ނުދެންޏާވެސް އިނގޭނީ ތިމަންނާ" އަށް ކަމަށް ބުނެ ބައެއް މީހުން އެ ގްރޫޕުގައި ވާހަކަ ދައްކާފައިވެއެވެ.\nއެއަށްފަހު ގްރޫޕުގެ ސްކްރީންޝޮޓެއް ވައިރަލް ވެގެން ދިއުމާއި އެކު އެ މައްސަލަ ބެލުމަށް ގޮވާލާ މީހުން ވަނީ އިތުރުވެފައެވެ. މައްސަލައާއި ގުޅިގެން ނޫސްވެރިން ވަނީ ފުލުހުންގެ ވައިބާ ގްރޫޕުގައި ވެސް ސުވާލުކޮށްފައެވެ. އަދި އެ ވައިބާ ގްރޫޕުގެ އައިޕީ އެޑްރެސް ހޯދުމަށް މަސައްކަތް ކުރޭތޯ ވެސް ބައެއް ނޫސްވެރިން ސުވާލު ކުެރިއެވެ. އެ މައްސަލައާއި ގުޅިގެން ފުލުހުން ބުނެފައިވަނީ ވައިބާ ގްރޫޕެއްގެ މައްސަލަ މިދިޔަ އަހަރު ފުލުހުންގެ ސަމާލުކަމަށް އައި ކަމަށެވެ. އަދި ކަމާބެހޭ ފަރާތްތަކާ އެކު ފުލުހުން މަޝްވަރާ ކޮށް ފުލުހުން ބަލަންޖެހޭ ކަންކަން މިހާރު ބަލަމުން އަންނަ ކަމަށް ފުލުހުން ވަނީ ބުނެފައެވެ.\nހިމަބިހި ރާއްޖެއިން ނައްތާލާފައިވާ ކަން 2017 ގައި ރަސްމީކޮށް އިއުލާނުކޮށްފައި ވަނިކޮށް، ހިމަބިހި ޖެހިފައި ހުއްޓާ ފުރަތަމަ ދާދި ފަހުން ފެނުނީ ވެކްސިން ނުދީ ހުރި ތިން އަހަރުގެ ކުއްޖެއްގެ ގައިންނެވެ.


Dhaftharu gadubadu nukuran: EC\nދަފްތަރު ގަޑުބަޑެއް ނުކުރަން: އީސީ\nއިލެކްޝަންސް ކޮމިޝަންގެ ރައީސް އަހުމަދު ޝަރީފް --\nއިލެކްޝަންސް ކޮމިޝަނުން ބަލަހައްޓަމުންދާ ސިޔާސީ ޕާޓީތަކުގެ ދަފްތަރު ގަޑުބަޑު ކޮށްފައިނުވާނެ ކަމަށް އެ ކޮމިޝަނުން ބުނެފި އެވެ.\nޕާޓީތަކުގެ މެންބަރުންގެ ދަފްތަރު ބަލަހައްޓަމުންދާ ގޮތާއިމެދު ސިޔާސީ ޕާޓީތަކުން އަބަދުވެސް ފާޑުކިޔައެވެ. އަދި މިފަހުން އިދިކޮޅުގެ ބައެއް މެންބަރުންގެ ނަން، އެމްޑީޕީގެ ދަފްތަރުގައި އެބައޮތް ކަމަށް ބުނެ އެކަމާއި ގުޅިގެންވެސް އިލެކްޝަންސް ކޮމިޝަނަށް ފާޑުކިޔުން އަމާޒުވިއެވެ. ނަމަވެސް އެއީ އިލެކްޝަންސް ކޮމިޝަނުން ބަލަހައްޓަމުންދާ ދަފްތަރެއް ނޫނެވެ. އެއީ ކުރިއަށް އޮތް ލޯކަލް ކައުންސިލް އިންތިހާބަށް އެމްޑީޕީގެ ޓިކެޓް ދިނުމަށް އެޕާޓީން ބާއްވާ ޕްރައިމަރީއަށް ތައްޔާރުކޮށްފައިވާ އެޕާޓީގެ އަަމިއްލަ ދަފްތަރެކެވެ.\nއިލެކްޝަންސް ކޮމިޝަނަށް އަމާޒުވަމުންދާ ފާޑުކިޔުންތަކާއި ގުޅިގެން އެ ކޮމިޝަނުން މިއަދު ކޮށްފައިވާ ޓްވީޓެއްގައި ބުނެފައިވަނީ ސިޔާސީ ޕާޓީތަކުގެ ދަފްތަރުގައި ރަޖިސްޓްރީ ކުރަނީ އަދި އެ ދަފްތަރުން ނަމެއް އުނިކުރަނީވެސް އުސޫލުތަކުގެ ތެރެއިން ކަމަށެވެ.\n"އިލެކްޝަންސް ކޮމިިޝަނުން ބަލަހައްޓަމުންދާ ސިޔާސީ ޕާޓީތަކުގެ ދަފްތަރު ވަނީ 'ގަޑުބަޑު' ކޮށްފައެއް ނޫން." އީސީން ކޮށްފައިވާ ޓްވީޓްގައިވެއެވެ.\nދެހާސް ނަވާރަވަނަ އަހަރު ނިމުނުއިރު ސިޔާސީ ޕާޓީތަކުގައި މެންބަރުން ތިބި އަދަދު އިލެކްޝަންސް ކޮމިޝަނުން ވަނީ ހާމަކޮށްފައެވެ. އެ އަދަދުތަކަށް ބަލާއިރު ދައުލަތުގެ ބަޖެޓުން ފައިސާ ލިބޭ މިންވަރަށް މެންބަރުންގެ އަދަދު ހަމަވަނީ ތިން ސިޔާސީ ޕާޓީގައެވެ.\nއެއީ މޯލްޑިވިއަން ޑިމޮކްރަޓިކް ޕާޓީ (އެމްޑީޕީ)، ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އަދި ޖުމްހޫރީ ޕާޓީ (ޖޭޕީ) އެވެ.\nއަހަރު ނިމުނުއިރު އެންމެ ގިނަ މެންބަރުން ތިބީ އެމްޑީޕީގައެވެ. އެ ޕާޓީގެ މެންބާޝިޕް ވަނީ ބައިލައްކަ ފަހަނައަޅާ ގޮސްފައެވެ. އެމްޑީޕީގެ މެންބަރުންގެ އަދަދަކީ 54101 މެންބަރުންނެވެ. ދެން އެންމެ ގިނަ މެންބަރުން ތިބީ އިދިކޮޅު ޕީޕީއެމްގައެވެ. އެ ޕާޓީގެ މެންބަރުންގެ އަދަދަކީ 36078 އެވެ. ގާސިމް އިބްރާހިމްގެ ޖުމްހޫރީ ޕާޓިީގައި ތިބީ 11072 މެންބަރުންނެވެ.\n31 ޑިސެންބަރުގެ ނިޔަލަށް ޕާޓީތަކުގައި މެންބަރުން ތިބި އަދަދު\nޖުމްހޫރީ ޕާޓީ 11072\nއަދާލަތު ޕާޓީ 6789\nއިލެކްޝަންސް ކޮމިޝަނުން ބުނީ ސިޔާސީ ޕާޓީތަކުން ހުށައަޅަމުންދާ މެންބާޝިޕް ފޯމްތައް ހަމަޖެހިފައިވާ އުސޫލުން ޕްރޮސެސް ކުރަމުން ގެންދާ ކަމަށެވެ. އަދި ފޯމްތައް ހުށައެޅުމުން އެއްވެސް ސިޔާސީ ޕާޓީއަކަށް ތަފާތު ކުރުމެއް ނުގެންގުޅޭ ކަމަށެވެ.\nއަހަރު ނިމުނުއިރު ތިން ސިޔާސީ ޕާޓީއަކުން ހުށައަޅާފައިވާ ފޯމްތައް ޕްރޮސެސް ކުރުމުގެ މަސައްކަތް ކުރަމުން ގެންދާ ކަމަށްވެސް އެ ކޮމިޝަނުން ވަނީ ބުނެފައެވެ.\nއެއީ ޖުމްހޫރީ ޕާޓީން ހުށައަޅާފައިވާ 1163 މެންބާޝިޕް ފޯމާއި، ޕީޕީއެމުން ހުށައަޅާފައިވާ 232 ފޯމްގެ އިތުރުން އެމްއާރުއެމުން ހުށައަޅާފައިވާ 232 ފޯމެވެ.\nއިލެކްޝަންސް ކޮމިޝަން އަހުމަދު ޝަރީފް އާދަމް


ރެހެންދި ސްކޫލްގެ ދަރިވަރުންނަށް ހެނދުނުގެ ނާސްތާ ދިނުން\nމިބީލަންތަކުގައި ބައިވެރިވާން އެދޭ ފަރާތްތަކުން، 2019 މެއި 12 އިން 2019 މެއި 15 އަށް ބަންދުނޫން ކޮންމެ ދުވަހަކު 9:30 އިން 12:30 އަށް މިސްކޫލަށް ވަޑައިގެން ނަންނޯޓް ކުރެއްވުން އެދެމެވެ. ނަންނޯޓް ނުކުރައްވާ ފަރާތްތަކަށް ބިޑު ހުށަހެޅުމުގެ ފުރުޞަތު ނުދެވޭނެއެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 މެއި 16 ވާ ބުރާސްފަތި ދުވަހުގެ 13:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމި ޕްރޮޖެކްޓްގެ ބިޑު ސެކިއުރިޓީގެ ގޮތުގައި -/5,000 (ފަސްހާސް) ދިވެހި ރުފިޔާ ހުށަހަޅަންވާނެއެވެ. ބިޑު ސެކިއުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 30 ދުވަހެވެ.\nމިޕްރޮޖެކްޓާގުޅޭ ބީލަން ފޮތް ބީލަމުގައި ބައިވެރިވުމަށް ނަންނޯޓް ކުރުމާއެކު ދޫކުރެވޭނެއެވެ.\nރެހެންދި ސްކޫލް އިދާރީ އޮފީސް ފައިސާއާ ބެހޭބައި\nޗަނބޭލީމަގު / ހުޅުމާލެ\nފޯން: 3359900 , 3359902\nކޮޕީ އީ-މެއިލް: admin@rehendi.edu.mv\nޕަބްލިޝްކުރި ގަޑި: 2228


Haguraamaige jareema hingi kan serbia aai croatia ge machah saabitheh nuvi\nހަނގުރާމައިގެ ޖަރީމާ ހިންގިކަން ސާބިއާ އާއި ކްރޮއޭޝިއާގެ މައްޗަށް ސާބިތެއް ނުވި\nމީގެ އެތައް އަހަރެއް ކުރިން 1991 ވަނަ އަހަރު ހަނގުރާމައިގައި ހަނގުރާމައިގެ ޖަރީމާ ހިންގި ކަން ސާބިއާ އާއި ކްރޮއޭޝިއާގެ މައްޗަށް ސާބިތުނުވާ ކަމަށް އދ. ގެ އެންމެ މަތީ ކޯޓު ކަމަށް އިންޓަނޭޝަނަލް ކޯޓް އޮފް ޖަސްޓިސް(އައިސީޖޭ) އިން މިއަދު ނިންމައިފި އެވެ.\nއައިސީޖޭއިން އެގޮތަށް ނިންމީ 1991 ވަނަ އަހަރާއި 1995 ވަނަ އަހަރު ހިނގި ހަނގުރާމައިގެން އެ ދެ ގައުމުން ވެސް ހަނގުރާމައިގެ ޖަރީމާ ހިންގި ކަމަށް ބުނެ އެއް ގައުމުން އަނެއް ގައުމުގެ މައްޗަށް އުފުލި ދައުވާތައް ބެލުމަށް ފަހު މިއަދު އިއްވި ހުކުމުގަ އެވެ. ސާބިއާއާ ދެކޮޅަށް އެ މައްސަލަ އެންމެ ފުރަތަމަ އެ ކޯޓަށް ހުށަހެޅީ ކްރޮއޭޝިއާއިންނެވެ. ނަމަވެސް އޭގެ ދުވަސްކޮޅެއް ފަހުން ސާބިއާއިން ވެސް ވަނީ ކްރޮއޭޝިއާއާ ދެކޮޅަށް އެފަދަ މައްސަލައެއް ހުށަހަޅައިފަ އެވެ.\nމީގެ އަހަރުތަކެއް ކުރިން ހުށަހެޅި އެ މައްސަލަތައް ބެލުމަށް ފަހު އައިސީޖޭއިން މިއަދު ނިންމީ އެ ދެ ގައުމުން ކުރެ އެއްވެސް ގައުމަކުން އެ ހަނގުރާމައިގައި އިންސާނިއްޔަތާ ޚިލާފް ޖަރީމާތައް ހިންގާފައިވާ ކަން އަނެއް ގައުމަށް ސާބިތުކޮށް ނުދެވޭ ކަމަށެވެ.\nއެ ދެ ގައުމުގެ ދެމެދުގައި ހިންގި އެ ހަނގުރާމާގައި 20،000 އަށް ވުރެ ގިނަ މީހުން މަރުވެފައިވެ އެވެ.


TTM Maldives Virtual ge main partner akah Ooredoo - AO News\nމިއަހަރުގެ ޓީޓީއެމް މޯލްޑިވްސް ވާޗުއަލްގެ މެއިން ޕާޓްނަރެއްގެ ގޮތުގައި އުރީދޫ މޯލްޑިވްސް ހަމަޖައްސައިފިއެވެ. ޓީޓީއެމް މޯލްޑިވްސް ވާޗުއަލްއަކީ ރާއްޖޭގައި ބާއްވާ އެންމެ ބޮޑު ބައިނަލްއަޤްވާމީ ޓްރެވެލް ޓްރޭޑް ފެއަރއެވެ. މި ފެއަރ ކުރިއަށްދާނީ މިމަހުގެ 24 އިން 26 ގެ ނިޔަލަށެވެ.\nމިއަހަރުގެ ޓީޓީއެމް މޯލްޑިވްސް ވާޗުއަލްގެ މެއިން ޕާޓްނަރަކަށް އުރީދޫ މޯލްޑިވްސް ހަމަޖައްސާފައިވާއިރު އުރީދޫގެ ފަރާތުން މި އެއްބަސްވުމުގައި ސޮއެކުރެއްވީ އެ ކުންފުނީގެ އެކްޓިން ޗީފް ކޮމާޝިއަލް އޮފިސަރ ހުސައިން ނިޔާޒްއެވެ. އަދި އޯރކާ މީޑިއާ ގުރޫޕްގެ ފަރާތުން ސޮއެކުރެއްވީ އެ ކުންފުނީގެ ސީއީއޯ ޑރ. ހުސައިން ސަނީ އުމަރެވެ.\nއުރީދޫން ހާމަކުރާ ގޮތުގައި މި އެއްބަސްވުމާއިއެކު އުރީދޫ މޯލްޑިވްސްއިން ރާއްޖޭގެ ފަތުރުވެރިކަމަށް އެހީތެރިވެދޭނެއެވެ. އަދި މިއަހަރުގެ ތެރޭގައި ރާއްޖޭގެ ފަތުރުވެރިކަން ޕްރޮމޯޓްކުރުމަށް ޑެސްޓިނޭޝަން މާކެޓިންގ ކެންޕެއިނެއްވެސް އުރީދޫން ލޯންޗްކޮށްފައިވާއިރު، މި ކެންޕެއިންގެ ތެރެއިން އުރީދޫގެ އަމާޒަކީ ދުނިޔޭގެ 10 ގައުމަކުން 117 މިލިއަން މީހުންނާއި ހަމައަށް ވާސިލްވެ ރާއްޖެ ޕްރޮމޯޓްކުރުން ކަމުގައި އެ ކުންފުނިން ހާމަކުރެއެވެ.\nޓީޓީއެމް ފެއަރއަކީ ރާއްޖޭގައި ބާއްވާ ބައިނަލްއަޤްވާމީ އެންމެ ބޮޑު ޓްރެވެލް ޓްރޭޑް ފެއަރއެވެ. މި ފެއަރގައި 150 ރިސޯޓް އަދި ހޮޓެލްއާ 200 އޮޕަރޭޓަރުން ބައިވެރިވާނެއެވެ. މިއީ ޓީޓީއެމް މޯލްޑިވްސް ބާއްވާ4ވަނަ ފަހަރެވެ.\nމީރާގެ އޮންލައިން ޚިދުމަތް ވާރުޕޭ އިން, އުރީދޫ އެމް-ފައިސާ މެދުވެރިކޮށް ފައިސާ ދެއްކޭނެ އިންތިޒާމް ހަމަޖައްސައިފި


America Ge Nufehna Faraai: : Los Angeles Ge Skid Row\nމާރޗް 28, 2018 95 0\nއެމެރިކާގެ ލޯއެންޖްލަސްއޭ ބުނެފިނަމަ ކޮންމެ މީހަކަވެސް ފެންނާނީ ފިލްމް ސްޓާރުންނާއި ހިތްހަމަ ޖައްސާލަން ޤާއިމްކޮށްފައިވާ ބީޗްތަކާއި ބޮޑެތި ޝޮޕިންގް މޯލްތަކެވެ. އެހެންނަމަވެސް މިއީ ހަޤީގަތެއް ނޫނެވެ. މިއީ ހަމައެކަނި ލޯސްއޭންޖްލަސްއޭ ކިޔާ އަހަރެމެންނަށް ދައްކާ މަންޒަރު ތަކެކެވެ. ހަމަ އަޅުވާ އަދުނެކެވެ.\nމީޑިޔާ ރިޕޯޓްތަށް ބުނާގޮތުން ލޯސްއޭންޖްލަސްގައި މަގުމަތީގައި ކައިބޮއެ ނިދާ ހަދާ މީހުންދަނީ ގިނަވަމުންނެވެ. އަދި މިދިޔަ7އަހަރުތެރޭ މަގުމަތީގައި ނިދާ ކައިބޮއެހަދާ މީހުންގެ އިންސައްތަވަނީ 75%ތައިގެ އިތުރުވުމަކަށް ގޮސްފައިވާކަމަށްވެސް މީޑިޔާ ރިޕޯޓްތަށް ބުނެއެވެ.\nނިދާނެ ތަނެއް ނެތް މިމީހުންނަށް ފާޚާނަކޮށްލާނެ ނިޒާމެއްވެސް އެއްވެސް ފަރާތަކަށް ޤާއިމްކޮށްދެންވަނީ ނުކުޅެދިފައެވެ. ދުނިޔޭގެ އެންމެ ކުރިއަރާފައިވާ އެއްޤައުމުކަމަށާއި ޑިމޮކޮރޮސީގައި އެންމެ ކުރީގައި އޮތް ޤައުމުކަމަށް އަމިއްލަޔަށް ބުނަމުންދާ އެމެރިކާގެ މިހިސާބުތަކުގެ ވާހަކަ ދައްކާނެ މީޑިޔާއެއް މިއަދު ނެތެވެ. އެހެންނަމަވެސް މިއޮތީ މިކަމާ ބެހޭގޮތުން ހަދާފައިވާ ވަރަށް ތަފްސީލީ ރިޕޯޓެކެވެ. މިރިޕޯޓްއިން ލޯސްއޭޖްލެސްގެ ސަރަހައްދެއްކަމަށްވާ ސްކިޑް ރޯ އާ ބެހޭ ގިނަ މައުލޫމާތުތަކެއް ގެނެސްދޭނެއެވެ.\nL.A. Mayor Eric Garcetti wants to end street homelessness in the city by 2028. Dena Takruri went to ground zero of the crisis: Skid Row.\nPosted by Direct From on Thursday, 22 March 2018


Rashah thiya dhanee COVID hifaigen tha? - vNews.mv\nވީނިއުސް 28 September 2020, 16:10\nރަށް ކައިރި ސަރަހައްދުން ވަދު މަސްވެރިކަންކުރާ މަސްވެރިން، ފަތިސްނަމާދުކޮށްގެން އެމީހުންގެ ދޯނިތަކާއި ޑިންގީތަކުގައި ފުރައިފިއެވެ. ރޭނުމާއި ސިމެންތި ޖެހުންފަދަ މަސައްކަތްތައް ރަށުތެރެއިން ހޯދައިގެން ކުރާ މީހުން އިރު އެރުމާއެކީ މިސްރާބުޖެހީ ސައިހޮޓާތަކަށެވެ. މަސައްކަތެއް ކޮށްލާނެ މީހަކު ހޯދަން ބޭނުންވާ މީހުންވެސް އެއްވީ އެތަންތަނަށެވެ. އޮފީސްތަކަށް ދާ މީހުން އެގަޑީގައި ތިބީ ކަސްރަތުކުރާށެވެ. ހަށިގަނޑުގައި ވަރުޖައްސާލާ، ގައިގެ ރިހުންތަކަށް ލުޔެއް ހޯދަން، އުމުރުން ދުވަސްވީ މީހުން އެރުނީ މޫދަށެވެ. ގޭގޭގައި އަންހެނުން ބުރަކޮށް އުޅެނީ ކުދިން ސްކޫލަށް ގެންދަން ތައްޔާރުކުރާށެވެ.\nމިހާތަނަށް އެއްވެސް ފަރުވާއެއް، ވެކްސިނެއް ހޯދިފައިނުވާ ކޮވިޑް-19 މުޅި ދުނިޔޭގައި އަދިވެސް ހަލުވިކަމާއެކު ފެތުރެމުންދާއިރު، މިރަށުގެ މީހުންނަށް ހިތްފަސޭހަކަންމަތީ އަދިވެސް މި ތިބެވުނީ އެމީހުންގެ ހުރި ހެޔޮ ސިފަތަކަކާއި އުސޫލުތަކެއްގެ ސަބަބުންނެވެ.\nކޮވިޑް-19 ގެ ކޮމިއުނިޓީ ސްޕްރެޑެއް އޮތް މާލޭގައި ތިބި އެރަށުގެ މީހުން، ފުރިހަމައަށް ތަބާވީ ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިންތަކަށެވެ. ދަތުރުވަރެއްގައި މާލެއަށް ގޮސްތިބި މީހުންނާއި މާލޭގައި ދިރިއުޅޭ މީހުންގެ ތެރެއިން ރަށަށް އަންނަން ޖެހުނު މީހުން އައީ ފުރަބަންދު ހޯމް ކަރަންޓީނުގެ އުސޫލުތައް ފުރިހަމައަށް ތަންފީޒުކޮށްގެންނެވެ. ކެތްތެރިކަމުގެ ލާމަސީލު މިސާލެއް އެމީހުން ދެއްކިއެވެ. ހިތާމައަކީ، ހުރިހާ ރަށެއްގެ އެންމެން މިގޮތަށް ކަންކަން ނުކުރާތީއެވެ. ކެތްތެރިކަން ކުޑަވެ، ގައިޑްލައިންތަކާ ހިލާފުވާތީއެވެ.\nހޯމް ކަރަންޓީނުގައި ހުރެފައި އެ މުއްދަތު ހަމަވެގެން ސާމްޕަލް ދިން އެކަކު އޭގެ ނަތީޖާ ނުލިބެނީސް ގެއިން ނުކުތް މައްސަލައެއް ރަށެއްގައި ފެންމަތިވިއެވެ. އެވަގުތުން ފެށިގެން އެރަށަށް އަރައި ފޭބުން ޖެހުނީ މަނާކުރާށެވެ. ދުނިޔޭގެ ގިނަ ސަރަހައްދުތަކުގައި ނެތް މިނިވަންކަމުގައި ތިބި އެ އާބާދީގެ އާއްމު ހާލަތު އެހިސާބުން ގެއްލުނީއެވެ. ކޮންޓެކްޓް ޓްރޭސިންގެ މަސައްކަތް ނިމެންދެން އެމީހުން އުޅެން ޖެހުނީ ހާއްސަ ހާލަތެއްގައެވެ.\nހެލްތު އިމަޖެންސީ އޮޕަރޭޝަން ސެންޓަރުން ބޭއްވި މީޑިއާ ބްރީފިންއެއްގައި، އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ، މަދުން ނަމަވެސް އެގޮތަށް ކަންތައް ހިނގާ ކަމަށާއި އެއީ ވަރަށް ހިތާމަހުރި ކަމެއް ކަމަށެވެ.\n"މަދުން ނަމަވެސް ފުރަބަންދު ކަރަންޓީނުގައި ތިބޭ މީހުން ނުވަތަ ކޮންޓެކްޓް ވެގެން ފާހަގަވާ މީހުންވެސް އަޅުގަނޑުމެންނަށް އެބަ ފެނޭ މިހާރަކަށް އައިސް ކޮންމެވެސް ވަރަކަށް އަޅުގަނޑުމެންގެ އެންގުންތަކާ ގައިޑްލައިންތަކާ ހިލާފުވާކަން. މިގޮތަށް އުސޫލުތަކާ ހިލާފުވާ ފަރާތްތަކުގެ ސަބަބުން ތިމާގެ ރަށަށް، މާނައަކީ ތިމާގެ އާއިލާ އާއި ގާތް ރަށްޓެހިންނާ އަވަށްޓެރިންނާ އަދި ރަށުގެ އެހެން މީހުން ވެސް ނުރައްކަލަށް އެބަ ހުށަހެޅޭ،"\nޑރ. ނަޒްލާ އެވިދާޅުވީ، ރަށްރަށް މޮނިޓަރިން ހާލަތަށް ގެނައުމުން ކުރިމަތިވާނެ ދަތިތަކުގެ ވާހަކަ އެކަންޏެއް ނޫނެވެ. ރަށެއްގައި ކޮވިޑް ފެތުރިއްޖެނަމަ އެއަށް ވުރެ މާ ބޮޑު ނުރައްކަލެއް އެބަ އޮތެވެ. އެއީ، ރަށެއްގައި ތިބި އުމުރުން ދުވަސްވީ މީހުންނާއި ބޮޑެތި ބަލިތަކަށް ފަރުވާ ހޯދާ މީހުންނަށް އެބަލި ޖެހި، ހާލު ސީރިއަސްވުން ނުވަތަ އެންމެ ހިތާމަވެރި ގޮތް މެދުވެރިވުމުގެ ނުރައްކަލެވެ. ފެންނަން އޮތް އަނެއް ހަގީގަތަކީ، ކޮވިޑް-19ގެ ނުރައްކާ ބޮޑީ ހަމައެކަނި މިކެޓަގަރީގެ މީހުންނަށް ނޫން ކަމެވެ. ކިތަންމެ ޒުވާން، ގައިބާރު ހުރި މީހަކަށްވެސް އެއީ ހަމަ ނުރައްކާތެރި ބައްޔެކެވެ. އަލާމާތްތަކަށް ސަމާލު ނުވެވި، އެ ހާލަތުގައި ދޭންޖެހޭ ފަރުވާ ނުދެވިއްޖެނަމަ ޒުވާނަކަށް ވެސް ދެރަގޮތެއް ދިމާވެދާނެއެވެ.\nނަމަވެސް ކޮވިޑުން ރައްކާތެރިވާން އެޅި ފިޔަވަޅުތަކުގެ ސަބަބުން ތަހައްމަލުކުރަން ޖެހުނު ހިތްދަތި ހާލަތަކީވެސް، ޑރ. ނަޒްލާ ވިދާޅުވި ގޮތުގައި، ވިސްނަންޖެހޭ ކަމެކެވެ. އޭނާ އެވިދާޅުވީ ކޮވިޑްގެ ކޭސްތައް ރާއްޖޭގައި ފުރަތަމަ ފެނުމާއެކު އެބަލި ކޮންޓްރޯލް ކުރަން އެޅި ރައްކާތެރިކަމުގެ ފިޔަވަޅުތަކުގެ ވާހަކައެވެ. އޭރު މާލޭގައި ތިބި އެންމެން ޖެހުނީ ގެއިން ނުނިކުމެ ތިބޭށެވެ. މާލެއަށް ދަތުރުކުރަންޖެހޭ މީހުންނާއި މާލޭން އެހެން ތަންތަނަށް ދަތުރުކުރަން ޖެހޭ މީހުންވެސް ތިބީ ތާށިވެފައެވެ. މިހާރު އޮތް ވަރަށް ފިޔަވަޅުތަކަށް ލުއިދިނީ އެގޮތުގައި ތިން މަސްދުވަސް ހޭދަވުމަށް ފަހުގައެވެ.\nރަށްރަށުގައި މިހާރު އޮތް އާއްމު ހާލަތު ދަމަހައްޓަން ކޮންމެ މީހަކުވެސް ސަމާލުކަން ދޭންޖެހޭ މުހިއްމު އެއް ކަމަކީ ރަށަށް ބަލި ގެންދާ މީހަކަށް ނުވުމެވެ. ރަށުގައި ސިއްހީ ގޮތުން އޮތް އަމާންކަން ނަގާލުން ވާނީ ވަރަށް ބޮޑު އިހުމާލަކަށެވެ. އެގޮތަށް ކަންތައް ކުރެވިގެން، އޭގެ ސަބަބުން ރަށަށް ބަލި ފެތުރިއްޖެނަމަ، އަމިއްލަ ނަފުސަށް ކުރެވޭނެ އިހުސާސް ވިސްނާލަން ޖެހެއެވެ. ގައިޑްލައިންތަކާ ހިލާފަށް، ރައްކާތެރި ނޫން ގޮތުގައި ރަށަށްގޮސް، އޭގެ ސަބަބުން ރަށަށް ކޮމިއުނިޓީ ސްޕްރެޑެއް ފެތުރިއްޖެނަމަ ކުރެވޭނެ އިހުސާސް ތަސައްވުރު ކޮށްލަން ޖެހެއެވެ. އެ ހާލަތުގައި، ރަށުން ހާލުބޮޑުވާ ކޮންމެ ބަލިމީހެއްގެ ބަލިހާލުގެ ޒިންމާ ބޭއިހްތިޔާރުގައި ވެސް އެޅުވޭނީ އަމިއްލަ ބޮލުގައެވެ. އޭގެތެރެއިން މީހަކު އެބަލީގައި ދުނިޔެ ދޫކޮށްފިނަމަ، އެއީ އުމުރަށްވެސް ނުފިލާނެ ހިތާމައެކެވެ.\nރަށްރަށަށް ކޮވިޑް ފެތުރިއްޖެނަމަ އޭގެ ގެއްލުން އޮތީ ބަލިޖެހޭ މީހުންނަށް ނުވަތަ އެރަށްތަކުގެ މީހުންނަށް އެކަންޏެއްވެސް ނޫނެވެ. އެއީ މުޅި ރާއްޖެއަށްވެސް ލިބޭނެ ވަރަށް ބޮޑު ގެއްލުމެކެވެ. ކޮވިޑްގެ ކުރިންވެސް، ދެންވެސް ރާއްޖެއަށް އެންމެ ބޮޑު އާމްދަނީއެއް ލިބުނު އަދި ލިބޭނެ އިންޑަސްޓްރީއަކީ ޓޫރިޒަމެވެ. އެއީ އެންމެ ގިނަ ބަޔަކަށް ވަޒީފާ ލިބޭ އިންޑަސްޓްރީއެވެ. ބަލި ފެތުރުން ކޮންޓްރޯލް ކުރުމަށްޓަކައި ރާއްޖޭގެ ބޯޑަރު ބަންދުކުރަން ޖެހުނެވެ. ރާއްޖޭގެ ޓޫރިޒަމްގެ 48 އަހަރުވީ ތާރީހުގައިވެސް ފުރަތަމަ ފަހަރަށް އެ އިންޑަސްޓްރީ އެ ހިސާބުން ހުއްޓުނީއެވެ. އޭގެ ގެއްލުން އެންމެން މިދަނީ ތަހައްމަލުކުރަމުންނެވެ.\nރާއްޖޭގައި ކޮންމެވެސް ވަރަކަށް ބަލި ކޮންޓްރޯލް ކުރެވުމާއެކު ބޯޑަރުތައް އަލުން ހުޅުވައިލީ ޓޫރިޒަމް އިންޑަސްޓްރީ އަލުން ހިނގައިގަނޭތޯ، އެކަމުގެ އުއްމީދުގައެވެ. ރިސޯޓްތައް ހުޅުވީ ރައްކާތެރިކަމަށްޓަކައި ގިނަ ފިޔަވަޅުތަކެއް އަޅައިގެންނެވެ. އޭގެ ތެރެއިން ބައެއް ފިޔަވަޅުތަކަކީ ޗުއްޓީ ހޭދަކޮށްލަން އަންނަ ޓޫރިސްޓުންނަށް ވެސް ބޮޑު ދައްޗަކަށްވާ ކަހަލަ ފިޔަވަޅުތަކެވެ. އެކަމަކު، މި ހުރިހާ ކަމެއްގެ އަމާޒަކީ ބަލި ފެތުރިފައިވާ ހާލަތުގައިވެސް ޓޫރިޒަމް ކުރިއަށް ގެންދިއުމެވެ.\nޓޫރިސްޓުންގެ ސަލާމަތަށް އެފަދަ ފިޔަވަޅުތައް އަޅާފައިވިޔަސް ރާއްޖޭގައި ކޮވިޑް-19 އަށް ޕޮޒިޓިވްވާ މީހުންގެ އަދަދު ހުރީ، ޓޫރިޒަމަށް އެހާ ބޮޑު ދިރުމެއް ލިބިދާނެ ގޮތަކަށް ނޫންކަން، ޓޫރިޒަމް މިނިސްޓަރު ޑރ. އަބްދުﷲ މައުސޫމް ގަބޫލުކުރައްވައެވެ. ދާދި ފަހުން ދެއްވި އިންޓަވިއުއެއްގައި އޭނާ ވިދާޅުވީ ޕޮޒިޓިވްވާ ކޭސްތަކުގެ އަދަދުތައް މަދުކުރުން ޓޫރިޒަމްގެ ކުރިއެރުމަށް، ވަރަށް މުހިންމު ކަމަށެވެ. އޭނާ ވިދާޅުވި ގޮތުގައި، އެންމެ ހިތްހަމަޖެހޭނީ މިހާރުގެ އަދަދުތައް، އާބާދީގެ ކޮންމެ ލައްކައަކަށް ވިއްސަށް ވުރެވެސް ދަށަށް ގެންދެވިގެންނެވެ.\n"ޓޫރިޒަމްގެ ކުރިއެރުމަށް ބަލާ ކަމަށް ވަންޏާ އޭރުން ފުދޭ ވަރެއް ކަމަށް ބުނެވޭނީ،"\nރަށަށް ވައިރަސް އުފުލައި، ކޮވިޑް ކޭސްތައް އޮތް ރަށްތަކުގެ އަދަދު އިތުރު ނުކުރުމުގެ މުހިއްމުކަން މިގޮތުންވެސް ބޮޑެވެ.\nރަށަށް ކޮވިޑް ގެންދާ މީހަކަށް ނުވުމަށްޓަކައި ކުރަންވީ ކަމަކީ، ފުރަތަމަ ދުވަހުން ފެށިގެން އުސޫލުތަކަށް ތަބާވުމެވެ. ކޮވިޑުން ރައްކާތެރިވާން ސިއްހީ މާހިރުންދޭ ލަފަޔަކީ މިހާރު އާ މައުލޫމާތެއް ނޫނެވެ. އެކަމުގައި ކުރަން އޮތީ އެންމެންވެސް މިހާރު އެކަންކަމަށް ވަރަށް ބޮޑަށް ހޭނިފައިވާ ކަންތައްތަކެވެ.\nއެއް ކަމަކީ، މާލެ ނުވަތަ ކޮވިޑްގެ ކޮމިއުނިޓީ ސްޕްރެޑް އޮތް އެހެން ތަނެއްގައި ހުރި ނަމަވެސް ބޭކާރު ގޮތުގައި ބޭރަށް ނުނުކުތުމާއި ބައްދަލުކުރާ މީހުންގެ އަދަދު ވީހާވެސް މަދުކުރުމެވެ. ކޮންމެހެން ދާންޖެހޭ ހާލަތެއްގައި ގެއިން ބޭރަށްދާ ނަމަވެސް މާސްކު އެޅުމާއި ރައްކާތެރި ގޮތުގައި މާސްކު އެޅުމަކީވެސް ކުރަންޖެހޭ ކަންތައްތަކެވެ. ގިނަގިނައިން އަތް ދޮވުމާއި ތަންތަނުގައި އަތް ނުކޭއްތުމަކީ މިހާރު ފަރިތަ ކަންތައްތަކެވެ.\nކޮވިޑަށް ޓެސްޓްކުރުމަށްޓަކައި ސާމްޕަލެއް ދޭން ޖެހިއްޖެ ހާލަތެއްގައި އެކަމަށް އިއުތިރާޒް ނުކުރުމަކީވެސް ވަރަށް މުހިއްމު ކަމެކެވެ. ކޮވިޑް ފެތުރިފައިވާ ރަށެއްގައި ހުރި މީހެއްގެ ހައިސިއްޔަތުން އެއީ އަމިއްލަ ނަފުސަށްވެސް އޮތް ރަނގަޅެކެވެ. އެއީ އަމިއްލަ ނަފުސުގެ ހާލަތު ހުރި ގޮތް ވަޒަންކޮށްލަން ލިބޭ ފުރުސަތެކެވެ. އަލާމާތެއް ހުރިނަމަ އެޗްޕީއޭއަށް އަންގައި، ސިއްހީ އެހީތެރިކަން ލިބިގަތުމަކީވެސް ހަމަ އެހާ މުހިއްމު ކަމެކެވެ.\nރަށަށް ކޮވިޑް ގެންދާ މީހަކަށް ވުމާއި ނުވުން މިކަންކަމާ ގުޅެނީ ކިހިނެއްތޯ މިހާ ހިސާބުން ސުވާލު އުފެދިދާނެއެވެ. ޖަވާބު ވަރަށް ކުރެވެ. ވައިރަސް ގެންދާ މީހަކަށް ނުވެ ސަލާމަތް ވެވޭނީ ވައިރަހުން ސަލާމަތްވެ ހުރެގެންނެވެ. ރަށަށް ފުރަން އޮންނަ ވަގުތާ ހަމައަށްވެސް މާލޭގައި އެއްވެސް ބެލުމެއްނެތި އުޅޭނަމަ ހަށިގަނޑުން އެހުޅުވައިލެވުނީ ފުރުސަތެކެވެ. ވައިރަހަށް ފުރުސަތު އެދެވުނީ މާލެއިން ރަށަށްދާ އުޅަނދަކަށް ތިމާގެ ހަށިގަނޑު ހެދުމަށެވެ.\nހޯމް ކަރަންޓީނަށްދާ މީހާއަކީ މާލޭގައި އެއްވެސް ބެލުމެއްނެތި އުޅުނު މީހަކަށްވެފައި، އޭނާގެ ހަށިގަނޑަށް ވައިރަސް އެރިކަން ނޭނގި ހުރެއްޖެނަމަ އޭނާ އެދަނީ ރަށަށް ވައިރަސް ހިފައިގެންނެވެ. އަލާމާތްތައް ހުރެފައި އެކަން ނާންގައި، ޓެސްޓްވެސް ނުކޮށް ރަށަށްދާ މީހާއަކީ ވެސް ވައިރަސް ހިފައިގެންދާ މީހެކެވެ.


Peru ge Raeesegaumuge congress uvaalaifi\nޕެރޫގެ ރައީސް މާޓިން ވިޒްކަރާ\nޕެރޫގެ ރައީސް މާޓިން ވިޒްކަރާ އެ ގައުމުގެ ކޮންގްރެސް މިދިޔަ ހޯމަ ދުވަހު އުވާލައިފި އެވެ. ވިޒްކަރާ އެ ގައުމުގެ ކޮންގްރެސް އުވާލެއްވީ ރައީސްގެ މަގާމު ހުސްވެފައިވާ ކަމަށް އިއުލާންކޮށް ޕެރޫގެ ލީޑަރުގެ މަގާމަށް ނައިބު ރައީސް މާސެޑްސް އާރޮޒް ކޮންގްރެސް އައްޔަން ކުރުމުންނެވެ. ޕެރޫގެ ކޮންގްރެސް އުވާލައި އާ އިންތިހާބަކަށް ދިޔުމުގެ ބާރު ރައީސްކަމުގެ ހުންނަވާ ބޭފުޅަކަށް ގާނޫނުން ލިބި ވަޑައިގަންނަވަ އެވެ.\nޓީވީ ޗެނަލަކަށް ދެއްވި އިންޓިވިއުއެއްގައި ވިޒްކަރާ ވިދާޅުވީ، ކޮންގްރެސްއިން އަމަލު ކޮށްފައި ވަނީ ގާނޫނާ ހިލާފަށް ކަމަށްވުމުން، މިހާރު އޮތް ކޮންގްރެސް އުވާލައި، ކޮންގްރެސްގެ މަގާމަށް މީހުން އައްޔަން ކުރުމަށް އާ އިންތިހާބެއް ބާއްވަވާނެ ކަމަށެވެ.\nވިޒްކަރާ ވިދާޅުވީ، ގައުމުގެ ދިފާއުގައި މިހާރު ކުރަން އުޅުއްވާ ކަމަކީ ޕެރޫގެ ތާރީހުގައި ލިޔެވިގެންދާނެ ފިޔަވަޅެއް ކަމަށެވެ. އެއީ ކޮންގްރެސް އުވާލައި އާ ކޮންގްރެސް އެއް އިންތިހާބު ކުރުން ކަމަށައި ގައުމަށް އަނިޔާވެރިވެ ޣައްދާރުވާ އެންމެނަށް އަދަބު ދެއްވާނެ ކަމަށެވެ، އެފަދަ މީހުނަށް މާފެއް ނޯންނާނެ ކަމަށް ވެސް ވިދާޅުވި އެވެ.\nވިޒްކަރާ ވާހަކަތަކާ ގުޅިގެން ކޮންގްރެސްއިން ބުނީ، ވިޒްކާއަކީ ޕެރޫގެ ރައީސް ކަމަށް ކޮންގްރެސްއިން ނުދެކޭތާ އަހަރުތަކެއް ވެއްޖެ ކަމަށެވެ. އަދި މިހާރު ކޮންގްރެސް އިން ރައީސެއްގެ ގޮތުގައި ދެކެނީ މާސެޑްސް އާރޮޒް ކަމަށެވެ. ރިޕޯޓިތައް ބުނާ ގޮތުން، ވިޒްކާއަށް މިހާރު ސަރުކާރުގެ އިތުބާރު ގެއްލިފައިވުމުން، ކޮންގްރެސްގެ މެމްބަރުންނާ ދެކޮޅަށް ފުލުހުންނާއި ސިފައިން ބޭނުން ކުރުން ގާތެވެ.\nޕޭރޫގެ ރައީސް ވެރިކަމުން އަޒުލް ކުރުމުގެ މަސައްކަތް ފަށައިފި


Idhikolhuge menifesto othee MDP in beynun vaa gothah: Nihan | Mihaaru\nއިދިކޮޅުގެ މެނިފެސްޓޯ އޮތީ އެމްޑީޕީން ބޭނުންވާ ގޮތަށް: ނިހާން\nރޭ ޕީޕީއެމުން ބޭއްވި ބިޔަ ޖަލްސާގައި ނިހާން ވާހަކަ ދެއްކެވި: އިދިކޮޅުގެ މެނިފެސްޓޯއަށް އޭނާ ވަނީ ވަރަށް ބޮޑަށް ފާޑު ވިދާޅުވެފައި\n19 ސެޕްޓެމްބަރ 2018 - 19:17\nއެ ޕާޓީގެ ޕާލިމަންޓްރީ ގްރޫޕްގެ ލީޑަރު އަހުމަދު ނިހާން މިއަދު ވިދާޅުވީ މެނިފެސްޓޯގައި، ދީނަށް ލޯބިކުރާ ޒުވާނުން ހިތް އުފާވާ ގޮތަށް ކަންކަން ހިމެނުމަށް އެމްޑީޕީން މަސައްކަތް ކުރާ ކަމަށާއި އެކަމަކު އެ ބައިތައް ހިމަނާފައިވަނީ ވެސް އަދާލަތު ޕާޓީން އެކުލަވާލި މެނިފެސްޓޯގައި ހުރި ދީނީ ކަންކަމާ ގުޅޭ ބައިތައް ވަރަށް ބޮޑަށް އުނިކޮށްގެން ކަމަށެވެ. އަދި އެ މެނިފެސްޓޯއަށް ޖުމްލަކޮށް ބަލާއިރު، އެމްޑީޕީން ބޭނުންވާ ކަންތައްތައް ފިޔަވައި އެހެން ޕާޓީތަކުން ބޭނުންވާ ގޮތް ހިމަނާފައި ނެތް ކަމަށް އޭނާ ވިދާޅުވި އެވެ.\n"ދީނީ ބައިތައް ހިމަނަން އެމްޑީޕީން މަސައްކަތް ކޮށްފައިވަނީ ވެސް، އެކަން އެގޮތަށް ކޮށްގެން ނޫނީ ވޯޓު ނުލިބޭނެކަން ޔަގީންވާތީ. އެކަމަކު އެވަރުން ވެސް އަދާލަތު ޕާޓީގެ މެނިފެސްޓޯގައި ހިމެނި ދީނީ ބައިތަކެއް އެޔަކު ނެތް،" ރައްޔިތުންގެ މަޖިލީހުގެ ވިލިމާފަންނު ދާއިރާގެ މެމްބަރު ވިދާޅުވި އެވެ.\nIdhikolhu Iththihaadhu ge menifesto gai barulamaanee nizaameh neiy!\nއޭނާ ވިދާޅުވީ "ބަޔަކަށް އޮޅިގެން ދޭ ވޯޓަކުން" އިބްރާހިމް މުހައްމަދު ސޯލިހަށް ވެރިކަން ލިބިވަޑައިގެންނެވި ނަމަވެސް އެ ސަރުކާރުގައި ޖުމްހޫރީ ޕާޓީގެ ކޮންޓްރޯލެއް ނޯންނާނެ ކަމަށެވެ. އެއީ ނިހާން ވިދާޅުވި ގޮތުން، އެމްޑީޕީގެ ރިޔާސީ ކެންޑިޑޭޓެއްގެ ނައިބަކަށް، ޖޭޕީގެ މީހަކު ހުރުން ލާޒިމް ކުރާ އެއްވެސް ގާނޫނެއް ނޯންނާނެތީ އެވެ.\n"އެކަމުގައި އޮންނާނީ ހަމައެކަނި ކޮންޓްރެކްޓެއް. އެކަމަކު ކޯޓަށް ގޮސްގެން، އެ ކޮންޓްރެކްޓް ރަޖިސްޓްރީކޮށްގެން، ވިޔަފާރި މުދާ ބަހާގޮތަށް [ސަރުކާރު] ބަހާނަމަ، އެމްޑީޕީން ނިކުމެ ތިބީ ރިޔާސީ ކެންޑިޑޭޓަކު ދައްކައިގެން ވެރިކަން ކުރާކަށް ނޫން،" ނިހާން ވިދާޅުވި އެވެ.\nއޭނާ މިއަދު ވެސް ސިފަ ކުރެއްވި ގޮތުގައި، އިދިކޮޅު ކޯލިޝަންގެ ކެންޑިޑޭޓަކީ "ކޭކު ފަޅަން ވަޅި ހިފަހައްޓައިގެން ހުންނަ މީހާ" އެވެ. އެ ކޭކު ހަތަރު ފަޅިއަށް ފަޅާލައި، ކޭކު ފޮތި ހިފައިގެން ޕާޓީގެ އިސް މީހުން ދާނީ ގެއަށް ކަަމަށާއި އެއިން އާއްމު މެމްބަރުންނަށް ލިބޭނެ އެއްވެސް ފައިދާއެއް ނޯންނާނެ ކަމަށް ނިހާން ވިދާޅުވި އެވެ.\nއޭނާ ވިދާޅުވި ގޮތުގައި އާއްމުންނަށް ފައިދާ ވާނެ ކަންކަމެއް، އެހެން ގުޅިގެން އުފައްދާ ސަރުކާރަކަށް ނުކުރެވޭނެ އެވެ. އަދި އެކަން ޕާޓީތަކުން އަމިއްލައަށް ވެސް ގަބޫލުކުރާ ކަމަށް ވިދާޅުވި އެވެ.\nނިހާން ވިދާޅުވީ އެމްޑީޕީގެ ރަނިންމޭޓެއްގެ ގޮތުގައި، ޖޭޕީގެ ބޭފުޅަކު ނިކުމެގެން އެ ބޭފުޅަކު ކުރާނެ ކަމެއް ނޯންނާނެ ކަމަށާއި އެ ސަރުކާރުގައި އެމްޑީޕީއާ އެކު އެންމެ ގާތްކޮށް ވެސް އުޅޭނީ އަދާލަތު ޕާޓީގެ ވިސްނުން ކަމަށެވެ.\n"ޖޭޕީއަށް ބަލާއިރު [ވެރިކަން ލިބުމުން] ގާސިމް އިބްރާހިމް އެދިވަޑައިގަންނަވާ ގޮތަށް ފުރަތަމަ ވެސް ކަންތައްތައް ކުރަން ޖެހޭނީ. އޭނާއަށް ލިބިވަޑައިގަންނަވަން ޖެހޭ ރިސޯޓުތަކާއި ފަޅުތައް އެ ބޭފުޅާގެ ފަޅިއަށް އެޅުއްވުމަށް ފަހު ދެން މަސައްކަތް ކުރައްވާނީ ކޯޓުތަކުގައި ހުރި ގާސިމްގެ ރިސޯޓުތަކުގެ މައްސަލަތައް ލުއި ކުރެއްވުމަށް. ރައްޔިތުންނަށް ލިބޭނެ އެއްޗެއް ނޯންނާނެ،" ނިހާން ވިދާޅުވި އެވެ.\nއޭނާ ވިދާޅުވީ އަދާލަތު ޕާޓީގެ ވިސްނުމާ އެއްގޮތަށް މަސައްކަތް ކުރި ނަމަވެސް ދީނުގެ ތަރަހައިގެ ތެރޭގައި އެމްޑީޕީއަށް ކަންކަން ކުރެވޭނެކަމަށް، އެ ޕާޓީން ފާޅުގައި ނުބުނާ ކަމަށެވެ.\nއިދިކޮޅު ކޯލިޝަންގެ މެނިފެސްޓޯ މިދިޔަ ހަފުތާގެ ތެރޭގައި ނެރެފައިވާއިރު، އޭގައި ގުޅިފައިވާ ހުރިހާ ޕާޓީތަކުން ހުށަހަޅާފައިވާ ގިނަ ކަންކަން ހުއްޓެވެ. އެކަމަކު އެމްޑީޕީން އެންމެ ބޮޑަށް ވަކާލާތު ކުރަމުން ދިޔަ، ބަރުލަމާނީ ނިޒާމުގެ ވާހަކައެއް އެއަކު ނެތެވެ.\nއެމްޑީޕީ އަދާލަތު ޕާޓީ ޖުމްހޫރީ ޕާޓީ ޕީޕީއެމް ކުރީގެ މެމްބަރު އަހުމަދު ނިހާން އިދިކޮޅު އިއްތިހާދު\n29 ކޮމެންޓް, 110 ރިއެކްޝަންސް\nއެހެން ޕާޓީތަކުން އެކަމާ އެއްޗެއް ބުނާތީއެއް ނީވެއެވެ. އެހެންވީއިރު އެކަމާ ބެހެންވީ މީހަކީ މިއީބާވައެވެ. ތިހެން ވާހަކަ ދެއްކީމާ މީހުން ދެކޭނީ ދޭތެރެ ޖައްސައި ފިތުނަ އުފައްދަން އުޅެނީ ކަމުގައެވެ. މުސްކުޅިން ބުނެއުޅެނީ ތިމާއާ ނުބެހޭ ކަންކަމުގައި "ކާޅުކެޔަސް ސޮއް ނުގޮވާށެވެ."\nބަލަ މަޖިލިސްގައި ވެސް އިދިކޮޅުގައި ހުންނަ ޕީޖީ ލީޑަރަކީ ވެސް އެމްޑީޕީ މެމްބަރެއް. އަދި އިދކޮޅުން ނެރެފައިވާ ރިޔާސީ ކެންޑިޑޭޓަކީ ވެސް އެމްޑީޕީ މެމްބަރެއް. ޑިމޮކްރަސީ ގައި ކަންހިނގާ ގޮތް ދަސްނުކޮށް އުޅުއްވާތީ އަދި މިކަމަށް ތަންކޮޅެއް އާވެގެން ތިއުޅުއްވަނީ. މެޖޯރިޓީއަށް ތަބާ ވާން ދަސްނުވެގެން ތިއުޅުއްވަނީ. ޕީޕީއެމްގެ މެނިފެސްޓޯ ދެން ފަރަންޖީ ބަހުން ލިއުނީ ދިވެހިން އޮޅުވާލަންތޯ؟ ނޫނީ ތިމެންނާމެން ލިއުނު އެއްޗެއް ނޫނޭ ފަހުން ބުނަންތޯ؟\nޕީ.ޕީ.އެމް މެނިފެސްޓޯގައިވެސް ނެތް ދީނީ ސިޔާސަތުތަކެއް،\nއިބޫ ވެރިކަމަށް ހޮވިއްޖެއްޔާ ނަޝީދު ބުމަރެއް ހެން ރާއްޖެ އަންނާނެ އޭނަގެ ތަހުތު ބޭނުންވެގެން. ރައްޔިތުން ދޫކޮށް ގޮސް ފިލާ އެއޮތީ. ރައްޔިތުން މުޒާހަރާއަށް ނެރެ ވީރާނާ ވިއަސް އަންނިއަށް ވާކަމެއް ވެސް ނޫން.\nވެރިކަން ލިބިފަ ދެދުވަސް. ކޯލިޝަން ރޫޅޭނެ. ދެން ޖެހެނީ ވެލިކާން\nހަހަހަ... ސަޅި. އެއީ ބޭނުން ވާ ގޮތަކީ! ތިހެން އަރަބިންގެ ފައިވަނުގަ ދޫލާ ކައް ބޭނުމެއް ނޫން!!!!\nނިހާނު ޕޯޑިއަމްއަށް އަރާ ވާހަކަ ދެއްކީމާ މަށަށްވަނީ ބޮޑު ޖޯކަކަށް. މެނިފެސްޓޯއޭ، ދީނޭ، މިސްކިތްތަކޭ، ބްރިޖޭ ކިޔާނެކަމެއްނެތް. އަނިޔާވެރިކަމެއް ދެން ބޭނުމެއް ނޫން.\nނިހާނުމެންގެ ދީނީ ސިޔާސަތު ބަލައިލުމުން އެނގެނީ މިހުރިހާދުވަހު ދީން ހަތިޔާރަކަށް ނަގައިގެން އުޅުންކަން\nދުވަސް ކޮޅަކު އެކުވެރި ކަމާއެކު އުޅޭތީ ފެންނާނެ. މަޖިލިސް އިންތިހާބައި ހަމައިން ކޯލިޝަންތައް ރޫޅޭނެ\nސައިޒު ދައްކަންއުޅުނީ ނަމަވެސް އިދިކޮޅޭމެން ދައްކާލި ސައިޒް މާ ބޮޑު.


ވެން ހާލް ނެދަލެންޑްސްގެ ކޯޗުކަމާ އަލުން ހަވާލުވަނީ: ރިޕޯޓް\n22 ޖުލައި 2021 - 10:06 0\nއަމްސްޓެޑަމް (ޖުލައި 22) - ނެދަލެންޑްސް ގައުމީ ޓީމުގެ ކޯޗުކަމާ އަލުން ހަވާލުވާން އެ ގައުމުގެ ތަޖުރިބާކާރު ކޯޗު ލުއީ ވެން ހާލް ނިންމާފައިވާ ކަމަށް ރިޕޯޓްތައް ބުނެފި އެވެ.\nއުމުރުން 69 އަހަރުގެ ވެން ހާލް ވަނީ 2000 އިން 2002 އާއި 2012 އިން 2014 އަށް ނެދަލެންޑްސްގެ ކޯޗުކަން ކޮށްފަ އެވެ. ނެދަލެންޑްސްގެ ކޯޗުގެ މަގާމު ހުސްވީ ޔޫރޯ ފުޓްބޯޅަ މުބާރާތަށް ފަހު ނެދަލެންޑްސްގެ ކޯޗުކަން ފްރޭންކް ޑި ބޮއާ ދޫކޮށްލަން ނިންމުމުންނެވެ.\nނެދަލެންޑްސްގެ މަޝްހޫރު ނޫހެއް ކަމަށްވާ ޑީ ޓެލެގްރާފް އިން ރިޕޯޓްކޮށްފައިވާ ގޮތުގައި ވެން ހާލް ނެދަލެންޑްސްގެ ކޯޗުކަމާ ހަވާލުވާނީ 18 މަސް ދުވަހުގެ ކޮންޓްރެކްޓެއްގަ އެވެ. އެއީ އަންނަ އަހަރު ނޮވެމްބަރާއި ޑިސެމްބަރު މަހު ގަތަރުގައި ބާއްވަން ތާވަލުކޮށްފައިވާ ވޯލްޑް ކަޕް ފުޓްބޯޅަ މުބާރާތުގެ ނިޔަލަށެވެ.\nނެދަލެންޑްސްގެ ކޯޗުގެ މަގާމަށް ވެން ހާލް ހަމަޖައްސަން ކުރާ މަސައްކަތަށް އެ ޓީމުގެ ކެޕްޓަން އަދި ލިވަޕޫލްގެ ޑިފެންޑަރު ވާޖިލް ވެން ޑައިކްއާ އެކު ސީނިއާ އެހެން ކުޅުންތެރިންތަކެއް ހުރަސްއަޅާ ކަމަށް ދެކެވެނީ ހަގީގަތާ ހިލާފުވާހަކައެއް ކަމަށް ބުނެ، ވެން ޑައިކް ވަނީ އިނގިރޭސި މީޑިއާއެއް ކަމަށްވާ "މިރާ" އަށް ފާޑުކިޔައިފަ އެވެ.\nވެން ހާލް އެންމެ ފަހުން ކޯޗިންގެ މަސައްކަތް ކޮށްފައިވަނީ މެންޗެސްޓާ ޔުނައިޓެޑްގަ އެވެ. އެ ޓީމުން 2016 ވަނަ އަހަރު ވަކިކުރި ފަހުން ވެން ހާލް ޓީމަކާ ހަވާލެއް ނުވެ އެވެ. އެކަމަކު، ފްރީލާންސްކޮށް ބައެއް ޓީމުތަކަށް ކޯޗިން ސެޝަންތަކެއް ނަގާފައިވެ އެވެ.\nވެން ހާލް އެންމެ ފުރަތަމަ ނެދަލެންޑްސްގެ ކޯޗުކަމުގައި ހުރެފައި މަގާމުން އިސްތިއުފާ ދޭން ނިންމީ 2002 ވަނަ އަހަރުގެ ވޯލްޑް ކަޕަށް ކޮލިފައިނުވުމުންނެވެ. އެ ފަހަރު ނެދަލެންޑްސް އަށް ވޯލްޑް ކަޕްގެ ޖާގައެއް ގެއްލުނުއިރު، އެއީ 1986 ވަނަ އަހަރަށް ފަހު ނެދަލެންޑްސް ނުލައި ވޯލްޑް ކަޕެއް ކުރިއަށްދިޔަ ފުރަތަމަ ފަހަރެވެ.\nދެ ވަނަ ފަހަރަށް ނެދަލެންޑްސްއާ ހަވާލުވެ، ވެން ހާލް ވަނީ އެ ޓީމު 2014 ވަނަ އަހަރު ބްރެޒިލްގައި ބޭއްވި ވޯލްޑް ކަޕްގެ ސެމީ ފައިނަލަށް ގެންގޮސްދީފަ އެވެ. ސެމީ ފައިނަލާ ހަމައަށް ކުރި ދަތުރުގައި ކޮސްޓަ ރިކާ އަތުން ކުއާޓާ ފައިނަލުގައި ނެދަލެންޑްސް ޕެނަލްޓީ ޖަހައިގެން މޮޅުވުމުގައި ވެން ހާލް ފަހު ވަގުތު ކުރި ބަދަލެއް އިސް ދައުރެއް އަދާކުރި އެވެ.\nފަހު ވަގުތު ޕެނަލްޓީއާ ދިމާކޮށް ވެން ހާލް ވަނީ ގޯލްކީޕަރު ޓިމް ކްރުލް ކުޅެން އަރުވައިފަ އެވެ. ކޮސްޓަ ރިިކާ އިން ފޮނުވާލި ޕެނަލްޓީއެއް ހުއްޓުވައި ކްރުލް ވަނީ ނެދަލެންޑްސް މޮޅުކޮށްދޭން އެހީތެރިވެފަ އެވެ. އެކަމަކު، ސެމީ ފައިނަލްގައި ޕެނަލްޓީ ޖަހައިގެން އާޖެންޓީނާ އަތުން ވީ ބައްޔެވެ.\nނެދަލެންޑްސްގެ ނޫސްތަކުން ރިޕޯޓްކުރާ ގޮތުގައި ވަރަށް އަވަހަށް ރަސްމީކޮށް ވެން ހާލް އެ ޓީމާ ހަވާލުވާނެ އެވެ.\nނެދަލެންޑްސް ފުޓްބޯޅަ ޓީމު\nލުއީ ވެން ހާލް\nވެން ޑައިކް އިނގިރޭސި ނޫހަކަށް ފާޑުކިޔައިފި\nރޮބެން ދެ ވަނަ ފަހަރަށް ރިޓަޔާކޮށްފި\nނެދަލެންޑްސްގެ ކޯޗުކަމުން ޑި ބޮއާ ވަކިވެއްޖެ


Faseyha Reacharge Ah Eh Aharu- Ethakeh Hidhumatheh Eh Application Akun - Vaguthu\nފަސޭހަ ރީޗާޖްއަށް އެއް އަހަރު- އެތަކެއް ހިދުމަތެއް އެއް އެޕްލިކޭޝަން އަކުން\n1 އަހަރު ކުރިން ( ޖޫން 1, 2018 )\nކުޑަދުވަސްކޮޅެއްގެ ތެރޭގައި ގިނަ ބައެއްގެ މަގުބޫލުކަން ހޯދައިފައިވާ އޮންލައިން ސާވިސް އެއްކަމަށްވާ " ފަސޭހަ ރީޗާޖް" އަށް އެއް އަހަރު ފުރިއްޖެއެވެ.\n1 ޖޫން 2017 ގައި ވުޖޫދަށް އައި ފަސޭހަ ރީޗާޖަކީ މިއަދު އެތަކެއް ހިދުމަތެއް އެއް އެޕްލިކޭޝަން އަކުން ލިބޭ އެޕްލިކޭޝަން އެކެވެ. ކުރިން ހަމައެެކަނި ރީލޯޑް އަދި ރާސްޓަން ލިބުން ނަމަވެސް މިއަދު މި އެޕް މިވަނީ ކާމިޔާބީގައި އެތަކެއް އޮޅިއެއް ގިރާކޮށްފައެވެ.\nއެގޮތުން މިއަދު މި އެޕްލިކޭޝަން ބޭނުންކޮށްގެން ދިރާގް އަދި އުރީދޫގެ ބިލްތަށް ދެއްކޭނެ ގޮތް މިވަނީ ފަހިވެފައެވެ. އަދި ދިރާގު ޕެކޭޖު ހެދުމާއި ދިރާގު ޕޭގެ ކޭޝް އިން ކުރެވޭނެ ގޮތްވެސް މި އެޕް މެދުވެރިކޮށް މިވަނީ ހަމަޖެހިފައެވެ.\nމި އެޕްލިކޭޝަންގެ ބޭނުން އެތަށް ހާސް ބަޔަކު ހިފަމުންދާއިރު މި އެޕްގެ ސަބަބުން އަތޮޅު ތެރޭގެ އާއި ފުރަ މާލޭގައި ދިރިއުޅެމުންދާ ގިނަ ދިވެހިންގެ އިތުރުން ބިދޭސީންނަށްވެސް މިވަނީ ބޮޑު ލުއިފަސޭހަކަމެއް ލިބިފައެވެ. އެއީ ކިއުގައި ޖެހުމެއް ނެތި، އަދި މޫސުމަށް ބެލުމެއް ނެތި ފަސޭހަ ކަމާއި އެކު ފޯނަށް ބެލެންސް އެޅުމާއި ބިލްތަަކަށް ފައިސާ ދެއްކުން ފަދަ ކަންކަން މި އެޕް މެދުވެރިގެން ކުރެވޭތީއެވެ.\n" ފަސޭހަ ރީޗާޖަށް" އެއް އަހަރު ފުރިގެންދާއިރު އެ އެޕްލިކޭޝަން އިން މިހާރު ތައްޔާރުވަމުންދަނީ އިތުރު ހިދުމަތެއް ކަސްޓަމަރުންނަށް ފޯރުކޮށްދިނުމަށެވެ. އެގޮތުން ސުޕަރނެޓް ގެ ބިލްތައް ދެއްކޭނެ ގޮތް ހަމަޖެސުމުގެ މަސައްކަތް ކުރަމުން އަންނަ ކަމަށް ފަސޭހަ ރީޗާޖުން ބުނެއެވެ.\n" އަޅުގަނޑުމެން އަބަދުވެސް ބަލާނީ ކަސްޓަމަރުންނަށް ވީހާވެސް ގާތުން ގިނަ ހިދުމަތްތަކެއް ފޯރުކޮށްދެވޭތޯ. އެގޮތުން އަޅުގަނޑުމެން މި މަސައްކަތް ކުރަނީ މި ހަފްތާގެ ތެރޭގައި ސުޕަނެޓްގެ ބިލްތަށް ފަސޭހަ ރީޗާޖް މެދުވެރިކޮށް ދެެއްކޭނެ ގޮތް ހަމަޖެއްސުމަށް" ފަސޭހަ ރީޗާޖުގެ ފައުންޑަރ އަލީ އުވައިސް ވިދާޅުވިއެވެ.\nޖޫން 2, 2018 19:19\nމިހާރު ވަރަށް ފަސޭހަ ފޯނު ބިލް ދައްކާލަން...\nތި އެޕް އެއީ ހަމަ ބެސް♡


އާންޑްރޭ އޯޓޮލްފް – ކުޅަދާނަ ފަހުލަވާނެއް – Faanooz\nއާންޑްރޭ އޯޓޮލްފް – ކުޅަދާނަ ފަހުލަވާނެއް\nNovember 20, 2017 | ފާނޫޒް.ކޮމް\nކޮންމެ އިންސާނަކީވެސް، އެ އިންސާނެއްގެ ކިބައިގާ ޚާއްޞަ ހުނަރެއް ހުންނާނެ މީހެކެވެ. އެ ހުނަރުގެ ބޭނުންކޮށްގެން ގިނަބަޔަކު ދަނީ އަހަރެމެން ޙައިރާން ކޮށްލަމުންނެވެ. ގިނަބަޔަކު ދަނީ ދުނިޔޭގެ ރިކޯޑް ފޮތުން ޖާގަވެސް ހޯދަމުންނެވެ.\nމިފަހަރު ދައްކަން މިއުޅެނީ މުޅިން އާދަޔާ ޚިލާފު މީހެއްގެ ވާހަަކައެވެ. އެއީ ޖަރުމަނީ އަށް އުފަން އާންޑްރޭ އޯޓޮލްފްއެވެ. މީނާ ދުނިޔޭގެ ރިކޯޑް ފޮތުން ޖާގަ ހޯދާފައިވަނީ އެންމެ ކަމަކުން ނޫނެވެ. އެތަކެއް ކަމަކުންނެވެ. އޭގެ ތެރެއިން ބައެއް ރިކޯޑްތައް ތިރީގައި ފާހަގަ ކޮށްލާނަމެވެ.\n• 30 ސިކުންތު ތެރޭގައި އެންމެ ގިނަ މަސްޓަރޑް ބުއިން.\nމި ރެކޯޑް ފުރިހަމަ ކުރަން އޯޓޮލްފް ވަނީ 30 ސިކުންތުގެ ތެރޭގައި 416 ގްރާމުގެ މަސްޓަރޑް ބޮއިފައެވެ. އެއީ 2015 ވަނަ އަހަރުގެ ޖަނަވަރީ މަހުގެ5ވަނަ ދުވަހުއެވެ.\n• 1 މިނިޓް ތެރޭގައި މޮޑެފައި ހުރި އަލުވި ކެއުން.\nއެންމެ މިނެޓެއްގެ ތެރޭގައި އާންޑްރޭ އޯޓޮލްފް ވަނީ މޮޑެފައިހުރި 893 ގްރާމުގެ އަލުވި ކައިފައެވެ. އެހެންކަމުން 11 ނޮވެމްބަރު 2014 ގައި މީނާވަނީ ދުނިޔޭގެ ރެކޯޑް ފޮތުން ޖާގަ ހޯދާފައެވެ.\n• 1 މިނިޓް ތެރޭގައި އެންމެ ގިނަ މަރމައިޓް ކެއުން.\n2016 ވަނަ އަހަރުގެ ސެޕްޓެމްބަރު މަހު7ވަނަ ދުވަހު އޯޓޮލްފް ދުނިޔޭގެ ރިކޯޑް ފޮތުން ޖާގަ ހޯދީ 1 މިނިޓް ތެރޭގައި 252 ގުރާމުގެ މަރމައިޓް ކައިގެންނެވެ.\n• ކަނު ބަނދެގެން ޓެނިސް ބޯޅަ އެއްލާފައި ހިފުން\nމި ރިކޯޑް ޙާޞިލްކުރި ގޮތަކީ، ކަނު ބަނދެގެން ހުރެ ޓެނިސް ބޯޅައެއް ފައިރާއި ދިމާއަށް އެއްލަނީއެވެ. ފައިރުގައި ޖެހިފަ އަންނަ ވަގުތު އެ ބޯޅަ ހިފަނީއެވެ. އޯޓޮލްފް ވަނީ އެގޮތަށް އައި 32 ބޯޅަ އެންމެ މިނިޓެއްގެ ތެރޭގައި ހިފާފައެވެ. އެއީ 2016 ވަނަ އަހަރުގެ ޖުލައި މަހުގެ3ވަނަ ދުވަހުއެވެ.\n• ކަނު ބަނދެގެން އެންމެ ގިނަ ޖެލީ ކެއުން\nތައްޓެއްގައި ހުންނަ ޖެލީތަކެއް 1 މިނިޓް ތެރޭގައި ކާން ޖެހެނީ ކަނު ބަނދެގެންނެވެ. ތަށީގައި އަތްވެސް ޖައްސާ ނުލައެވެ. އާންޑްރޭ އޯޓޮލްފް ވަނީ 1 މިނިޓް ތެރޭގައި 1445 ގުރާމުގެ ޖެލީ މިގޮތަށް ކައިފައެވެ. އެެއީ 23 ޖުލައި 2016 ގައެވެ.\n• 1 މިނިޓް ތެރޭގައި އެންމެ ގިނަ ‘ޕާޓީ ޕޮޕަރސް’ ގޮއްވުން\n2016 ވަނަ އަހަރުގެ ޖަނަވަރީ މަހު9ވަނަ ދުވަހު އޯޓޮލްފް ވަނީ އެންމެ މިނިޓެއްގެ ތެރޭގައި 78 ޕާޓީ ޕޮޕަރސް ގޮއްވާފައެވެ.\n• 100 މީޓަރުގެ ގޮނޑި ރޭހުން 1 ވަނަ\n15 އޯގަސްޓް 2014 ވަނަ އަހަރު ބޭއްވުނު 100 މީޓަރުގެ ގޮންޑި ރޭހުން 1 ވަނަ ހޯދި ބައިވެރިޔާ މި ރޭސް ނިންމާފައިވަނީ 31.92 ސިކުންތުގެ ތެރޭގައެވެ. އެއީ އާންޑްރޭ އޯޓޮލްފްއެވެ.\nއާންޑްރޭ އޯޓޮލްފްގެ މި ހުނަރުތައް ފެނި ދުނިޔޭގެ ގިނަ ބަޔަކު ވަނީ ޙައިރާން ވެފައެވެ. މަތީގައި ބަޔާން ކުރެވުނު ރިކޯޑް ތަކުގެ އިތުރުންވެސް އޯޓޮލްފްގެ އެހެނިހެން ރިކޯޑް ތަކެއް ހުންނާނެއެވެ.


IMAGUN Ehlahkarufiyaage Aguhuri Mubaaraatheh Baahvany — Ihavandhoo.com\n7 ޖެނުއަރީ 20210މުހައްމަދު އަކްރަމް\nއިހަވަންދޫ މަސްވެރިންގެ ގުޅުން އިމަގުން 100،000ރ ގެ އަގުހުރި ފްޓްބޯޅަ މުބާރާތެއް ބާއްވާނެކަން އިއުލާންކޮށްފިއެވެ. އިމަގު ކަޕްގެ ނަމުގައި ބާއްވާ އެމުބާރާތް ހުޅުވައިލާނީ މުޅި ބޮޑު ތިލަދުން މައްޗަށް ކަމަށް އިމަގުން ހާމަކުރެއެވެ.\nއިމަގު ޖަމިއްޔާގެ ރައީސް މޫސާ އަލީ ވިދާޅުވީ އެމުބާރާތަކީ، މިއަހަރު އިމަގު ޖަމިއްޔާއިން ފާހަގަކުރަމުން އަންނަ އެޖަމިއްޔާގެ ރިހިޔޫބީލް ހަރަކާތުގެ ތެރިން އިއުލާނުކުރެވުނު މުބާރާތެއްޖަމުގައެވެ. މައުލޫމާތު ލިބިފައިވާ ގޮތުގައި މިއަހަރުގެ ޑިސެންބަރުމަހު ބާއްވާ އެމުބާރާތް ހާއްސަވެގެންދާނީ ބޮޑު ފުޓްބޯޅަ ނުވަތަ އިލަވެން އަ ސައިޑް އަށެވެ.\nމިހާރުވެސް އިހަވަންދޫގައި އަގުބޮޑު ދެ މުބާރާތެއް ކުރިޔަށް ގެންދެއެވެ. އެއީ 13 މުބާރާތް ކުޅެފައިވާ މައިކަޕް އާއި މިއަހަރު އަލަށްފެށި އިހަވަން ކަޕެވެ. އެ ދެ މުބާރާތްވެސް ކުޅެނީ ނައިން އަ ސައިޑް އަށެވެ. މައިލކަޕްގެ އެންމެ ފަހުގެ ޗެމްޕިއަން ޓީމަށް 75،000ރ ދީފައިވާއިރު، އިހަވަން ކަޕްގެ ޗެމްޕިއަނުންނަށް 50،000ރ ދީފައިވެއެވެ. ވުމާއިއެކު އިމަގު ކަޕްވެގެންދާނީ އިހަވަންދޫގައި މިހާތަނަށް ބާއްވާ އެންމެ އަގުބޮޑު ފުޓްބޯޅަ މުބާރާތަށެވެ.\n↵ އިމަގު ޖަމިއްޔާ


Messi Ge Hiyygaimu Hattrick Aaeku Real Betis Ves Balikohfi - Vaguthu\nމެސީގެ ހިތްގައިމު ހެޓްރިކާއެކު ރެއާލް ބެޓިސް ވެސް ބަލިކޮށްފި\n5 މަސް ކުރިން ( މާޗް 18, 2019 )\nދުނިޔޭ ފުޓުބޯޅައިގެ އެންމެ މޮޅު ކުޅުންތެރިޔާ ކަމަށް ގިނަ ބަޔަކު ގަބޫލުކުރާ ބާސެލޯނާގެ ތަރި، ލިއޮނަލް މެސީގެ ހިތްގައުމު ހެޓްރިކާއެކު އެޓީމުން ރެއާލް ބެޓިސް ބަލިކޮށްފިއެވެ.\nރޭ ރަށުން ބޭރުގައި ކުޅުނު މެޗުގައި މެސީގެ ތަފާތު މޮޅު ހެޓްރިކެއް ފެނިގެންދިޔަ އިރު، މެޗު ނިމުނީ 4-1ގެ ނަތީޖާއަކުންނެވެ. މެސީ ހެޓްރިކް ފުރިހަމަ ކުރުމާއެކު ރެއާލް ބެޓިސްގެ ސަޕޯޓަރުންވެސް ވަނީ ކޮޅަށް ތެދުވެ، މެސީއަށް ތައުރީފް ކޮށްފައެވެ.\nރޭގެ މެޗަށް ބާސާ ނުކުތީ ހަފްތާ ތެރޭގައި ޗެމްޕިއަންސް ލީގު ގަދަ 16ގެ ދެވަނަ ލެގުގައި ލިއޯންއާ ދެކޮޅަށް ކުޅުނު މެޗުވެސް ފަސޭހަ ކަމާއެކު ކާމިޔާބުކޮށް ރަނގަޅު ފޯމެއްގައެވެ. ހާއްސަކޮށް އެ ރޭގެ މެޗުގައި މެސީ ވަނީ ދެ ގޯލް ޖަހާ ދެ އެސިސްޓް ވެސް ހަދާފައެވެ.\nރޭގެ މެޗުވެސް ފެށިގެން 17 މިނެޓް ހިނގިތަނާ މެސީގެ ޖާދޫ ދައްކާލިއެވެ. ރެއާލް ބެޓިސް އޭރިއާގެ ހަތްވަރަކަށް ފޫޓު ބޭރުން ލިބުނު ހިލޭ ޖެހުން، މެސީ އަމާޒުކޮށްލީ ގޯލްގެ މަތީ ކަނަށެވެެ. ބާސާއިން ލީޑު ނެގިއެވެ. ބެޓިސްއަށް ފުރަތަމަ ހާފްގައި މާ ގިނަ ހަމަލާތަކެއް ނުއުފެއްދުނު ނަމަވެސް، ބާސާ ގޯލްކީޕަރު ސެޓަގަން ވަނީ އެޓީމުގެ ދެ ހަމަލާއެއް މަތަކޮށްފައެވެ.\nހާފް ނިމެން ދަނިކޮށް ބާސާއިން ލީޑު ފުޅާވެސް ކުރިއެވެ. ރެއާލް ބެޓިސްގެ ޑިފެންސް ތެރެއަށް ވަދެ، ޝުއަރޭޒް ހިތްގައިމުކޮށް ދުއްވާލި ތުރޫ ބޯޅަ، އޭރިއާ ތެރެއަށްވަދެ ފަސޭހަމަކާއެކު ނިންމާލީ މެސީއެވެ. ދެވަނަ ހާފް ފެށިގެން 62 ވަނަ މިނެޓުގައި ޝުއަރޭޒް އެކަނި މާ އެކަނި ގޮސް، ތިން ޑިފެންޑަރުން ނައްޓާލުމަށްފަހު ގޯލަށް ވައްދާލި ހަމަލާއާއެކު ނަތީޖާ 3-0އަކަށް ބަދަލުކުރިއެވެ.\nބެޓިސްގެ މޮރޯން، މެޗުގެ 82 ވަނަ މިނެޓުގައި ގޯލް ޖެހި ނަމަވެސް، އެހިސާބުން މެސީގެ ޖާދޫ ނިމުނީކީ ނޫނެވެ. އޭގެ ދެމިނެޓް ފަހުން މެސީގެ ހުނަރު ދައްކާލިއެވެ. އަރިމައްޗަށް ދިން ޕާސް އަނބުރާ ޖޯޑީ އަލްބާ ދިނުމުން، އޭރިއާ އަރިމަތިން ކަހަލަ ގޮތަކަށް، ބޯޅަ ގޯލަށް އޮއްސާލައިގެން މެސީ ތަފާތު ދެއްކިއެވެ.\nމި ހަފްތާގައި އެތުލެޓިކޯ މެެޑްރިޑް ކުޅުނު މެޗުން އެޓީމު ބަލިވި އިރު، ބާސާ އެއްވަނައިގައި އޮތީ 10 ޕޮއިންޓްގެ ލީޑަކާއެކުގައެވެ.\nމެސީއާ ނުލާ ކުޅުނު ބާސާ ރޮއްވާލީ 38 އަހަރުގެ އަދުރީޒް ޖެހި ހިތްގައިމު ގޯލުން\nނޭމާ ރެއާލްއަށް ދިޔުމަށް ހުރަސް އަޅަނީ މެސީ\nފަރިތަކުރުންތަކާ ގުޅުނުތާ އެއް ދުވަސް ތެރޭ މެސީއަށް އަނިޔާވެއްޖެ\nމާޗް 20, 2019 17:32


Dho?! STORY: Aniyaage badhalu. Ep 29\n"އަހަރެންގެ މިނިންމުމަކީ ޔޫޝައުއަށް ކޮށްދިން ކަމެއް. ޖޫ އަށް ވެސް އަދި އަހަރެންގެ އަމިއްލަ ނަފްސަށް ވެސް. އެކަކުވެސް ދެން ޔޫޝައު ނުހުއްޓުވާނެ. ގޯ އެން ބީ ވިތު ހާ...!" ރަމްޝާގެ ބަސްތަކުން ޔޫޝައުގެ ހިތަށް ކުޑަވަރެއްގެ ޒަލްޒަލާއެއް ގެނަ ކަހަލަ އެވެ. އޭނައަށް އެނގުނުއިރު ތެދުވެ ހުރެވުނީ ކޮޅަށެވެ.\nވާހަކަދައްކަން އޭނައަށް އިރުކޮޅެއް ނެގި އެވެ. ރަމްޝާގެ މޫނަށް ބަލަހައްޓައިގެން ހުރިއިރު އެތަކެއް ސުވާލު ސިކުނޑީގައި އެނބުރިގަތެވެ. ރަމްޝާ ކުއްލިއަކަށް އެގޮތަށް އެވާހަކަދައްކަނީ ކީއްވެގެން ކަމެވެ. ރަމްޝާއަށް ކަމެއް އެނގިގެން އުޅެނީކަމެވެ. ނުވަތަ ނޫންކަމެވެ. އޭނަ އާއި ޖޫޒަންގެ ވާހަކަ ރަމްޝާގެ ކަންފަތަށް ފޯރީކަން ނުވަތަ ނޫންކަމެވެ. އެހިޔާލުތަކާއެކު ހިތުގެ ތެޅުން އަވަސްވި އެވެ. މޭގަނޑު ފިނިވެއްޖެ އެވެ.\n"ރަމްޝާ ކީއްވެ ތިގޮތަށް ތި ވާހަކަދައްކަނީ؟" ޔޫޝައު ވާހަކަދެއްކީ މަޑުންނެވެ. ގޭތެރޭގައި އުޅޭ އިތުރުމީހަކަށް އިވިދާނެތީ ޖެހިލުންވެފައި ހުރި ކަހަލަ އެވެ.\nރަމްޝާ މަޑުމަޑުން ދެފަރާތަށް ބޯ ހޫރަން ފެށި އެވެ. ޔޫޝައުއަށް ބުމަ ކައިރިކޮށްލެވުނެވެ.\n"ވަޓް؟" އޭނައަށް ސުވާލުނުކޮށެއް ނުހުރެވުނެވެ. ކައިރިއަށް ދާން ހިނގައިގަތުމާއެކު ރަމްޝާ ކުއްލިއަކަށް ތެދުވެ ދުރަށް ޖެހުނެވެ.\n"ނޯ މޯ ލައިސް.." ރަމްޝާގެ ޖަވާބުން ޔޫޝައުގެ މޭގަނޑު އިތުރަށް ފިނިވެއްޖެ އެވެ.\n"ޕްލީޒް ޓެލް މީ ވަޓް އިޒް ރޯންގް؟" ޔޫޝައު އާދޭސްކުރި އެވެ. އޭނަ އެނގެން ބޭނުންވި އެވެ. ކައިރިއަށް ފިޔަވަޅެއް އަޅައިލަން އުޅެފައިވެސް ހުއްޓެވުނީ ރަމްޝާ އަނެއްކާވެސް ދުރަށް ޖެހޭނެތީ އެވެ.\n"އަހަންނަށް ރޭގަ ހުރިހާ ވާހަކައެއް އަޑު އިވުނު. ޔޫޝައުގެ ހިތް އޮތްގޮތާއި ޔޫޝައު މިކައިވެނި ކުރި ސަބަބުވެސް އެނގިއްޖެ. އިތުރަށް އަހަރެން ބޭނުމެއް ނޫން މިކައިވެނީގައި ބަނދެވިގެން ހުންނާކަށް. އަދި ޔޫޝައުވެސް އަހަންނާއެކު ބަނދެވިފައި ހުންނާކަށް. އެއީ އަހަރެންގެ ފަހު ނިންމުން.." ރަމްޝާ ވާހަކަ ނިންމާލައިފައި ގޮސް ކޮޓަރިއަށް ވަދެ ދޮރުޖަހައިފި އެވެ.\nޔޫޝައުއަށް ހީވީ އޭނަގެ މޫނުމައްޗަށް އެތިފަހަރެއް ވީއްލައިލެވުނު ހެންނެވެ. ގަނޑުވެފައި ހުއްޓާ އޭނައަށް ހޭވެރިކަންވި ފީރޯޒާ ނިކުމެ އަނގައިން ބުނި އަޑަށެވެ. ޔޫޝައު ބަލާލިއިރު ފީރޯޒާގެ ކައިރީގައި ރަމްޝާގެ ބައްޕަ ވެސް ފާޑަކަށް ބުމަ ކައިރިކޮށްލައިގެން ހުއްޓެވެ. ހިންދިރުވާލައިފައި އެ ދެ މީހުން ވާހަކަދެއްކުމުގެ ކުރިން އޭނަ ވެސް ގޮސް އެ ގެއިން ނުކުމެއްޖެ އެވެ.\nރޭގެ އެތައް ދަމެއްކޮށްފައި ގެއަށް އައުމުން މަންމައާ ކުރިމަތިލާން ނުޖެހޭނެކަމުގައި ޔޫޝައުއަށް ކުރރެވުނީ ކުށްހީއެކެވެ. އޭނަ މެންދަންވިފަހުން ގޮސް ގެއަށް ވަންއިރު މަންމަ ސޯފާގައި އިންތިޒާރުގައި އިންދާ ފެނުމުން ދެފައި ބިމުގައި ތަތްލި އެވެ. އެމަންމަގެ މޫނުން ވަރުބަލިކަން ފެނިފައި އިތުރަށް ކުށްވެރިކަން އިހްސާސްވި އެވެ. މަންމަގެ ސުވާލުތަކަށް އޭނަ ދޭން އޮތީ ހިތްހަމަޖެހޭފަދަ ޖަވާބެއް ނޫނެވެ.\n"ޔޫޝައު! ދަރިފުޅު ދިޔައީ ރަމްޝާބަލައެއްނު... ކޮބާ ރަމްޝާ؟" ގުލްނާރު ތެދުވެ ސުވާލުކޮށްލަމުން ނަޒަރު ހިންގައިލީ ޔޫޝައުގެ ފުރަގަހަށެވެ. ހަމަ އެވަގުތު ވެސް ޔޫޝައުގެ ފަހަތުން ރަމްޝާ ނިކުމެގެން އަތުވެދާނެ ކަމަށް އުންމީދުކޮށްގެން ބަލައިލި ފަދަ ނަޒަރެކެވެ.\n"ރަމްޝާ ވީ ގޭގަ.." ޔޫޝައު އެތަނުން ދުރަށް ދާން ހިނގައިގަތެވެ. އޭނައަށް އެންމެ ފަސޭހަ ވާނީ އެވާހަކައާ ދުރަށް ދިއުމެވެ.\n"ގޭގައޭ. ރަމްޝާގެ ގެއަކީ މިއެއްނޫންތަ ދަރިފުޅާ." ގުލްނާރު ފަހަތުގައި ހުރެފައި ބުނެލިއަޑު އިވުނެވެ. ޔޫޝައު ވަގުތުން ހުއްޓެވެ. އަތް މުށްކަވާލުމަށްފަހު ޖީބަށް ކޮށްޕާލައިފައި އެނބުރި މަންމައަށް ބަލައިލީ ހަމްދަރްދީވެފަ އެވެ. އެވަގުތަކީ މަންމައަށް އެޚަބަރުދޭން އެންމެ ރަނގަޅު ވަގުތެއް ނޫނެވެ. އެޚަބަރު އިތުރު އެއްވެސް މީހަކަށް ދޭން އޭނަ ތައްޔާރެއް ނޫނެވެ. ފުން ނޭވައެއް ދޫކޮށްލުމަށްފަހު އޭނަ ކުރިއަށްވުރެ ހަމަޖެހިލި އެވެ.\n"ރަމްޝާއަށް އިހަށް ވަގުތު ދީ މަންމާ. އޭނަ ހަމައަކަށް އެޅިގެން އަންނާނެ..." ޔޫޝައު އެނބުރި ވާހަކަދެއްކިއިރު ހިނިތުންވެލަން މަސައްކަތްކުރި އެވެ. އެކަމަކު ކާމިޔާބެއް ނުވި އެވެ. ގުލްނާރުގެ ކުލަވަރު ތަންކޮޅެއް ރަނނގަޅުވެލީތަން ފެނުމުން އޭނަ ހިތްހަމަޖެހުމާއެކު ސިޑިން އަރަންފެށި އެވެ.\nރަމްޝާގެ މެސެޖު ލިބުނީއްސުރެ ރަމްޝާގެ ހިޔާލު ޖޫޒަންގެ ސިކުނޑި ދޫކޮށްފައެއް ނުދެ އެވެ. ހެނދުނު ހޭލައިގެން ނިކުމެ ނާސްތާ ކުރަން އިންއިރު ވިސްނުނީ ރަމްޝާ މެސެޖާއި ފަހުން އޭނަ ގުޅުމުން ދެއްކި ވާހަކައާ މެދުގަ އެވެ. މަންމަ އުނދުން ދަށުގައި ހުރެ އަމިއްލަ ނާސްތާ ތައްޔާރުކޮށްގެން އައިސް މޭޒުގެ އަނެއްފަރާތުގައި އިށީނދެ އިނެވެ. ރަންކިއުމުގެ ހަފްލާއަށްފަހު ގެއަށް އައި ފަހުން މަންމަވެސް ފެންނަނީ ކުރިއަށްވުރެ ހިމޭނުން އިންނަތަނެވެ. ސަބަބު ޖޫޒަންއަކަށް ނޯޅެ އެވެ. ބައްޕަގެ ދަރިއެއްވަރުގެ ހަނގު އަނބިމީހާއާއެކު އައިސް ހަފްލާތެރޭ އުޅުނު ގޮތް އެންމެގާތުން ފެނިފައި ވަނީ މަންމައަށެވެ. މަންމަ އެއީ ބައްޕަގެ އިރެއްގެ އަނބިމީހާ ކީއްކުރަން، ދަންނަ ކަމަށްވެސް ހަދާނުލަ އެވެ. އޭނަގެ ފުރާވަރުގައި ބައްޕަ މަންމަ ދޫކޮށްލާފައި ދިޔައީއްސުރެ މަންމަ ދެވަނަ ކައިވެންޏެއް ނުކުރެ އެވެ. އަދި އެގުޅުމުގައި ސިއްކަ ޖެހުނު ސަބަބެއް ކަމުގައި މަންމަ އަބަދުވެސް ދެކުނީ އަމިއްލަ ނަފްސެވެ. އަދި އެރޭ ބައްޕަ ފެނުމުން ކުރީގެ ޒަޚަމްތައް ތާޒާވެފައިވަނީ ކަންނޭނގެ އެވެ. އޭނަ އާއި ޔޫޝައުގެ ކައިވެނި ކުރެވުމުން ރަމްޝާއަށްވެސް ވާނީ އެހެން ކަންނޭނގެ އެވެ. އައިނައި ތަނެއް ނޭނގި ހިތަށްވެރިވި އެހިޔާލުން ޖޫޒަންގެ މޭގަނޑު ތުރުތުރުލައިގަތެވެ.\n"މަންމަ ޖީޒާ ގުޅިތަ މީން ދުވަހަކު؟" ޖޫޒަން ކުއްލިއަކަށް ފެށި އެވެ. އޭނަގެ ސިކުނޑީގެ މިސްރާބު ބަދަލުކޮށްލަން އެހާ ބޭނުންވި ވަގުތެއް ނާދެއެވެ.\n"ޖީޒާ ގުޅިއެއްނު ރަންކިއުމުގެ ހަފްލާއަށް ނާދެވޭ ވާހަކަ ބުނަން... އޭގެފަހުން ނުގުޅާ." ޒީނިޔާ ދަރިފުޅުގެ މޫނަށް ބަލައިލީ ކުޑަކޮށް ހައިރާންވެފަ އެވެ. ޖޫޒަންއަށް އެކަން ފާހަގަވި އެވެ.\nއޭނަ އަވަސްއަވަހަށް ކޮފީތަށި ހުސްކޮށްލާފައި ޑިއުޓީއަށް ދާން ތައްޔާރުވާން ވެއްޖެއޭ ބުނެ ކޮޓަރިއާ ދިމާއަށް ހިނގައިގަތެވެ. ބީފާނު ކިރުތަށިބޯން އޮވެފައި ޖޫޒަން ފަހަތުން އަޅުވައިލި އެވެ.\nއިއްތިފާޤުން ރަމްޝާވެސް އެދުވަހު ދިޔައީ ހެނދުނުގެ ޑިއުޓީއަށެވެ. މަސައްކަތުގައި އުޅުނުއިރު ޖޫޒަންއަށް ރަމްޝާއާ ބައްދަލުވި އެވެ. އެކަމަކު ވާހަކަދައްކައިލެވޭފަދަ ފުރުސަތެއް ނުލިބުނެވެ. ބައްދަލުވާ ކޮންމެ ފަހަރަކުވެސް އެކުވެރިޔާގެ ކިބައިން ބަދަލެއް ފެނޭތޯ ޖޫޒަން ހޯދި އެވެ. އޭނަ ހައިރާންވީ އެފަދަ އެއްވެސް ކަމެއް ފައުޅުވިޔަނުދީ ރަމްޝާ އެނަފްސް ހަމައަކަށް އަޅުވާފައިވާ ގޮތް ފުރަތަމަ ފަހަރަށް ފެނިފައެވެ. އެއްގޮތަކުން އެއީ ރަނގަޅު ސިގްނަލެއް ކަމުގައި ހިތް ބުންޏެވެ. ރަމްޝާއަށް ދެރަ ލިބެން އެދުނު އިރުވެސް އެހިތާމަތަކަށް ކެތްނުކުރެވިގެން ރަމްޝާ އުޅޭނެ ގޮތް ހިތަށް އަރާފައި ކަންބޮޑުވި ވަގުތުތައް އައެވެ. ޔޫޝައުގެ ހަޤީޤީ މަޤްސަދު އެނގުމުން ރަމްޝާ ވާނެ ދެރައާމެދު ހިޔާލު ކުރެވުނެވެ. އެކަމަކު އެކަން އެނގުމުން ރަމްޝާ މިފެންނަނީ މުޅިން އާ ހިތްވަރަކާއިއެކު ވަނިކޮށެވެ. އޭނަގެ ހިތުގެ ކަނަކުން ރަމްޝާއަށްޓަކައި ފަޚުރުވެރިކަން އިހްސާސްކުރެވުނެވެ. ބަލިކަށި ކަމަކީ އަބަދުވެސް އެހެން އިންސާނުންގެ ފުށުންނާއި އެނޫން ގޮތްގޮތުންވެސް ނިކަމެތިކަން ލިބޭނެ ސިފައެކެވެ.\nއެރޭ ޖޫޒަން ތައްޔާރު ވީ ކައިދަންއާ ފަހު ފަހަރަށް ބައްދަލުކުރަން ދިއުމަށެވެ. އޭނައަށް ނޭނގުނީ އެއީ ހަމައެކަނި ކުށްހީއެއް ކަމެވެ. އިންސާނަކު ކިތަންމެ ވަރަށް ފައިވިއްދާފައި އަމިއްލަ ތަޤުދީރާ ދެކޮޅު ހެދިޔަސް އެތަޤްދީރު ހިނގަނީ އޭގެ ވަކި އުސޫލެއްގެ މަތިންނެވެ.\n"އަނބި ގަބޫލުކޮށްފިން..." ކައިދަންގެ އަޑު ޖޫޒަންގެ ކަންފަތުގައި ހަރުލުމާއެކު ހުވަފެނަކުން ހޭލެވުނު މީހަކު ފަދައިން އެމޫނަށް ބަލައިލެވުނެވެ.\nކައިދަން ހަމަޖެހިލައިގެން އިނީ ކުރިމައްޗަށް ބަލާށެވެ. މޭޒުގެ ވަށައިގެން އަތުރާފައިވާ ގޮނޑިތައް ފުރިފައިވީ ކައިވެނިކޮށްދޭ މީހުންނާއި ދެއާއިލާއަށް ނިސްބަތްވާ ގާތްމީހުންނާއިގެންނެވެ. އެތަނުންވެސް އެންމެ ފުޅާ ހިނިތުންވުމެއްގައި ވީ އެކަކީ ޖޫޒަންގެ ބައްޕަ އެވެ. އެހިނިތުންވުން ދެކެފައި ޖޫޒަންގެ ދެލޯ ހޯދައިލީ މަންމަ އެވެ. ތަންކޮޅެއް ދުރުގައި މަންމަ ހުއްޓިހުރީ ރަމްޝާ ކައިރީގަ އެވެ.\nރަމްޝާ އެގެއަށް އައިސް ހުރީ ޖޫޒަން އާއި ކައިދަންގެ ކައިވެންޏަށެވެ. މަޑު ނޫކުލައިގެ މެކްސީއަކާއި ކުކުޅުބިސް ކުލައިގެ ޝޯލްއެއްގައި ރަމްޝާގެ ރީތިކަން އިތުރުވެފައިވެ އެވެ. ތަންކޮޅެއް ދުރުގައި ހުރި ޔޫޝައުގެ ނަޒަރު އެމޫނުން ވަކިވާވަގުތެއް ނާދެ އެވެ. އޭނަ ކެތްތެރިކަމެއް ނެތި އިންތިޒާރު ކުރަމުން ދިޔައީ ކައިވެނީގެ ކަންކަން ނިމިގެން ރަމްޝާ ގޮވައިގެން އެތަނުން ދުރަށް ދެވޭނެ ވަގުތަކަށެވެ. ބަލަބަލާ ހުރި ފުރުސަތު ލިބުނީ ކައިވެނިކޮށްދީ ނިމުމާއެކު އެންމެން އެ ޖޯޑަށް މަރުހަބާ ކިޔަން މޭޒުކައިރިއަށް ބޮނޑިވާން ފެށި ގަޑީގަ އެވެ. ރަމްޝާ ގުޑިވެސްނުލާ ހުއްޓި ހުރީ އެތަނަށް ނިސްބަތްނުވާ މީހަކު ފަދައިންނެވެ.\n"ވީ ނީޑް ޓު ޓޯކް!" ޔޫޝައު ހިނގައިގެންފައި ގޮސް ރަމްޝާގެ ކައިރިއަށް ހުއްޓި އަތުގައި ހިފާލައިފި އެވެ.\nރަމްޝާއަށް ޖަވާބެއް ނުދެވެނީސް އޭނަ ސިޑިއާ ދިމާއަށް ހިނގައިގެންފި އެވެ. ޔޫޝައުގެ ދިގު ފިޔަވަޅުތތަކާއި އެއްވަރުކުރަން ރަމްޝާއަށް ޖެހުނީ ފާޑަކަށް ދުވާށެވެ. ޔޫޝައުއަށް އެކަން އިހްސާސްވެގެން ކަންނޭނގެ އެވެ. ސިޑިން އަރަން ފަށާފައި ޔޫޝައު ކުއްލިއަކަށް ހުއްޓިފައި އޭނަގެ އަތުތެރެއަށް ރަމްޝާ ނެގި އެވެ.\n"ޔޫޝައު!!" ރަމްޝާ ސިހިފައި ބިރުން ޔޫޝައުގެ ކޮނޑުގައި ބާރަކަށް ހިފެހެއްޓި އެވެ. ސިޑިން އަރަންދެން އޭނައަށް އޮވެވުނީ ޔޫޝައުގެ މޭގައި މޫނު ފޮރުވައިގެން ލޯމަރާލައިގެންނެވެ. ޔޫޝައު އޭނަ ވެއްޓުނަނުދޭނެކަން އެނގުނަސް ބިންގަނޑަކަށް އޭނަ އިތުބާރެއް ނުކުރެ އެވެ. އެބިންގަނޑު ވަނީ މީގެ ކުރިންވެސް އޭނައަށް އިންޒާރުކުރުމަކާ ނުލާ ފައިދަށުން ދެމމިގެންފަ އެވެ. އޭނަގެ ހުރިހާ ބިރެއް ފިލައި ހުރިހާ ހާސްކަމެއް ހަނދާން ނައްތައިލުމަށް ފަހު އުފާވެރިކަމަށް ހިތް ހުޅުވާލުމުން ކެހިދިނީ އެވެ.\nޔޫޝައު ހުއްޓުނީ ކޮޓަރި ދޮރާއި ހަމައިންނެވެ. ތިރީގައި ރަމްޝާ ބަހައްޓާފައި ދޮރު ހުޅުވާލުމަށް ފަހު އަނެއްކާވެސް އޭނަގެ އަތުގައި ހިފާލައިފައި ވަދެގެން ދިޔަ އެވެ.\n"ކޮންއިރަކުން ގެއަށް އަންނާނީ؟" އެނދުގައި ރަމްޝާ ބައިންދާފައި އެތާހުރި ގޮނޑި އެއަށްވުރެ ކައިރިކޮށްލައިގެން އިށީންނަމުން ޔޫޝައު އެހި އެވެ.\nރަމްޝާ އިސްޖަހައިލުމުން އެއަތުގައި ހިފާ މަޑުމަޑުން ފިތައިލި އެވެ.\n"މީ އަހަރެން މި ގެއަށް އަންނާނެ ފަހު ދުވަސް..." ރަމްޝާ މަޑުމަޑުން ޖަވާބުދިނެވެ. ހިތާއި ހިތުން އޭނަ އަމިއްލަ ނަފްސަށް ހަނދާންކޮށްދެމުން ދިޔައީ ޔޫޝައު ކުރިމަތީ ބަލިކަށިނުވުމަށެވެ.\nޔޫޝައު ކުއްލިއަކަށް އޭނަގެ އަތުން ދޫކޮށްލާފައި ތެދުވި އެވެ. ދުރަށް ހިނގައިގެންފައި ގޮސް އަމިއްލަ އިސްތަށިގަނޑުގައި ހިފާ ވާންކޮށްލައިގެން ބޭރު ބަލަން އިރުކޮޅަކު މަޑުކޮށްލި އެވެ. ރަމްޝާ އިސްއުފުލާލައިފައި ޔޫޝައު އެނބުރި އަންނަން ފެށުމުން އަނެއްކާވެސް އިސްޖެހި އެވެ. ގުލްނާރު ގުޅައިގެން އެވަރަށް އާދޭސްނުކުރި ނަމަ އޭނަ އެ ކައިވެނީގައި ބައިވެރިވާން ވެސް ނައީހެވެ. ޚުދު ޖޫޒަން ވެސް ކައިވެނީގައި ބައިވެރިވާން ދައުވަތުދީފައެއް ނުވެ އެވެ. އެކަމަކު ޖޫޒަން ކުއްލިއަކަށް ކައިވެނި ކުރުމުން އެކަމާއި އޭނަ އެހުންނަނީ ސުވާލު އުފެދިފަ އެވެ.\n"ރަމްއަކަށް އަދިވެސް ނުވިސްނޭތަ؟ އަހަންނާއި ޖޫ އެކަކު އަނެކަކާއި އިންނަން ބޭނުން ނުވާކަމެއް. ޝީ ޖަސްޓް މެރީޑް ކައި..." ޔޫޝައު އެވާހަކަ ބުނި ގޮތުން ހީވީ ރަމްޝާ ހަނދާން ނެތިދާނެތީ އަލުން ހަނދާންކޮށްދިންހެންނެވެ.\n"މިއަދު އަހަރެން ވަރިއަށް އެދި ކޯޓަށް ފޯމުލާނަން.." ރަމްޝާގެ ޖަވާބަކީ އެއީ އެވެ. ޔޫޝައު ހައިރާންކޮށްލާފައި އޭނަ އެނދުން ފައިބައިގެން ދޮރާއި ދިމާއަށް ހިނގައިގަތެވެ.\nތިރިއަށް އައެއް ކަމަކު އެހާ ފަސޭހައިން އެ ގެއިން ނިކުމެވެން ދެވޭނެގޮތެއް ރަމްޝާއަކަށް ނުވި އެވެ. ގުލްނާރު ހުރީ އޭނަ ތިރިއަށް ނައިސްގެން ކަހަލަ އެވެ. ކުޑައިރުކޮޅެއް ފަހުން ޔޫޝައުވެސް ތިރިއަށް ފައިބައިގެން އައިތަން ރަމްޝާއަށް ފެނުނެވެ. އޭނައަށް އެންމެ އުދަނގޫ އާއިލީ ފޮޓޯ ނެގުމުގެ ބަހަނާގައި އަނެއްކާވެސް އޭނަ އާއި ޔޫޝައު ގެންގޮސް އެއްތަނެއްގައި ބެހެއްޓީމަ އެވެ. ޔޫޝައު އޭނަގެ އުނަގަނޑުގައި އަޅުވާލި އަތުން ކުރެވުނު ހޫނުގެ އިހްސާސާއެކު ދިލައެއް އިހްސާސްވި އެވެ. ޔޫޝައުގެ ހިތް އެހެން މީހެއްގެ އެއްޗެއްގެ ގޮތުގައި ވަނިކޮށް އެބީހުމަކަށް އޭނަ މިހާރު ނޭދެ އެވެ. އޭނަ ގެއަށް ގެންނަން ވެސް އެއުޅެނީ ގުލްނާރު ބުނެގެން ނޫންކަމެއް ނޭނގެ އެވެ.\nކޮޓަރިތެރޭގައި ޖޫޒަން ހުރީ ދެކޮޅަށް ހިނގާލަ ހިނގާލަ އެވެ. ލޯގަނޑުން އަމިއްލަ ސޫރަ ފެނުމުން ފުރަތަމަ ފަހަރަށް ރަނގަޅަށް ބަލައިލި އެވެ. ހުދު ކުލައިގެ ކައިވެނީގެ ހެދުމާއި ތުންފަތުގައިވާ މަޑުމަޑު ފިޔާތޮށިކުލަ އާއި ލުއި މޭކަޕާއެކު އެއިސްތަށިގަނޑު އޮމާންކޮށްފައިވާ ގޮތުން ތަފާތުގޮތެއް ހުރި ކަމުގައި އަމިއްލައަށްވެސް ޤަބޫލުކުރެވުނެވެ. ނޫނީ މިއަދު ފުރަތަމަ ފަހަރަށް ރަނގަޅު ކުއްޖެއްގެ ގޮތުގައި އޭނަ ފެންނަނީ އެވެ. އާންމުގޮތެއްގައި އޭނަ އަކީ ރަތް ލިޕްސްޓިކް ބޭނުންކުރާ ކުއްޖެކކެވެ. ފުރާވަރުގައިވެސް "ބޭޑް ގާލް" އެއްގެ ގޮތުގައި ދައްކަންވެގެން ގޮތިކް ވައްތަރަށް ގަދައަށް އަނދުން އަޅައި އަނދިރި ކުލަތަކުގެ ލިޕްސްޓިކް ޖައްސާއުޅުނެވެ. އޭނައަކީ ބައްޕަ ދޫކޮށްލާފައި ދިޔަ ނިކަމެތި ބަލިކަށި ކުއްޖާގެ ގޮތުގައި "ލޭބަލް" ނުވާނެ ހުރިހާ އުކުޅެއް އަމިއްލަ ކުރި އެވެ. އަދި މިއަދު އޭގެ އަގު ކައިވެންޏަކުން އަދާކުރަން ޖެހުނީ އެވެ.\nކޮޓަރީގެ ދޮރު ހުޅުވުނު އަޑަށް ޖޫޒަން އެނބުރި ބަލައިލި އެވެ. ކައިދަން އެތެރެއަށް ވަދެ އޭނައަށް ތތޫނު ނަޒަރެއްދީފައި އަނެއްފަރާތަށް އެނބުރި ދޮރު ލައްޕާ ތަޅުލި އެވެ. ކައިދަން ކައިރިއަށް އަންނަން ފެށުމުން ޖޫޒަންގެ ހިތް އެންގީ ފަހަތަށް ޖެހޭށެވެ. އެކަމަކު އޭނަގެ ސިކުނޑި ބުނެދިނީ އެންމެ ފިޔަވަޅެއްވެސް ފަހަތަށް ނުޖެހި ހުންނާށެވެ. އަދި އޭނަ އެވަގުތު އެހީ ސިކުނޑީގެ އަޑެވެ. ހަށަން ބަނދެލަމުން އޭނަ ކުރިއަށްވުރެ ހަށިގަނޑު ތެދުކޮށްލި އެވެ. -- ނުނިމޭ --


ތުލުސްދޫ ދާއިރާގެ ކޮންގްރެސް ޓިކެޓް ސިއްދީޤަށް – Feshun.mv\nތުލުސްދޫ ދާއިރާގެ ކޮންގްރެސް ޓިކެޓް ސިއްދީޤަށް\n8 ފެބްރުއަރީ 2019 - 15:48\nރައްޔިތުންގެ މަޖިލީހުގެ ތުލުސްދޫ ދާއިރާގެ ގޮންގްރެސް ޕްރައިމަރީ ކާމިޔާބުކޮށް، އެ ދާއިރާގެ ޓިކެޓް ސިއްދީޤު ކަށަވަރު ކުރައްވައިފިއެވެ.\nމިއަދު ހަވީރު ބޭއްވި ކޮންގްރެސް ޕްރައިމަރީ ސިއްދީގު ކާމިޔާބު ކުރެއްވީ، ބޮޑު ތަފާތަކުން ޕްރައިމަރީގައި ވާދަކުރެއްވި ބާކީ ތިން ކެންޑިޑޭޓުން ބަލިކުރެއްވުމަށްފަހުއެވެ.\nތުލުސްދޫ ދާއިރާގެ ޕަރައިމަރީގައި 426 މީހުން ވޯޓުލާފައިވާއިރު، ސިއްދީގު ވަނީ 203 ވޯޓު ހޯއްދަވާފައެވެ. ސިއްދީގުއާ ވާދަކުރި ނާއިފް ސައުކަތަށް 136 ވޯޓް ލިބިވަޑައިގެންނެވިއިރު، އާދަމް އިޔާޒަށް ލިބިވަޑައިގެންނެވީ 78 ވޯޓެވެ. އަދި މި ޕްރައިމަރީގައި ވާދަކުރި ފާތިމަތު ޝަމްނާޒު ޢަލީ ސަލީމަށް އެންމެ2ވޯޓެވެ.\nތުލުސްދޫ ދާއިރާގެ ކޮންގްރެސް ޓިކެޓް އަޙްމަދު ސިއްދީޤް ކާމިޔާބު ކުރެއްވިއިރު، މި އިންތިޚާބުގައި ކުރީގެ ރައީސް ޔާމީންގެ ތާއީދާއެކު ކެންޑިޑޭޓުން ނެރެނީ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އަދި ޕީޕަލްސް ނެޝަނަލް ގޮންގްރެސް (ޕީއެންސީ) ގުޅިގެން އުފައްދާފައިވާ ކޮންގްރެސް ކޯލިޝަނުންނެވެ.\nއަޙްމަދު ސިއްދީޤަކީ ރައީސް ޔާމީންގެ ވެރިކަމުގައި ހޯމް މިނިސްޓަރުގެ ނައިބުކަން ކުރައްވައި، ޔާމީންގެ ދިފާއުގައި ކެރިގެން މަސައްކަތް ކުރެއްވި ބޭފުޅެކެވެ. އަދި ޔާމީންގެ ވެރިކަން ނިމުނު ފަހުންވެސް ދެގޮތެއްނުވެ ޕީޕީއެމް ފިކުރުގައި ސިއްދީޤު ދެމިހުންނެވިކަން ފާހަގަކޮށްލެވެއެވެ.\nތުލުސްދޫ ދާއިރާގެ އިތުރުން އިތުރު ފަސް ދާއިރާއެއްގެ ކޮންގްރެސް ޕްރައިމަރީ މިއަދު ބާއްވާފައިވެއެވެ.\nކުޑަކުއްޖާގެ މައުލޫމާތު ކޮމިޓީގައި ހާމަކުރެވުނީ އޮޅިގެން: ޕީޖީ


އިލެކްޝަންސް ކޮމިޝަނުގެ އިދާރާ\nމާސްޓަރ ޓްރެއިނަރ – އީ.އެކްސް 1\nލޯކަލް ކައުންސިލްތަކުގެ އިންތިޚާބު 2020 އާއި ގުޅިގެން ކޮމިޝަނުގެ އެކިއެކި މަސައްކަތްތަކަށް ބޭނުންވާ މުވައްޒަފުން ހޯދުމަށް\nމަހަކު -/8835 (އަށްހާސް އަށްސަތޭކަ ތިރީސް ފަސް ރުފިޔާ)\nމަހަކު -/2000 (ދެހާސް ރުފިޔާ)\nމަސައްކަތަށް ނިކުންނަ ކޮންމެ ދުވަހަކަށް 250.00 (ދުއިސައްތަ ފަންސާސް ރުފިޔާ)\nއިތުރު ގަޑި ފައިސާ:\nނުރަސްމީ ގަޑީގައި ކުރާ މަސައްކަތަށް ކަނޑައެޅިފައިވާ އުޞޫލުން އިތުރު ގަޑީގެ ފައިސާ ދެވޭނެ\nއިލެކްޝަންސް ކޮމިޝަންގެ ރަސްމީގަޑި އާއި ނުރަސްމީ ގަޑީގައިވެސް މަސައްކަތް ކުރުން.\nފެންވަރު ނުވަތަ ޝަރުޠު:\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން ނުވަތަ،\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުންނުވަތަ،\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން ނުވަތަ،\nއެމް.އެސް2ރޭންކުގެ މަޤާމެއްގައި މަސައްކަތްކޮށް 1 އަހަރުދުވަހުގެ ތަޖުރިބާ ލިބިފައިވުން.\nމައިކްރޯސޮފްޓް އޮފީސް ޕްރޮގްރާމްތައް ބޭނުންކުރަން އެނގުން.\nދިވެހި އަދި އިނގިރޭސިބަހުން ފަރިތަކަމާއެކު މުޢާމަލާތުކުރަން އެނގުން.\nސިޔާސީ ޕާޓީއެއްގެ ރަޖިސްޓްރީގައި އެމީހެއްގެ ނަން ހިމެނިފައިވާނަމަ، ވަޒީފާއަށް ހޮވުމުން ޕާޓީން ވަކިވުން.\nސިޔާސީ/ސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\nމަޤާމް ގެ މަސްއޫލިއްޔަތު އަދާ ކުރުމުގެ ޤާބިލްކަން ހުރި މީހެއް ކަމަށް އިންޓަވިއު ޕެނަލަށް ސާބިތު ކޮށްދިނުން\nއިންތިޚާބާއި ގުޅިގެން ހިންގަންޖެހޭ ޓްރެއިނިންގތަކަށް ބޭނުންވާ މެޓީރިއަލްސް ތައްޔާރުކުރުން އަދި ޓްރެއިނިންގ ރާވާ ހިންގުމާއި އަމަލީ ގޮތުން ޓްރެއިނިންގ ނެގުން.\nފޯކަލް ޕޮއިންޓުންގެ އަތްމަތީ ފޮތް ތައްޔާރުކުރުން.\nކެންޑިޑޭޓުންގެ އަތްމަތީ ފޮތް ތައްޔާރުކުރުން.\nއޮފިޝަލުންގެ އަތްމަތީ ފޮތް ތައްޔާރުކުރުން.\nއޮބްޒާވަރުން، މޮނިޓަރުން އަދި ކެނޑިޑޭޓުންގެ މަންދޫބުންގެ އަތްމަތީ ފޮތް ތައްޔާރުކުރުން.\nއޮފިޝަލުންގެ ޓްރޭނިންގ ވީޑިއޯ އާއި ގުޅޭ މަސއްކަތްތައް ކުރުން.\nއިންތިޚާބާ ގުޅޭ ގޮތުން އާންމު ރައްޔިތުން ހޭލުންތެރިކުރުމުގެ ޕްރޮގްރާމްތަކުގެ ކޮންޓެންޓް ތައްޔާރުކުރުން.\nވަޒީފާއަށް އެދި ހުށަހަޅާ މަޢުލޫމާތު ފޯމު.\nވަޒީފާއަށް އެދޭ ފަރާތުގެ ވަނަވަރު، އައި.ޑީ ކާޑުގެ ކޮޕީ، ތަޢުލީމީ ސެޓްފިކެޓްތަކުގެ ފޮޓޯކޮޕީ (އަޞްލާ އެއްގޮތްކަމަށް ރަސްމީ ފަރާތަކުން ތައްގަނޑު ޖަހާފައިވާ)\n- ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމުދޭ މަރުކަޒަކުން ކުރިޔަށް ގެންދާ ރާއްޖޭގެ ޕްރޮގްރާމްތަކުގެ ސެޓްފިކެޓާއި ޓްރާންސްކްރިޕްޓްގެ ކޮޕީ (މިފަދަ ސެޓްފިކެޓްތައް އެކްރެޑިޓް ކުރަން ނުޖެހޭނެ އެވެ.) ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ،\n- ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތަކާއި ރާއްޖެއިން ބޭރުގެ މަތީތަޢުލީމު ދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތައް ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ،\n3. މަސައްކަތުގެ ތަޖުރިބާހުރިކަމުގެ ލިޔުން:\n- މަސައްކަތުގެ ތަޖުރިބާހުރި ލިޔުން ހުންނަންވާނީ މަސައްކަތްކުރި މުއްދަތާއި މަސައްކަތުގެ ތަފްޞީލް އެނގޭގޮތަށެވެ.\n- މިހާރު އަދާކުރަމުންދާ ވަޒީފާއެއްގެ ލިޔުން ހުށަހަޅާނަމަ އެލިޔުމަކީ އެއްމަސް ނުވަތަ އެއަށްވުރެ ފަހުގެ ތާރީޚެއްގައި ދޫކޮށްފައިވާ ލިޔުމަކަށް ވާންވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ޑިސެމްބަރ 2019 ވާ ބުދަ ދުވަހުގެ 15:00ގެ ކުރިން އިލެކްޝަންސް ކޮމިޝަން (ޕޯޓްސް ކޮޕްލެކްސް ބިލްޑިންގ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ.\n- ފޯމު ބަލައިގަތުމަށްފަހު ސައްޙަ ނޫން މަޢުލޫމާތެއް ހިމެނިފައިވާކަން ނުވަތަ ޝަރުތު ހަމަނުވާކަމަށް ފާހަގަ ކުރެވިއްޖެނަމަ އެފޯމެއް ބާޠިލު ކުރެވޭނެ އެވެ.\n- މި މަޤާމަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓުވާ ފަރާތްތަކާ އިންޓަރވިއު ކުރެވޭނެއެވެ.\n- އަދި ޝޯޓްލިސްޓުވާ ފަރާތްތަކުން، އިންޓަރވިއުއަށް ވަޑައިގަންނަވާއިރު ހުށަހަޅުއްވާފައިވާ ސެޓުފިކެޓުތަކުގެ އަޞްލު ގެންނަވަން ވާނެއެވެ.\n- ވަޒީފާއަށް ކުރިމަތިލާ ފަރާތް އެމަޤާމަކަށް ޝަރުޠު ހަމެވެ އިންޓަވިއު ކުރެވުނު ނަމަވެސް އިންޓަވިއު އަދި ޢަމަލީ ޓެސްޓުން %50 އަށްވުރެ މަތިން މާކްސް ނުލިބޭނަމަ އެމަޤާމަށް ޤާބިލުނޫން ފަރާތެއް ކަމަށް ކަނޑައެޅޭނެއެވެ.\n- މި މަޤާމަށް ހަމަޖެހޭ ފަރާތް، ވަޒީފާއަށް ނިކުތުމަށް އުޒުރުވެރިވާނަމަ، އިންޓަރވިއުކޮށްފައިވާ ފަރާތްތަކުގެ ތެރެއިން މާކްސް ތަރުތީބުން އެންމެ އެކަށީގެންވާ ފަރާތަށް ފުރުޞަތު ދެވޭނެއެވެ.\n- ވަޒީފާއަށް އެދި ހުށަހަޅާ ފޯމު މި ކޮމިޝަނުގެ ރިސެޕްޝަނުން ލިބެން ހުންނާނެއެވެ. އަދި މިކޮމިޝަނުގެ ވެބްސައިޓް www.elections.gov.mv އިންވެސް ޑައުންލޯޑް ކުރެވޭނެއެވެ.\nމާކްސް ދިނުމުގައި ބަލާނެ މިންގަނޑު\nމަސައްކަތުގެ ތަޖުރިބާ (އާންމު)\nމަސައްކަތުގެ ތަޖުރިބާ (އިންތިޚާބު)\n- އިންތިޚާބާ ގުޅިގެން ހޮވާ ސީނިއަރ މެނޭޖްމަންޓް ސަރވިސްގެ ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓްކުރާނީ، ތަޢުލީމާއި، މަސައްކަތުގެ ތަޖުރިބާއާއި، ތަމްރީނާއި، ހުނަރުގެ މާކުހަށް ބެލުމަށްފަހު ލިބޭ މާކުހުގެ މަތީ ތަރުތީބަށް ބަލައިގެންނެވެ. މަޤާމުގެ ޝަރުޠުތައްކަމަށް ބަޔާންކޮށްފައިވާ އަސާސީ ޝަރުޠު ފުރިހަމަވާނަމަ، ތަޢުލީމާއި ތަމްރީނަށް ކަނޑައަޅައިފައިވާ ފުރިހަމަ މާކްސް ދެވޭނެއެވެ.\n- މަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓްފިކެޓްތަކަށް ވުރެ މަތީ ސެޓްފިކެޓް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓްފިކެޓް ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓްފިކެޓްތަކަށް، މާކްސް ދެވޭނީ ތަޢުލީމަށް މާކްސް ދިނުމަށް ކަނޑައަޅާފައިވާ ގޮތުގެމަތީންނެވެ.\n18 ޑިސެންބަރު 2019\nޕަބްލިޝްކުރި ތާރީޚު: 18 ޑިސެންބަރު 2019\nޕަބްލިޝްކުރި ގަޑި: 2035\nސުންގަޑި: 25 ޑިސެންބަރު 2019 1500


ކޮވިޑް-19: އޮކްސްފޯޑު ވެކްސިން ވަރަށް ކާމިޔާބު – Dhen.mv\nކޮވިޑް-19: އޮކްސްފޯޑު ވެކްސިން ވަރަށް ކާމިޔާބު\nޢާއިޝަތު ނުޒުހާ October 24, 2020 - 10:04 am\nއޮކްސްފޯޑް ޔުނިވާސިޓީން ކޮވިޑް-19 އަށް ތައްޔާރުކުރި ވެކްސިން އެންމެ ފުރިހަމައަށް މަސައްކަތް ކޮށް، ވައިރަހާ ދެކޮޅަށް ވަރުގަދަ ދިފާއީ ބާރެއް ދައްކާ ކަމުގައި ދިރާސާއަކުން ދައްކައިފިއެވެ.\nކޮވިޑުން ރައްކާތެރިވުމަށްޓަކައި ދުނިޔޭގެ އެކި ޤައުމުތަކުން އަންނަނީ ވެކްސިން އުފައްދަމުންނެވެ. ނަމަވެސް އެހުރިހާ ވެކްސިނެއްގެ ތެރެއިން ވެސް އެންމެ ރަނގަޅު ނަތީޖާއެއް ދައްކާނެ ކަމަށް ޤަބޫލު ކުރެވި އެންމެ ބޮޑު އުންމީދެއް ގިނަ ފަރާތްތަކުން ކޮށްފައި ވަނީ އޮކްސްފޯޑުން އުފައްދާ ވެކްސިންއާ މެދުގައެވެ.\nއެހެނިހެން ވެކްސިން ޓެސްޓު ކުރުންތަކާ ހިލާފަށް އޮކްސްފޯޑްގެ ވެކްސިން ޓެސްޓު ކުރަމުން އަންނަނީ ހަށިގަނޑަށް ވައިރަސްގެ ކުޑަ މިންވަރެއް ދިނުމަށްފަހު، އެ ވައިރަސް ބޭނުން ކޮށްގެން ކަމަށް ރިޕޯޓުތައް ބުނެއެވެ.\nއޮކްސްފޯޑު ލެބުން ނެގި ސާމްޕަލް ތަކަކުން ކުރި ދިރާސާއަކުން ދައްކާ ގޮތުގައި ވެކްސިން ހަށިގަނޑަށް އެތެރެވުމަށްފަހު، ހަށިގަނޑުގައި ހުރި ކޮވިޑް ޕްރޮޓީން އާ މެދު ގިނަ ފިޔަވަޅުތަކެއް ހަށިގަނޑުގެ ތެރޭގައި އަޅައެވެ. އެގޮތުން ވެކްސިންގެ މިންވަރު ހަށިގަނޑުގެ ތެރޭގައި ވަރަށް ބާރު މިނުގައި އިތުރުކޮށްލައެވެ. މީގެ ސަބަބުން އެމީހަކު ވައިރަސް ޖެހި ބަލި ވުމުގެ ކުރިން ދިފާއީ ނިޒާމުން ވައިރަހާ ހަނގުރާމަކޮށް ވައިރަސް ހަށިގަނޑުން ނައްތާލާނެއެވެ.\nމި ދިރާސާގައި އިސްކޮށް ހަރަކާތްތެރިވި ޑޮކްޓަރެއް ކަމަށްވާ ޑރ. ޑޭވިޑް މެތިއުސް ބުނި ގޮތުގައި، މީގެ ކުރިން މި ޓެކްނޮލޮޖީ ބޭނުން ކޮށްގެން ކުރި އެއްވެސް ދިރާސާއަކުން މިހާ ސާފު ނަތީޖާ އެއް ލިބިފައެއް ނުވެއެވެ. ނަމަވެސް އޮކްސްފޯޑުގެ ވެކްސިން ބޭނުން ކޮށް ކުރި ޓެސްޓުތަކުން ނަތީޖާ ވަރަށް ސާފު ކަމަށާ މި ވެކްސިން އާ މެދު ކުރެވޭ އުންމީދު ވަރަށް ބޮޑު ކަމަށް އޭނާ ވަނީ ބުނެފައެވެ.\nރާއްޖޭގެ އާބާދީގެ 20 އިންސައްތަ މީހުންނަށް ކޮވިޑް ވެކްސިން ހިލޭ ލިބޭނެ\nޓެސްޓް ވެކްސިން ޖެހި މީހަކަށް ގޮތް ނޭނގޭ ބައްޔެއް ޖެހުމުން، ވެކްސިން ޖެހުން މެދު ކަނޑާލައިފި


Sarukaaruge3aharuge kaamiyaabee faahaga kuran harakaai thakeh hinganee | Mihaaru\nސަރުކާރުގެ ކާމިޔާބީ ފާހަގަކުރުމާ ގުޅޭގޮތުން ސަރުކާރުގެ ތިން ވަޒީރަކު ނޫސްވެރިންނާ ވާހަކަ ދައްކަވަނީ. --ފޮޓޯ: ނިޝާން އަލީ/ މިހާރު\nސަރުކާރުގެ ތިން އަހަރުގެ ކާމިޔާބީ ފާހަގަކުރަން ހަރަކާތްތަކެއް ހިންގަނީ\n16 ނޮވެމްބަރ 2016 - 14:59 34 comments\nރައީސް އަބްދުﷲ ޔާމީންގެ ސަރުކާރުގެ ތިން އަހަރުގެ ކާމިޔާބީ ފާހަގަކުރަން 10 ދުވަހުގެ މުއްދަތަކަށް ހަރަކާތްތަކެއް ކުރިއަށް ގެންދަން ނިންމައިފަ އެވެ.\nރައީސް އޮފީހުގައި މިއަދު ބޭއްވި ޕްރެސް ކޮންފަރެންސެއްގައި ޓޫރިޒަމް މިނިސްޓަރު މޫސާ ޒަމީރު ވިދާޅުވީ އެ ހަރަކާތް ފަށާނީ މާދަމާ ރޭ އޮންނަ ޒުވާނުންގެ ދުވަހުގެ ޖަލްސާ އިން ކަމަށެވެ. އޭގެ ފަހުން މި މަހުގެ 28 ގައި ބޮޑު ޖަލްސާއެއް ބާއްވާނެ ކަމަށް ވެސް ވިދާޅުވި އެވެ.\nޒަމީރު ވިދާޅުވީ ކާމިޔާބީގެ އެކި ހަރަކާތަކާ ބެހޭ މައުލޫމާތު މީޑިއާ މެދުވެރިކޮށް ދެމުން ގެންދާނެ ކަމަށެވެ.\n"ޒުވާނުންގެ ދުވަސް ފާހަގަކޮށްފައި ޒުވާނުންނަށް ކަނޑައެޅޭ ބައެއް ކަންކަމާ ގުޅޭ ގޮތުން 29 ވަނަ ދުވަހު ހަރަކާތެއް އޮންނާނެ،" އޭނާ ވިދާޅުވި އެވެ.\nޑިފެންސް މިނިސްޓަރު އާދަމް ޝަރީފް ވިދާޅުވީ ކާމިޔާބީގެ ހަރަކާތްތައް ކުރިއަށް ގެންދާނީ ކުޅިވަރު ފެސްޓިވަލެއްގެ ގޮތަށް ކަމަށެވެ. މިއީ ވަރަށް ބޮޑު ގައުމީ ކަމެއް ކަމަށާއި މި ހަރަކާތްތައް ކުރިއަށް ގެންދަނީ ރައްޔިތުންނަށް ލިބުނު ކާމިޔާބީތަކުގެ ގޮތުގައި ކަމަށް ވެސް އޭނާ ވިދާޅުވި އެވެ.\nއެޓާނީ ޖެނެރަލް މުހައްމަދު އަނިލް ވިދާޅުވީ ތިން އަހަރުގެ ތެރޭގައި ސަރުކާރުގެ މެނިފެސްޓޯގެ ބޮޑު ޕަސެންޓެއް ސަރުކާރުން ހާސިލްކޮށްދީފައިވާ ކަމަށެވެ. ތައުލީމީ ދާއިރާ އިން މިސާލު ޖައްސަވައި ވިދާޅުވީ އެ ދާއިރާ އަށް ކަނޑައެޅި އަމާޒަށް ވުރެ ހާސިލްކުރެވުނު ޕަސެންޓޭޖު މަތި ކަމަށެވެ.\nއިތުރު ލިޔުންތައް ސަރުކާރު ރައީސް އަބްދުﷲ ޔާމީން މެމްބަރު މޫސާ ޒަމީރު ކުރީގެ އޭޖީ މުހައްމަދު އަނިލް\n3 years ago 216


ތާރީޚް: 26 އޮގަސްޓް 2020\n1- މަޤާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، ހިންގުމުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން\n2- މަގާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީ ސަނަދެއްލިބިފައިވުމާއެކު، ހިންގުމުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމެނޭޖްމަންޓް / އެޑްމިނިސްޓްރޭޝަން / އިންފޮމޭޝަން ޓެކްނޮލޮޖީ\nބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް\n، ހިއުމަން ރިސޯސް މެނޭޖްމަންޓް\nއިންފޮމޭޝަން ޓޭކޮނޮލޮޖީ ޕޮލިސީ ނުވަތަ އިމްޕްލިމެންޓޭޝަން\nކޭސްރިޕޯޓިން އެންޑް އާކައިވްގެ ސެކްޝަންގެ އެންމެހާ މަސައްކަތްތައް ހިންގުމާއި ބެލެހެއްޓުން.\nކޯޓުގެ އިލެކްޓްރޯނިކް ފައިލިންގެ ސިސްޓަމް ގާއިމްކޮށް ބެލެހެއްޓުމާއި، ދުވަސްވީ ލިއުންތައް ޑިޖިޓައިޒްކުރުމާއި އިލެކްޓްރޯނިކް ކޮށް އާރކައިވް ކޮށް ބެލެހެއްޓުން.\nސީ.އާރް.އޭ މުވައްޒަފުންކުރާ މަސައްކަތްތައް ސުޕަވައިޒްކުރުން.\nކޯޓަށް ބޭނުންވާ ފޮތްތަކާއި ޖާރނަލް ހޯދާ އެކްސެސް ލިބޭނެގޮތް ހަދައި ކޯޓުގެ ލައިބްރަރީ ސަރވިސްގެ ޚިދުމަތް ދިނުން.\nމައްސަލަތަކުގެ އަޑުއެހެންތަކުގެ ބަޔާންތައް ނެގުމުގެ މަސައްކަތް ވަގުތުގައި ކުރުވާ ޝަރީއަތްތަކަށް އެބަޔާންތަކާއި ޓްރާންސްކްރިޕްޓް ފޯރުކޮށްދިނުން.\nޝަރީޢަތް ނިމުނުގޮތުގެ ރިޕޯޓް ތައްޔާރުކޮށް، ދޫކުރުމުގެ އެންމެހާ ކަންކަން އިންތިޒާމްކޮށް ބެލެހެއްޓުން.\nކުށުގެ ރެކޯޑް ސާފުކުރަން އަންނަ ފަރާތްތަކަށް އެޚިދުމަތް އެކަށީގެންވާ ވަގުތުގައި ދިނުން.\nމުވައްޒަފުންގެ މަސައްކަތު ފެންވަރު ބެލުމާއި ކުރިއެރުވުމަށް ކުރަންޖެހޭ އެންމެހާ ކަންކަން ކުރުން.\nޕްރޮކިއުމަންޓް އެނޑް މެއިންޓަނަންސް ސެކްޝަންގެ މަސައްކަތް ސުޕަވައިޒް ކުރުން.\n10. ސަލާމުގައި ނުވަތަ ޗުއްޓީގައި ހުންނަ މުވައްޒަފެއްގެ މަސައްކަތެއް ކުރަންޖެހިއްޖެނަމަ އެމަސައްކަތެއްކުރުން.\n11. އެހެނިހެންވެސް ޙަވާލްކުރެވޭ ރަސްމީ މަސައްކަތް ކުރުން.\nވަޒީފާއަށް ކުރިމަތިލާ ފަރާތްތަކުން ފުރިހަމަކުރަމްޖެހޭ މަޢުލޫމާތު ސްލިޕް.\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލޭނެ ކަންކަން\n- ލިބިފައިވާ ތަޢުލީމް %30\n- ކުރުމުއްދަތުގެ ކޯސްތަކާއި ތަމްރީންތައް %5\n- މަސައްކަތު ތަޖުރިބާ %5\n- ޕްރެކްޓިކަލް ޓެސްޓް %20\n- ޕްރެޒެންޓޭޝަން އަދި އިންޓަވިއު %30\n03 ސެޕްޓެމްބަރ 2020 ވަނަ ދުވަހުގެ 13:00 ގެ ކުރިން ދިވެހިރާއްޖޭގެ ހައިކޯޓް ( ތީމުގެ، އާބުރުޒުހިނގުން ) ހުށަހަޅަންވާނެއެވެ.\nޕަބްލިޝްކުރި ތާރީޚު: 27 އޮގަސްޓް 2020


Dhathuru Dhaa Rasheh Ge Gothuga Farukolhufushi Kanda Alhan Sarukaaraa Mashvaraa Kuraanan: Muizzu - Vaguthu\nމާލެ ސަރަހައްދުގައި ދިރިއުޅޭ ރައްޔިތުން ދަތުރު ގޮސް މަޖާކޮށްލާނެ ރަށެއްގެ ގޮތުގައި ފަރުކޮޅުފުށި ހަމަޖައްސަން ފާސްކުރި ނަމަވެސް ކައުންސިލްގެ ނިންމުން ތަންފީޒު ކުރާނީ ސަރުކާރާ މަޝްވަރާ ކުރުމަށްފަހުގައި ކަމަށް މާލޭގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެއެވެ.\nރައީސް އޮފީހުގައި އިއްޔެ ބޭއްވި ނޫސްވެރިންގެ ބައްދަލުވުމުގައި ރައީސް އިބްރާހިމް ސޯލިހް ވިދާޅުވީ ފަރުކޮޅުފުށި ދަތުރު ދާ ރަށަކަށް ހެދުމަށް ސިޓީ ކައުންސިލުން ނިންމީ ސަރުކާރާ މަޝްވަރާ ކުރުމެއް ނެތި ކަމަށެވެ. އަދި ސިޓީ ކައުންސިލްގެ އިހްތިސާސްގެ ހިނގާ ރަށްތަކުގެ ތެރޭގައި ފަރުކޮޅުފުށި އޮތް ނަމަވެސް އެ ބިމުގައި ކަންކަން ކުރިއަށް ގެންދާނެ ގޮތް އެޗްޑީސީ އިން ޕްލޭން ކޮށްފައިވާ ކަމަށް އޭނާ ވިދާޅުވިއެވެ.\nއެހެންކަމުން އެޗްޑީސީއަށް މިލްކުކޮށްދީފައިވާ ހުޅުމާލެ ބިމުގައި އެއްވެސް ކަމެެއް ކުރާ ނަމަ އެ ކުންފުންޏާ މަޝްވަރާ ކުރަން ޖެހޭނެ ކަމަށް ރައީސް ވިދާޅުވިއެވެ. އަދި އެނބޫދޫ ފިނޮޅުގައި ދަތުރުދާ ރަށެއް ތަރައްގީ ކުރުމުގެ މަޝްރޫއު އެމަނިކުފާނު އިފްތިތާހް ކުރައްވާފައި ވަނިކޮށް، ފަރުކޮޅުފުށި ޕިކްނިކް އައިލެންޑްއަކަށް ހެދުމުގެ ކުރިން ސަރުކާރާ މަޝްވަރާ ކުރުމަކީ މުހިންމު ކަމެއްގެ ގޮތުގައި ރައީސް ފާހަގަކުރެއްވިއެވެ.\nމުއިއްޒު "ވަގުތު" އަށް ވިދާޅުވީ މާލެ ސަރަހައްދުގެ ރައްޔިތުން ދަތުރު ދާ ރަށެއްގެ ގޮތުގައި ފަރުކޮޅުފުށި ހަމަޖައްސަން ނިންމީ ކައުންސިލް މެމްބަރުންނަށް ފެނިވަޑައިގަތުމުން ކަމަށެވެ. އަދި އެ ނިންމުން ތަންފީޒު ކުރާނީ ސަރުކާރާއެކު މަޝްވަރާ ކުރުމަށް ފަހުގައި ކަމަށް ވިދާޅުވިއެވެ.\n"މަޝްވަރާ ކުރާނެ. ކައުންސިލްގެ ނިންމުން ތަންފީޒު ކުރެވޭނީ ކަމާ ބެހޭ ފަރާތްތަކާ މަޝްވަރާ ކޮށްގެން. ކައުންސިލް އިން ފާސްކުރީ ކައުންސިލް އިން އެތަން ތަރައްގީކުރަން ބޭނުންވާތީ" މުއިއްޒު ވިދާޅުވިއެވެ.\nހޯމަ ދުވަހުގެ ރޭ ސިޓީ ކައުންސިލުން ބޭއްވި ނޫސްވެރިންގެ ބައްދަލުވުމުގައި މުއިއްޒު ވިދާޅުވީ ސަރުކާރުގެ އެކި ލިޔެކިޔުން ތަކުން ދައްކާ ގޮތުގައި ފަރުކޮޅުފުށި މިހާރު އޮތީ ފަޅު ރަށެއްގެ ގޮތުގައި ކަނޑައަޅާފައި ކަމަށެވެ. އަދި އެރަށަށް ދަތުރުދާ ރަށަކަށް ހަދާ، އެރަށް ތަރައްގީ ކުރުމަށް ކުރާ ކޮންމެ އިންވެސްޓްމެންޓްއަކުން މާލެ ސިޓީ ރައްޔިތުންނަށާއި، ސިޓީ ކައުންސިލަށް ލާބަ އާއި މަންފާ ލިބޭ ގޮތަށް ކަނޑައަޅާފައިވާނެ ކަމަށް ވިދާޅުވެފައިވެއެވެ.\nމާލެ ސަރަހައްދުގައި ދިރިއުޅޭ މީހުން ދަތުރުދާނެ ރަށެއް ކަނޑައެޅުމަކީ މި ސަރުކާރުގެ ފުރަތަމަ 100 ދުވަހުގެ ވައުދެކެވެ. މި ވައުދު ފުއްދުމަށްޓަކައި 2019 ވަނަ އަހަރުގެ އޭޕްރީލް މަހު ސަރުކާރުން ވަނީ އެ މަޝްރޫއު އިފްތިތާހް ކުރައްވާފައެެވެ. 3.3 ހެކްޓަރު އެ ބިމުގައި ބާބަކިއު ހެދޭނެ ތަންތަނާއި ކުޑަކުދިންނަށް ހާއްސަ ކުޅިވަރު ކުޅޭނެ ތަންތަނާއި އާއިލާއެކު ތިބެވޭނެ ކޮޓަރިތަކާއި އަވަސް ފަރުވާ ދޭ ރޫމެއް ހެދުމަށްވެސް ސަރުކާރުން ރާވާފައިވެއެވެ.\nއެ ރަސްމިއްޔާތުގައި ވާހަކަދައްކަވަމުން ރައީސް ވަނީ ހަތް މަސް ދުވަސް އެރަށަށް ދަތުރު ދެވޭނެ ކަމަށް ވިދާޅުވެފައެވެ. ނަމަވެސް އޭގެ ފަހުން ދެ އަހަރު ވީއިރުވެސް އެރަށަށް ދިއުމަށް ހުޅުވާލާފައެއް ނުވެއެވެ.\nފަރުކޮޅުފުއްޓަކީ ކުރިން "ކްލަބް މެޑް" ރިސޯޓު ހިންގި ތަނެވެ. އެ ތަން ހުސްކުރީ ވެސް، ހުޅުމާލޭގެ ދެ ވަނަ ފިޔަވަހި ހިއްކުމަށެވެ. އޭގެ ފަހުން އެ ތަން ކޮވިޑް ކަރަންޓީން ފެސިލިޓީއެއްގެ ގޮތުގައި ދަނީ ބޭނުން ކުރަމުންނެވެ.\nޖޫން 9, 2021 12:46\nތިއީ ވަރަށް ރަގަނޅު ހިޔާލެއް ރަށް ވަށައިގެން މޫދަށް އެރެވޭ ގޮތް ހަދާފަ ދެ ބުރިޖަކުން ރަށަށް އަރާ ފޭބޭ ގޮތް ހަދާފަ އާއިލާތަކަށް ޕިކުނިކު ގޮސް އުޅެވޭ ރަށެއްގެ ގޮތުގައި ތަރައްގީ ކިރުމަކީ މާލެ ސަރަހައްދު ގައި ދިރިއުޅޭ މީހުންނަށް ކޮށްދެވޭ ވަރަށް ބޮޑު ހެޔޮކަމެއް މަރުބާ މުއީޒު\nޖޫން 9, 2021 13:03\nކީ އްކުރަން މަސްވަރާ ކުރަނީ ކަލޭތީ މިހާރު މިގަ އުމުގެ ވެރިމީހާނު.. ބޮލުރޮދި.\nތީ މާލެ ސަަރަހައްދުގައި ދިރި އުޅޭ މީހުންނަށް ޖިސްމާނީ ގޮތުން ދުޅަހެޔޮކަން ލިބި ގަތުމައްޓަކައި ކޮށްދެވޭ ވަރަށް ބޮޑު ހެޔޮކަމެއް މީހުންނަށް ފައިދާ ކުރެވެނި ކަންތައްތަކަށް ރައީސް ސޯލިހު މަރުހަބާ ކިޔާނެ\nކުރިން ބުނީ މަޝަވަރާ ކުރީމޭ، ދެން މިހާރު ރައީސް އެކަން ދޮގު ކުރީމަ މި ބުނަނީ މަޝްވަރާ ކުރާނަމޭ.\nޖޫން 9, 2021 19:03\nޢިންސާފުގެ ނަމުގައި ކޮމަންޓް ކުރިފަރާތަށް ދަންނަވާލަން ބޭނުންވަނީ މޭޔަރު ދެއްކި ވާހަކައާއި ގުޅޭ ޚަބަރު އަލުން ކިޔާލަބަލަ ކޮން އިރަކުތޯ ސަރުކާރާ މަޝްވަރާކުރި ކަމަށް ބުނީ.https://vaguthu.mv/news/569361\nޖޫން 9, 2021 20:56\nމުއިއްޒު ކަލޭ ތިޖަހާ ސަކަރާތް ނިކަން ވިސްނަބަލަ..މިހާރު ތިގަންނަގަޑަކީ ހުސް ސިޔާސީ ސްޓަންޓް..ކަލޭ މިނިސްޓަރަކަށް ހުރެ މާލޭ ރައްޔަތުންގެ ތެރެއިން ޓާޓާ ފުލެޓް ލިބުނު މީހުންނަށް ހަދާލީ ކިހިނެތް.. އެފުލެޓްތައް އަތްނުފޯރާހާ ބޮޑެތި އަގުތަކުގަ އެހެރީ..ދެން ކަލޭ ކައިރީގައި ތިއިން މީހާވެސް އެތަންތަނުގެ ކުލި ކުޑަކޮށްދޭނަމޭ ކިޔާފަ އެއިނީ ފިލާފަ..ރައްޔަތުން ލޮލުގަ އަދުން އެޅުވުން ހުއްޓާލާފަ ތިމާމެންނަށް ހެދުނު ބޮޑެތި ދޮގުތަކަށާއި އޮޅުވާލި އޮޅުވާލުންތަކަށް ފުރަމަ މާފަށް އެދެންވީ.


މަސައްކަތް ކުރަންޖެހޭ އޮފީސް:\nމަހަކު -/3875 ރުފިޔާ\nމަޤާމުގައި އަދާކުރަންޖެހޭ މަސްއޫލިއްޔަތު:\n* ޗާޕްކުރަންޖެހޭ ޓެސްޓް ޕޭޕަރުތަކާއި، ނޯޓިސްތަކާއި، ފޮޓޯކޮޕީ ހަދަންޖެހޭ ތަކެއްޗާއި، އެހެނިހެންތަކެތި، ކަނޑައެޅިފައިވާ ގަޑިއަކަށް ޗާޕުކޮށްފައި ހަވާލުކުރުން.\n* ކޮންމެ އަހަރަކުވެސް، އެ އަހަރެއްގެ ޓީޗަރުންގެ ހޭންޑް ބުކް، ވެރިއެއްގެ ލަފާގެމަތިން ތައްޔާރުކޮށް ނިންމައި، ވެރިއަކާ ހަވާލުކުރުން.\n* ބައިންޑުކުރުމާއި ލެމިނޭޓްކުރުމަށް ހަވާލުކުރެވޭ ތަކެތި، ކަނޑައެޅިފައިފާ ދުވަހަކަށް ނިންމާފައި ހަވާލުކުރުން.\n* ޕްރިންޓިން ރޫމުގައި ހުންނަ ހުރިހާ މެޝިނަރީތަކާއި އެހެނިހެން ތަކެއްޗަށް ރައްކާތެރިވުމާއި، އެތަކެތި ބެލެހެއްޓުން.\n* އޮފީހަށާއި، ޓިޗަރުންނަށް ބޭނުންވާ ތަކެތި ފޮޓޯކޮޕީ ހަދައިދިނުން.\n* އޮފީހުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރާ އެހެނިހެން ކަންތައްތައް ކުރުން.\n1- މަޤާމަށް ބޭނުންވާ ތަމްރީނެއް/ ލައިންސަންސެއް/ ހުއްދައެއް/ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n2- މަޤާމުގެ މަސައްކަތުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވަލް 1 ގެ ސަނަދެއް ހާސިލުކޮށްފައިވުން.\nފުރިހަމަކޮށްފައިވާ އެޕްލިކޭޝަން ފޯމް (އެޕްލިކޭޝަން ފޯމު ސްކޫލް ކައުންޓަރުން ލިބޭނެއެވެ. އަދި ސިވިލް ސަރވިސް ކޮމިޝަނުގެ ވެބްސައިޓުން ފޯމު ޑައުންލޯޑް ކުރެވެން ހުންނާނެއެވެ.)\nތަޢުލީމީ ސެޓްފިކެޓްތަކުގެ ކޮޕީ (އެކްރެޑިޓްކޮށް، އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީވަކީލެއްގެ އޮފީހުން ތައްގަނޑު ޖަހާފައިވާ އަސްލު)\nސިވިލް ސަރވިސްއަށް ނުވަތަ ސަރުކާރަށް ޚިދުމަތްކުރުމަށް އެއްބަސްވުމެއް އޮތް މުވައްޒަފުން، މި ވަޒީފާއަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nތަޖުރިބާގެ ލިއުންތަކުގެ ކޮޕީ (އެކްރެޑިޓްކޮށް، އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީވަކީލެއްގެ އޮފީހުން ތައްގަޑު ޖަހާފައިވާ އަސްލު)\nދިވެހިރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ސާފު ކޮޕީއެއް (އަސްލާ އެއްގޮތްކަމަށް ސަރުކާރުގެ އޮފީހަކުން ތައްގަނޑު ޖަހާފައިވާ އަސްލު)\nވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ފޯނު ނަންބަރާއި، އީމެއިލް އެޑްރެހާއެކު)\n* މި މަޤާމަށް މީހަކު ހޮވުމަށް ބާއްވާ އިންޓަވިއު އޮންނާނީ، 2015 މާރިޗު 19 ވާ ބުރާސްފަތި ދުވަހުއެވެ.\nނޯޓް:* މި ވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ވަޒިފާއަށް ކުރިމަތިލާފައިވާ ފަރާތްތަކުގެ ތަޖުރިބާއަށާއި، މަސައްކަތަށް ބޭނުންވާ ހުނަރަށް ބެލުމަށްފަހު، ޝޯޓްލިސްޓު ކުރެވޭނެއެވެ. އިންޓަވިއު ކުރެވޭނީ ޝޯޓްލިސްޓު ކުރެވޭއިރު ހޮވޭ ފަރާތްތަކާއިއެވެ.\nމި މަޤާމަށް އެދޭ ޝަރުޠު ފުރިހަމަވާ ފަރާތްތަކުން، 2015 މާރިޗު 16 ވާ ހޯމަ ދުވަހުގެ މެންދުރުފަހު 15:00 ގެ ކުރިން، މަތީގައިވާ ލިއުންތަކާއެކު ހުށަހެޅުން އެދެމެވެ.\nމި މަޤާމަށް މީހަކު ހޮވުމުގައި ބަލާނެ ކަންކަން:\nމި މަޤާމަށް މީހަކު ހޮވުމުގައި ބަލާނީ، މަސައްކަތުގެ ތަޖުރިބާއާއި، ހުނަރާއި، ފެންވަރާއި، ޤާބިލުކަމާއި، ސިފަތަކަށެވެ.\nއިތުރު މަޢުލޫމާތު ހޯދަން ގުޅާނީ 6891531 ނަންބަރު ފޯނާއެވެ.\n21 ޖުމާދަލްއޫލާ 1436\n09 މާރިޗު 2015\nނަންބަރު: GS61 /IUL/2015/02\nޕަބްލިޝްކުރި ތާރީޚު: 12 މާރިޗު 2015\nޕަބްލިޝްކުރި ގަޑި: 11:53\nސުންގަޑި: 16 މާރިޗު 2015 15:00


ރެސިޕީ : ޕޮމަގްރެނޭޓް ލެމަނޭޑް ރެސިޕީ : ޕޮމަގްރެނޭޓް ލެމަނޭޑް\nރެސިޕީ : ޕޮމަގްރެނޭޓް ލެމަނޭޑް\nކަރާ، އަނބު، އަލަނާސި، އޮރެންޖުފަދަ ބުއިން ތަކަކީ ރޯދަމަހު އާންމުކޮށް އަޅުގަނޑުމެން އެންމެވެސް ތައްޔާރުކުރާ އެއްޗެކެވެ. ނަމަވެސް ރޯދަމަހަށް ހާއްސަކޮށް ތައްޔާރުކުރާ ފަނީގެ ބާވަތްތަށްް ތަފާތުކޮށްލުމަކީ ރަގަނޅު ކަމެކެވެ. އެހެންވީ އަންނާރު އެޅި ބުއިމެއް ތައްޔާރުކޮށްލުން ކިހިނެއްވާނެތޯއެވެ. މިއީ ރަހަތަފާތު ކޮށްލުމަށް ތައްޔާރުކޮށްލެވިދާނެ ވަރަށް މީރު ބުއިމެކެވެ. އަދި ކަރުހިއްކުން ފިލުވާލަންވެސް މި ފަނި އެހާމެ ކަމުދާނެއެވެ.\n3 ބޮޑު އަންނާރު (އޮށްތައް ވަކިކޮށް، ސާފުކޮށްފައި)\n3 ލުނބޮލުގެ ހުތް\nފުރަތަމަ އެއްޖޯޑު ފެނާއެކު ދެ އަންނާރު އޮށްތަށް ކުޑަކޮށް މިކްސްސަރުގައި އެއްކޮށްލާށެވެ. ( އަންނާރު މިކްސްކުރާއިރު މާބޮޑަށް މިކްސް ނުކުރާތި، އެހެންނޫނީ ހިތި ރަހަގަދަވާނެ). އެއްކުރި އަންނާރުކޮޅު ފުރޭންޔެއްގެ ތެރެއަށް އަޅާލައި ޖަގަކަށް މީގެ ފަނިކޮޅު ފުރާނާލާށެވެ. ފުރޭނި ޖޫސްކޮޅު އެއް ކައީރީގައި ބަހައްޓާލާށެވެ.\nދެން މިކްސްސަރުގައި މިކްސްނުކޮށް ހުރި އަންނާރު އޮށްކޮޅާ، ހަކުރުކޮޅު ކުޑަ ތެއްޔެގެ ތެރެއަށް އަޅާލުމަށްފަހު އުދުން މަތީ މެދުގިނީގައި ފެނުކައްކާލަން ޖައްސާށެވެ. 5-8 މިނެޓެއްހާއިރު މި އަންނާރުކޮޅު އުދުންމަތީ ފެނުކައްކާލާށެވެ. (އަންނާރުކޮޅު ފެނުކައްކާއިރު ފުލުގައި ހިފިޔަ ނުދިނުމަށް އަބަދުވެސް އުދުޅިން ގިރާލަ ގިރާލަ ހުންނަންވާނެ.) އަންނާރުކޮޅު އޮލަވުމުން އުދުން މަތިން ތެލި ނަގާ އަންނާރުކޮޅު ހިހޫ ކުރަން ބަހައްޓާލާށެވެ. އަދި ރަގަނޅަށް ހިހޫވުމުން ފުރޭންޔަކުން ފެނުކެއްކި އަންނާރުކޮޅުގެ ދިޔަތަށް ފުރާނާލާށެވެ.\nޖަގެއްގައި ލުނބޯ ހުތްކޮޅާ، އަންނާރު ޖޫސްކޮޅު އަދި ފެނުކެއްކި އަންނާރުގެ ދިޔަކޮޅު އެއްކޮށްލާށެވެ. މިހުރީ ޕޮމަގްރެނޭޓް ލެމަނޭޑް ތައްޔާރުވެފައެވެ. މިއީ ފިނިކޮށްގެން ބޯލުމަށް ވަރަަށް ކަމުދާނެ ބުއިމެކެވެ. ކޮންމެ ފަނިތައްޓެއް ގާނިޝްކުރުމަށް ކޮށާފައިހުރި ލުނބޯ ފޮތި ބޭނުންކުރެވިދާނެއެވެ.


Dhagandey ge goalun molhuve TC ah bodu leadeh | Mihaaru\nމިރޭގެ މެޗުގައި ދަގަނޑޭ ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: ހުސެއިން ވަހީދު/ މިހާރު\n08 ނޮވެމްބަރ 2018 - 00:04 10 comments\nޓީސީ ލީގުގެ އެއް ވަނައިގައި އޮތީ 13 މެޗުން 36 ޕޮއިންޓާ އެކު އެވެ. ދެ ވަނައިގައި އޮތް މާޒިޔާ އަށް 12 މެޗުން 28 ޕޮއިންޓް ލިބިފައިވާއިރު، ތިން ވަނައިގައި އޮތީ މިއަދު ހަވީރު ފ. ނިލަންދޫ އަތުން މޮޅުވި ނިއު ރޭޑިއަންޓް އެވެ. ނިއު އަށް 13 މެޗުން 27 ޕޮއިންޓް ލިބިފައިވާއިރު، ހަތަރު ވަނައިގައި އޮތް އީގަލްސްގެ އޮތީ 12 މެޗުން 26 ޕޮއިންޓެވެ.\nމި މެޗަށް ނުކުތްއިރު ލީގުގައި މިހާތަނަށް ޓީސީ އަތުން މޮޅެއް ހޯދުނު ހަމައެކަނި ޓީމަކީ ގްރީން ސްޓްރީޓްސް އެވެ. އެހެންކަމުން ޓީސީން މިރޭގެ މެޗަށް ނުކުތީ ފުރަތަމަ ބުރުގައި ގްރީން ސްޓްރީޓްސް އަތުންވި ބަލީގެ ބަދަލުހިފައި އެއް ވަނައިގައި އަށް ޕޮއިންޓުގެ ލީޑެއް ނެގުމުގެ އަޒުމުގަ އެވެ. ޓީސީން ވަނީ މެޗުން މޮޅުވެ އެއް ވަނައިގައި ހަމަޖެހިލައިފަ އެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ މި މެޗުން މޮޅުވުމުން އެންމެ ހިތްހަމަ ޖެހޭ ކަމަކީ ފަހަތުގައި ޖައްސާފައި އޮތް ޓީމުތަކާ އޮތް ފަރަގު ބޮޑުވުން ކަމަށެވެ.\n"އެންމެ މުހިއްމީ ތިން ޕޮއިންޓް ހޯދަން. އެއީ ފަހަތުގައި އޮތް ޓީމުތަކަށް ޕްރެޝަރު ވެސް ކޮށްލަން. މި ތިން ޕޮއިންޓް ލިބުމުން ހިތްހަމަ ޖެހެނީ އެ ނޫން އެއްވެސް ކަމެއް ނެތް. ކަލްކިއުލޭޝަންތަކެއް އެބައޮތް ޓީސީ އަށް ލީގު ގެއްލޭނެ. ވިސްނަން ޖެހޭނީ އެންމެ ނުރައްކާގޮތަށް. އެކަމަކު އެ ހުރިހާ ކަމަކަށް ވުރެން ބޮޑަށް ޓީސީ އަށް އެބައޮތް އަމިއްލަ ބާރުގައި މިކަން ނިންމެން. އެ ގޮތަށް ކުރިއަށް އޮތް މެޗުތަކަށް ވިސްނުން އޮތީ،" ނިޒާމްބެ ބުންޏެވެ.\nޓީސީން މެޗު ފަށައިގެން ކުރިއަށް ޖެހިގެން ކުޅެމުންދިޔައިރު، މެޗުގެ ހަތަރު ވަނަ މިނިޓްގައި ގްރީން ސްޓްރީޓްސްގެ އޭރިއާ ތެރެއިން ޓީސީގެ ދަގަނޑޭ އަށް ފައުލުކުރި ކަމަށް ބުނެ ޕެނަލްޓީއަަކަށް އެޕީލްކުރި ނަމަވެސް ރެފްރީ އާދަމް ފަޒީލް ނިންމީ ފައުލެއް ނުވާ ކަމަށެވެ.\nމިރޭގެ މެޗުގެ ތެރެއިން ދަގަނޑޭ (ވ) އަތުން ބޯޅަ ހޯދަން ގްރީން ސްޓްރީޓްސްގެ ލަބާން ޓެކުލްކުރަނީ. -- ފޮޓޯ: ހުސެއިން ވަހީދު/ މިހާރު\nމެޗުގެ 15 ވަނަ މިނިޓްގައި ޓީސީގެ ސާދު ނިޒާރު ޖެހި ބޯޅަ ގްރީން ސްޓްރީޓްސްގެ ކީޕަރު ލަބާން ޝަރީފް ވަނީ މަތަކޮށްފަ އެވެ. އޭގެ ދެ މިނިޓް ފަހުން ފުލުފުލުގައި ޓީސީގެ މުހައްމަދު އައްޒާމް އާއި އިޝާން އިބްރާހިމް (ސައްޓު) ޖެހި ބޯޅަތައް ވެސް ކީޕަރު ލަބާން ވަނީ ހުއްޓުވައިފަ އެވެ.\nޓީސީން ވަނީ މެޗުގެ 25 ވަނަ މިނިޓްގައި ލަނޑެއް ޖަހައިފަ އެވެ. ދަގަނޑޭ ނަގައިިދިން ހިލޭޖެހުމަކުން ގްރީން ސްޓްރީޓްސްގެ މުހައްމަދު ސާއިފް ބޮލުން ޖެހި ބޯޅަ އަމާޒުވީ ގޯލުގެ ކަނަށެވެ. އެކަމަކު އޭރު އެ ބޯޅަ ޖަހަން އަރައި ހުރި ޓީސީގެ މިސްރު ޑިފެންޑަރު އަލާ ނާސިރު ހުރީ އޮފްސައިޑް ކަމަށް ބަލާފައި ރެފްރީ އެ ލަނޑުނުލަ އެވެ. ޓީސީ ބެންޗުން ވަނީ އެ ނިންމުމާމެދު ވަރަށް ބޮޑަށް ހިތްހަމަ ނުޖެހުން ފާޅުކޮށްފަ އެވެ.\nގްރީން ސްޓްރީޓްސް އަށް މެޗުގެ 36 ވަނަ މިނިޓްގައި ލިބުނު ހިލޭޖެހުމަކުން އެ ޓީމުގެ ކެޕްޓަން އަސްހަދު އަލީ (އަޑުބަރޭ) ޖެހި ބޯޅަ ދިޔައީ ހުރަސްދަނޑިމަތިންނެވެ. ފުރަތަމަ ހާފުގެ ފަހު ހަމަލާ ފޮނުވާލީ ޓީސީގެ ދަގަނޑޭ އެވެ. އެ ބޯޅައިގެ ހުރަހަކަށްވީ ވެސް މޮޅުކުޅުމެއް ދައްކަމުންދިޔަ ކީޕަރު ލަބާން އެެވެ.\nދެ ވަނަ ހާފް ފަށައިގެން ފުރަތަމަ ދެ މިނިޓް ތެރޭ ޓީސީން ފޮނުވާލި ދެ ބޯޅައެއް ލަބާން ވަނީ މަތަކޮށްފަ އެވެ. އޭގެ ފަހުން ދަގަނޑޭ ޖެހި ބޯޅައެއް އަރިމަތިން ދިޔައިރު، ސައްޓު ބޮލުން ޖެހި ބޯޅައެއް ހުރަސްދަނޑީގައި ޖެހިފައި ދިޔައީ ބޭރަށެވެ.\nޓީސީން ލަނޑެއް ޖެހުމަށް ކުރަމުންދިޔަ މަސައްކަތް ކާމިޔާބުވީ މެޗުގެ 58 ވަނަ މިނިޓްގަ އެވެ. އޭރިއާ ތެރެއިން ސައްޓު ޖައްސާލި ބޯޅައެއް މުހައްމަދު ސާމިރު ފައިގައި ޖެހިފައި ދަގަނޑޭ އަށް ލިބުމުން އޭނާ އެއް ފަހަރުން ޖެހި ބޯޅަ އަމާޒުވީ ގޯލުގެ ދުރުކަނަށެވެ. ލީޑުފުޅާކުރަން މެޗުގެ 72 ވަނަ މިނިޓްގައި އިބްރާހިމް މަހުދީ (ފޭދޫ އިއްބެ) ޖެހި ބޯޅަ ދިޔައީ ދަނޑިކައިރިން ބޭރުންނެވެ.\nގްރީން ސްޓްރީޓްސް އަށް އެއްވަރުކޮށްދޭން މެޗުގެ 88 ވަނަ މިނިޓްގައި ޒުވާން މިޑްފީލްޑަރު އަބްދުﷲ ޔާމިން އަށް ލިބުނު ފުރުސަތުގެ ބޭނުން އޭނާ އަށް ނުހިފުނެވެ. އޭރިއާ ތެރެއިން ހުސްކޮށް ޔާމީން އަށް ލިބުނު ފުރުސަތުން އޭނާ ބޮލުން ޖެހި ބޯޅަ އަމާޒުވީ ޓީސީގެ ކީޕަރު ނޭޕާލްގެ ކިރަން ކުމާރް އަތަށެވެ.\nގްރީން ސްޓްރީޓްސްގެ ކޯޗު އަލީ ސުޒޭން ބުނީ މިއީ ޓީސީ އަށް ލިބުނު ހައްގު މޮޅެއް ކަމަށާއި އޭނާ އަށް ގަބޫލުކުރެވޭގޮތުގައި ޓީސީ އަށް ލީގު ގެއްލުމުގެ ފުރުސަތު ވަރަށް ކުޑަކަމަށެވެ.\n"ޓީސީ ވަރަށް ރަނގަޅަށް ޓީމު ހިފަހައްޓައިގެން ވަރަށް އުނދަގުލުން ކުޅުނު ސީޒަނެއް މިއީ. ދެން އެ މީހުންނަށް މަރުހަބާ ވެސް ކިޔަން. ޓީސީ އަށް ލީގު ގެއްލުމުގެ ފުރުސަތު ވަރަށް ކުޑަ. އެއީ ނިޒާމްބެގެ ތަޖުރިބާގެ އަލީގައި ވަރަށް ކުޑަކުޑަ ކަމެއް ކޮށްލަން ޖެހެނީ،" ސުޒޭން ބުންޏެވެ.\nލީގުގައި މާދަމާ ހަވީރު އީގަލްސް ބައްދަލުކުރާނީ ށ. ފޯކައިދޫއާ އެވެ. މާދަމާރޭ ވިކްޓަރީ ނުކުންނާނީ މާޒިޔާއާ ދެކޮޅަށެވެ.\nއިތުރު ލިޔުންތައް ޓީސީ ސްޕޯޓްސް ކްލަބް ގްރީން ސްޓްރީޓް ދިރާގު ދިވެހި ޕްރިމިއާ ލީގު 2018\nބޮޑު މޮޅަކާ އެކު ޓީސީން ލީގު ނިންމާލައިފި\nމާޒިޔާ އިން ފަހަތުން އަރައި ގްރީން ބަލިކޮށްފި\nވިކްޓަރީ ބަލިކޮށް ގްރީން ސްޓްރީޓްސް ހަމަޖެހިލައިފި


މަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 27 – DhiSalafiyyah\nއަދި ﷲތަޢާލާ ވަޙީކުރައްވާފައިވާ:\n(وَلَوْ أَنَّهُمْ إِذْ ظَلَمُوا أَنْفُسَهُمْ جَاءُوكَ فَاسْتَغْفَرُوا اللَّهَ وَاسْتَغْفَرَ لَهُمُ الرَّسُولُ لَوَجَدُوا اللَّهَ تَوَّابًا رَحِيمًا) [النساء 64]\nމާނައީ: “އަދި އެބައިމީހުން އެބައިމީހުންގެ ނަފްސުތަކަށް އަނިޔާވެރިވާ ހިނދުގައި ކަލޭގެފާނުގެ ގާތަށް އައިސް ފަހެ، ﷲތަޢާލާގެ ޙަޟްރަތުން ފާފަފުއްސެވުމަށް އެދުމުން، ރަސޫލާ އެބައިމީހުންނަށް ފާފަފުއްސެވުން އެދި ދުޢާކުރެއްވިނަމަ، ﷲ އީ ގިނަގިނައިން ތައުބާ ޤަބޫލުކުރައްވާ އޯގަވަންތަ އިލާހެއްކަމުގައި އެބައިމީހުން ދެކޭނެއެވެ.”\nމިއާޔަތުން ފާފަ ކުރެވުމުން ޤަބުރުފުޅު ގާތަށް ދިޔުމަކަށް ދަލީލެއް ނުކުރެއެވެ. އެހެނީ އާޔަތް އައިސްފައިވަނީ މުނާފިޤުންނާއި މުޚާތަބު ވެގެންނެވެ. އަދި އެކަލޭގެފާނުގެ އަރިހަށް ދިޔުން އައިސްފައިއެވަނީ އެކަލޭގެފާނުގެ ޙަޔާތްޕުޅުގައެވެ. އެއްވެސް ޞަޙާބީބޭކަލަކު ރަސޫލާ ޞައްލަﷲ ޢަލައިހިވަސައްލަމަގެ ޤަބުރުފުޅަށް ފާފަފުއްސެވުމަށް އެދިގެން އައިސްފައެއް ނުވެއެވެ. ޢުމަރު ބުނުލް ޚައްޠާބު رضى الله عنه އެކަލޭގެފާނުގެ ޚިލާފަތުގައި ހަނަފަސްކަން ކުރިމަތިވި ހިނދު ޢައްބާސް ގެފާނު މެދުވެރިކުރައްވާ ﷲ ގެ ޙަޟްރަތަށް ދުޢާދެންނެވިއެވެ. އެކަލޭގެފާނު ވިދާޅުވިއެވެ.\n“اللَّهُمَّ إنَّا كُنَّا إذَا أَجْدَبْنَا تَوَسَّلْنَا إلَيْك بِنَبِيِّنَا فَتَسْقِينَا وَإِنَّا نَتَوَسَّلُ إلَيْك بِعَمِّ نَبِيِّنَا فَاسْقِنَا” قال فيسقون [أخرجه البخارى في صحيحه]\nމާނައީ:”އޭ ﷲ! ތިމަންމެނަށް ހަނަފަސްކަމެއް ކުރިމަތިވާހިނދު ތިމަންމެންގެ ނަބިއްޔާ (ދުނިޔޭގައި ހުންނެވިއިރު އެކަލޭގެފާނު) މެދުވެރިކުރައްވާ ދަންނަވަމެވެ. ފަހެ (އެކަލޭގެފާނު އަވަހާރަވުމުން) އަޅަމެންގެ ނަބިއްޔާގެ ބޮޑުބޭބޭފުޅު މެދުވެރިކުރައްވާ ދަންނަވަމެވެ. ފަހެ އަޅަމެންނަށް ވާރޭވެއްސަވާފާނދޭވެ.” (ރާވީ) ވިދާޅުވިއެވެ. އެހިނދު ވާރޭވެހިގެން ދެއެވެ.\nރަސޫލާ ޞައްލަﷲ ޢަލައިހި ވަސައްލަމް އަވަހާރަވުމަށްފަހުގައި އެކަލޭގެފާނު މެދުވެރިކުރައްވާ ދުޢާ ދެންނެވޭނެނަމަ ޢުމަރު رضى الله عنه ޢައްބާސްގެފާނު މެދުވެރިކުރައްވާ ނުދެންނެވީހެވެ…\nއެކަލޭގެފާނުގެ ކިބައިން ދުޢާއާއި ފާފަފުއްސެވުމަށް އެދި ދެންނެވުން، އެކަލޭގެފާނު ސުވަރުގެވަޑައިގެންނެވުމަށް ފަހުގައިވެސް ޙާޞިލުވާނަމަ އެކަމަނާ އެކަލޭގެފާނުގެ ކުރިން އަވަހާރަވުމާއި އެކަލޭގެފާނު އެކަމަނާގެ ކުރިން ސުވަރުގެވަޑައިގެންނެވުމަކު ތަފާތެއްނެތެވެ.


Bradley Cooper aa rattehivegen ulhay vaahaka Lady Gaga dhogukoffi | Mihaaru\nބްރެޑްލީ ކޫޕާއާ ރައްޓެހިވެގެން އުޅޭ ވާހަކަ ލޭޑީ ގާގާ ދޮގުކޮށްފި\n03 މާޗް 2019 - 07:40 1 comment\n"ޖިމީ ކިމެލް ލައިވް" ޝޯ ގައި 32 އަހަރުގެ ލަވަކިޔުންތެރިޔާ ބުނީ އޭނާ އާއި ކޫޕާ ހިތާވެގެން އުޅޭ ކަމަށް ބަޔަކަށް ގަބޫލު ކުރެވޭނެ ނަމަ އެ ދެ މީހުންގެ ލޯބި އޮތީ "އަ ސްޓާ އިޒް ބޯން" ގެ ލަވަ "ޝެލޯ" ގައި ކަމަށެވެ.\nމި ލަވައަކީ ގާގާ އާއި ކޫޕާ ކިޔާފައިވާ ޑުއެޓެކެވެ. އަދި މިދިޔަ މަހުގެ 25 ވަނަ ދުވަހު ބޭއްވި 91 ވަނަ އޮސްކާ އެވޯޑް ހަފުލާގައި ދެ ތަރިން ވަނީ ސްޓޭޖްމަތީގައި އެ ލަވަ ހުށަހަޅައި ވެސް ދީފަ އެވެ.\nއެ ހުށަހެޅުން "ދިރާސާކުރި" ގިނަ ބަޔަކު ބުނެފައިވާ ގޮތުގައު ގާގާ އާއި ކޫޕާގެ ބޮޑީލެންގްއޭޖް ހުރި ގޮތުން ދެ ތަރިން އެކަކު އަނެކަކަށް "ހިތްކިޔާފައިވާކަން" ވަރަށް ސާފުކޮށް ފެނިގެން ދިޔަ އެވެ. އަދި މީޑިއާތަކުން ވެސް ވަނީ މި ވާހަކަ ވަރަށް ގަދައަށް ދައްކައިފަ އެވެ.\nގާގާ އާއި ކޫޕާ އޮސްކާގައި ޕަފޯމް ކުރަނީ.\nއެ ހުރިހާ ވާހަކަތަކަށް ރައްދު ދެމުން ގާގާ ބުނީ އޭނާ އާއި ކޫޕާއާ ދެމެދު އޮތީ ބަތަލަކާއި ބަތަލާއަކާ ދެމެދު އޮންނަން ޖެހޭ ކަހަލަ ގުޅުމެއް ކަމަށާއި އެއަށް ވުރެ ދުރަށް އެ ގުޅުން ދަތުރު ނުކުރާ ކަމަށެވެ. އަދި ކޫޕާއަކީ "އަ ސްޓާ އިޒް ބޯން" ގެ ޑައިރެކްޓަރުގެ ގޮތުން ވެސް އޭނާ އަށް ހާއްސަ ގަދަރަކާއި މަގާމެއް ދެވިފައިވާ ކަމަށް ބުންޏެވެ. އޭނާ ބުނި ގޮތުގައި އޮސްކާ އެވޯޑްގައި ލަވަ ހުށަހަޅައިދިނުމުގެ ކުރިން ދެ ތަރިން ވަރަށް ބުރަކޮށް، ރިހާސަލް ވެސް ހެދި އެވެ. އެހެންވެ ސްޓޭޖްމަތިން ފެނުނީ އެ މަންޒަރު ކަމަށް ބުންޏެވެ.\nގާގާ ބުނީ "ޝެލޯ" އިން އެ ދެ މީހުންގެ ކެމިސްޓްރީން ބަޔަކަށް ޖާދޫއެއް ފެނުން އެއީ ކާމިޔާބީއެއް ކަމަށެވެ.\nގާގާ، ޖިމީ ކިލެމް ޝޯގައި\n"އަ ސްޓާ އިޒް ބޯންއަކީ ލޯބީގެ ފިލްމެއް. އެ ފިލްމުން ބެލުންތެރިންނަށް ލޯބި އިހުސާސް ކުރެވުނަ ނަމަ އަހަރެމެން ކުރި މަސައްކަތް އެ އޮތީ ކާމިޔާބުވެފައި،" ދާދި ފަހުން ދެވަނަ އެންގޭޖްމަންޓް ވެސް ރޫޅައިލި ލަވަކިޔުންތެރިޔާ ބުންޏެވެ. "އަނެއްކާ ލޯބީގެ ލަވައެއް ކިޔާ ނަމަ ލަވަ ހުށަހަޅައި ދޭ މީހާ ވެސް ވާނެ ބެލުންތެރިންނަށް ލޯބި އިހުސާސްކޮށް ދޭން. ކޫޕާ އާއި އަހަރެން ކުރި މަސައްކަތަކީ އެއީ."\nއޮސްކާ އެވޯޑް ހަފުލާ އަށް ފަހު ބައެއް މީޑިިއާތަކުން ވަނީ ކޫޕާ ބައިވެރިވެރިޔާ އަދި ދަރިފުޅުގެ މަންމަ މަޝްހޫރު މޮޑެލް އައިރީނާ ޝޭކް ދޫކޮށްލާފައި، ގާގާއެކު ލޯބީގެ މައުތައް ފޮޅުވަން ފޫގަޅައިގެން ހުރި ކަމަށް ބުނެފަ އެވެ.\nގާގާ ބުނީ އިންޓަނެޓަކީ މިހާރު ގިނަ ބައެއްގެ "ޓޮއިލެޓް" ކަމަށާއި އެތަނުން ބޭރުވާ ބޭކާރު ކޫސަނި ވާހަކަތަކަށް މާ ބޮޑު ސަމާލު ކަމެއް ނުދޭ ކަމަށެވެ.